വാളുകൊണ്ട് പിറന്നാൾ കേക്ക് വെട്ടിമുറിച്ചു; പിന്നെ മാപ്പ് അപേക്ഷിച്ച് നടൻ വിജയ് സേതുപതി | Actor Vijay Sethupathi apologises for cutting birthday cake with sword – News18 Malayalam\nവാളുകൊണ്ട് പിറന്നാൾ കേക്ക് വെട്ടിമുറിച്ചു; പിന്നെ മാപ്പ് അപേക്ഷിച്ച് നടൻ വിജയ് സേതുപതി\nപിറന്നാൾ കേക്ക് വാളു കൊണ്ട് മുറിച്ച ഗുണ്ടകളെ ചെന്നൈ പൊലീസ് അറസ്റ്റ് ചെയ്തിരുന്നു. വിജയ് സേതുപതിയും അതേ തെറ്റ് തന്നെയാണ് ചെയ്തതെന്നും അദ്ദേഹത്തെയും അറസ്റ്റ് ചെയ്യണമെന്നും നിരവധി ആളുകളാണ് ആവശ്യം ഉന്നയിച്ചത്.\nLast Updated : January 16, 2021, 18:27 IST\nപിറന്നാൾ കേക്ക് വാളുകൊണ്ട് വെട്ടിമുറിച്ച സംഭവത്തിൽ മാപ്പ് അപേക്ഷിച്ച് നടൻ വിജയ് സേതുപതി. സോഷ്യൽ മീഡിയയിലെ വിശദമായ കുറിപ്പിലാണ് വിജയ് സേതുപതി മാപ്പ് അപേക്ഷ നടത്തിയിരിക്കുന്നത്. താൻ മോശമായ ഒരു മാതൃകയായി എന്നും ഭാവിയിൽ ശ്രദ്ധാലുവായിരിക്കുമെന്നും വിജയ് സേതുപതി കുറിച്ചു. സംവിധായകൻ പൊൻറാമിന്റെ ചിത്രത്തിന്റെ സെറ്റിൽ വച്ച് ക്രൂവിന് ഒപ്പമായിരുന്നു പിറന്നാൾ ആഘോഷം. സെറ്റിൽ ഒരുക്കിയ പിറന്നാൾ കേക്കാണ് വാളു കൊണ്ട് വെട്ടിയത്.\nപിറന്നാളിനോട് അനുബന്ധിച്ച് സംവിധായകൻ പൊൻറാമും അദ്ദേഹത്തിന്റെ സംഘവും പ്രത്യേക പിറന്നാൾ കേക്ക് ക്രമീകരിച്ചിരുന്നു. ഒരു വാളു കൊണ്ടായിരുന്നു അദ്ദേഹം പിറന്നാൾ കേക്ക് മുറിച്ചത്. വാളുകൊണ്ട് വിജയ് സേതുപതി പിറന്നാൾ കേക്ക് മുറിക്കുന്നതിന്റെ വീഡിയോ സോഷ്യൽ മീഡിയയിൽ വൈറലാകുകയും നെറ്റിസൺസിന് ഇടയിൽ വിവാദമാകുകയും ചെയ്തു. You may also like:'പി സി ജോർജ് സ്വതന്ത്രനായി മത്സരിക്കട്ടെ, മുന്നണിയിൽ എടുക്കില്ല' - പി ജെ ജോസഫ് [NEWS]പന്ന്യൻ രവീന്ദ്രൻ ഉൾപ്പെടെയുള്ളവരെ കളത്തിൽ ഇറക്കി മലബാറിൽ നില മെച്ചപ്പെടുത്താൻ സി.പി.ഐ [NEWS] 'അസമയത്ത് സ്ത്രീ തനിച്ചു പോകാൻ പാടില്ല': അമ്പതുകാരിയെ പൂജാരിയും കൂട്ടരും ചേർന്ന് ബലാത്സംഗം ചെയ്ത് കൊന്ന സംഭവത്തിൽ വനിതാ കമ്മീഷൻ അംഗം [NEWS] ഏതായാലും തന്റെ പ്രവൃത്തിയിൽ ഖേദം പ്രകടിപ്പിച്ച നടൻ ഭാവിയിൽ ഇക്കാര്യങ്ങളിൽ ശ്രദ്ധാലുവായിരിക്കുമെന്നും അറിയിച്ചു. തമിഴിലാണ് അദ്ദേഹം മാപ്പ് അപേക്ഷിച്ചു കൊണ്ടുള്ള കുറിപ്പ് പങ്കുവച്ചത്. 'എന്റെ പിറന്നാൾ ദിനത്തിൽ ആശംസകൾ നേർന്ന സിനിമാരംഗത്തു നിന്നുള്ള വ്യക്തികൾക്കും ആരാധകർക്കും ഹൃദയം നിറഞ്ഞ നന്ദി.\nമൂന്നു ദിവസം മുമ്പ് എന്റെ പിറന്നാൾ ആഘോഷത്തിനിടയിൽ പകർത്തിയ ഒരു ചിത്രം ഇപ്പോൾ വിവാദമായിരിക്കുകയാണ്. ചിത്രത്തിൽ, ഞാൻ എന്റെ പിറന്നാൾ കേക്ക് വാളുകൊണ്ട് മുറിക്കുകയാണ്. ഞാൻ അഭിനയിച്ചു കൊണ്ടിരിക്കുന്ന സംവിധായകൻ പൊൻറാമിന്റെ ചിത്രത്തിൽ വാളിന് ഒരു പ്രധാന റോളുണ്ട്. പൊൻറാമിനും സംഘത്തിനുമൊപ്പം പിറന്നാൾ ആഘോഷിക്കവേ കേക്ക് മുറിക്കാൻ ഞാൻ വാള് ഉപയോഗിക്കുകയായിരുന്നു. നിരവധി ആളുകളാണ് ഇതൊരു മോശം മാതൃകയാണെന്ന് പറഞ്ഞത്. ഇന്നുമുതൽ ഞാൻ ശ്രദ്ധാലുവായിരിക്കും. ആരെയെങ്കിലും ഞാൻ വേദനിപ്പിച്ചെങ്കിൽ മാപ്പു ചോദിക്കുകയും എന്റെ പ്രവൃത്തിയിൽ ഖേദം പ്രകടിപ്പിക്കുകയും ചെയ്യുന്നു'\nനേരത്തെ, പിറന്നാൾ കേക്ക് വാളു കൊണ്ട് മുറിച്ച ഗുണ്ടകളെ ചെന്നൈ പൊലീസ് അറസ്റ്റ് ചെയ്തിരുന്നു. വിജയ് സേതുപതിയും അതേ തെറ്റ് തന്നെയാണ് ചെയ്തതെന്നും അദ്ദേഹത്തെയും അറസ്റ്റ് ചെയ്യണമെന്നും നിരവധി ആളുകളാണ് ആവശ്യം ഉന്നയിച്ചത്. അതേസമയം, അദ്ദേഹത്തിന്റെ അടുത്തിടെ റിലീസ് ചെയ്ത ചിത്രം മാസ്റ്റർ തിയറ്ററുകളിൽ മികച്ച പ്രതികരണവുമായി മുന്നേറുകയാണ്.\nFirst published: January 16, 2021, 18:27 IST\nMakkal Selvan Vijay Sethupathivijay sethupathiVijay Sethupathi in Malayalam


മരപ്പാതി - Assissi Magazine\nഹിത & ഐറിഷ്\n2017 ഫെബ്രുവരി മാസം 19-ാം തീയതി ഹിതയും ഐറിഷും മിലേനയും പ്രഭുവും കോഴിക്കോട് പേരാമ്പ്ര 'സമ'ത്തില് വച്ച് തങ്ങളുടെ വിവാഹം മരംനട്ട് പൂര്‍ത്തിയാക്കിയപ്പോള് വിത്തുപാകിയത് ഒരു നവസംസ്കാരത്തിനു കൂടിയാണ്. അനുദിനം ആഘോഷിക്കപ്പെടുന്ന വിവാഹചടങ്ങുകളിലെ ധാരാളിത്തത്തെ ഭൂമിക്കൊരു കുട നല്‍കി ചുരുക്കിയെടുത്ത ഇവരുടെ ജീവിതത്തെ പറ്റി ഹിതയും ഐറിഷും മനസ്സു തുറക്കുന്നു. ഹിത ആയൂര്‍വ്വേദ ഡോക്ടറും ഐറിഷ് അഡ്വഞ്ചര് സ്പോട്സ് പരിശീലകനുമാണ്.\nസാധാരണ വിവാഹരീതികളെ മറികടന്ന് മരംനട്ട് വിവാഹിതരാകാന് തീരുമാനിക്കാന് കാരണം?\nആര്‍ഭാടം ഒഴിവാക്കുക എന്നുള്ളത് തന്നെ ആയിരുന്നു ആദ്യത്തെ ലക്ഷ്യം. സ്വര്‍ണം ഒഴിവാക്കി താലികെട്ട് ഒന്നും ഇല്ലാതെ പിന്നെ എങ്ങനെ എന്ന് ചിന്തിച്ചപ്പോള് ആണ് ഈ ഒരാശയം വന്നത്, മരത്തൈ കുഴിച്ചിട്ടാവുമ്പോള് നമ്മുടെ ജീവിതത്തിന് ഒപ്പം അതും വളരും നമ്മുടെ കൂടെ തന്നെ, എന്നും ഒരു തെളിവായി. അതിനുപരി ഒരു കല്ല്യാണം കൊണ്ട് നമ്മള് പ്രകൃതിയ്ക്ക് ഉണ്ടാക്കുന്ന പ്രശ്നങ്ങള് പരമാവധി ഒഴിവാക്കി പ്രകൃതിയ്ക്ക് വേണ്ടി ഒരു മരം.\nനിങ്ങള് വിവാഹത്തിലേക്കെത്തിച്ചേര്‍ന്ന വഴികളില് പങ്കാളിയുടെ ആശയങ്ങള്‍ക്കും സ്വപ്നങ്ങള്‍ക്കും തമ്മില് സമാനതകളുണ്ടായിരുന്നോ? അതായത് ഒരാളുടെ ഇഷ്ടങ്ങളാണോ അതോ ഒരുമിച്ചു കണ്ടെത്തിയ ഇഷ്ടങ്ങളാണോ കൂടുതല് ഉണ്ടായത്?\nനല്ലൊരു സുഹൃത്തിന് നല്ലൊരു പങ്കാളി ആവാന് സാധിക്കും എന്നാണ് എന്‍റെ കാഴ്ചപ്പാട്. ഞങ്ങള് തമ്മില് ജനിച്ചതും വളര്‍ന്ന സാഹചര്യങ്ങളും വളരെ വ്യത്യസ്തമായിരുന്നു എങ്കിലും അപ്പോള് ജീവിക്കുന്ന സാഹചര്യം ഏകദേശം ഒന്നായിരുന്നു. ഒരേ thoughts എന്ന് പറയുന്നില്ല എങ്കിലും എവിടെയൊക്കെയോ ഒരേ ആശയങ്ങളും ആഗ്രഹിക്കുന്ന ജീവിത ശീലങ്ങളും ഒന്നായിരുന്നു.\nവിവാഹസങ്കല്‍പങ്ങള് ചെറുപ്പംമുതലെ പലര്‍ക്കും പലതാണ്. മുതിര്‍ന്നു കഴിയുമ്പോള് വ്യത്യാസങ്ങള് വരാം. നിങ്ങളുടെ കാര്യത്തില് എന്താണ് സംഭവിച്ചത്?\nഐറിഷ്: ഞാന് ഒരിക്കലും വളര്‍ന്നതും പഠിച്ചതും ഒന്നും തന്നെ ഈ ഒരു രീതിയില് അല്ല. എല്ലാവരെയും പോലെ തന്നെ ചെറുപ്പത്തില് ഞാനും ആഗ്രഹിച്ചിട്ടുണ്ട് കല്യാണം പള്ളിയില് വെച്ച് നടത്തണം എന്നൊക്കെ. പക്ഷേ ഒറ്റയ്ക്ക് ജീവിച്ച് തുടങ്ങിയപ്പോള് പലതും മാറി ചിന്തിച്ച് തുടങ്ങി. പരിചയപെടുന്ന ഓരോ വ്യക്തികളും എന്നെ സ്വാധീനിച്ചു. ഈ ഭൂമി നമുക്ക് മാത്രം ഉള്ളതല്ല നമ്മളെപോലെ തന്നെ ബാക്കി എല്ലാവര്‍ക്കും അവകാശപെടുന്നതാണ്. എന്നിട്ടും ഭൂമിയെ നശിപ്പിക്കുന്നതില് നാം ഒട്ടും പിറകിലല്ല. പിന്നെ രണ്ട് പേര് ഒരുമിച്ച് ജീവിക്കുന്നതിന് എന്തിനാണ് ഇത്രേം ബഹളം എന്ന് ചിന്തിച്ച് തുടങ്ങി.\nഹിത: ഞാന് ജനിച്ചതും വളര്‍ന്നതും എല്ലാം ഈ സാഹചര്യത്തില് തന്നെ ആയിരുന്നു. അതുകൊണ്ട് തന്നെ എന്‍റെ ആഗ്രഹവും ഇങ്ങനൊക്കെ തന്നെ ആയിരുന്നു. ഒരിക്കലും ഞങ്ങള് ഒറ്റയ്ക്ക് എടുത്ത ഒരു തീരുമാനം അല്ല ഇത്. അച്ഛന്‍റെ തീരുമാനം ആയിരുന്നു മരത്തൈ നടാം എന്നുള്ളത്. ഞാന് ഇങ്ങനെ ഒക്കെ ആയെങ്കില് ഞങ്ങള്‍ക്ക് ഇങ്ങനെ ഒക്കെ ചെയ്യാന് പറ്റുന്നുണ്ടെങ്കില് അച്ഛന് എന്ന വ്യക്തി ഉള്ളതുകൊണ്ടാണ്. വീട്ടുകാരുടെ സപ്പോര്‍ട്ട് ഉണ്ടെങ്കില് മാത്രം ആണ് നമുക്ക് ഇങ്ങനെ ഒക്കെ ചെയ്യാന് പറ്റുന്നത്. മറ്റുള്ളവര്‍ക്ക് ചെയ്യാന് പറ്റാത്തതും അതുകൊണ്ട് തന്നെ ആണ്.\nസമൂഹമാധ്യമങ്ങളിലും മുഖ്യധാരാ മാധ്യമങ്ങളിലും ആഘോഷിക്കപ്പെട്ട ഒന്നായിരുന്നു നിങ്ങളുടെ വിവാഹം. ഒരു 'ട്രെന്‍ഡ് സെറ്റര്' എന്ന നിലയില് മാധ്യമശ്രദ്ധ നേടി. തുടര്‍ന്നുള്ള അതിന്‍റെ Imapact, സമൂഹത്തിലും സുഹൃത്തുക്കളിലും സംഭവിച്ച മാറ്റങ്ങള് ഇതിനെ എങ്ങനെ വിലയിരുത്തുന്നു?\nImapact രണ്ട് തരത്തില് ആണ്, ഒന്ന് നമുക്ക് മറ്റുള്ളവരോട് കാര്യങ്ങള് പറയാനും സംവദിക്കാനും ഒരു പ്ലാറ്റ്ഫോം കിട്ടി, എന്തെന്നാല് കുറച്ച് പേരാണെങ്കില് കൂടി നമ്മള് അറിയപ്പെടാന് തുടങ്ങി, നമ്മളെ ശ്രദ്ധിക്കാനും ചെയ്യുന്ന കാര്യങ്ങള് അനുകരിക്കാനും തുടങ്ങി. ചെറിയ രീതിയില് പ്രശസ്തരുമായി. ഈ അവസരത്തില് നമ്മളുടെ ആശയങ്ങള് പ്രകടിപ്പിക്കാനും അത് കേള്‍ക്കാനും ഉള്‍ക്കൊള്ളാനും ഉള്ള ഒരു സാഹചര്യം ഉണ്ടായി, ഇതുപോലെ തന്നെ മറ്റൊരു വശവും ഉണ്ട്. കുറച്ച് കൂടെ ശ്രദ്ധയില് ജീവിക്കേണ്ടി വന്നു. ഒത്തിരി കണ്ണുകള് നമുക്ക് ചുറ്റും ഉണ്ടായിരുന്നു എന്ത് ചെയ്യുന്നു എങ്ങനെ ചെയ്യുന്നു എന്നൊക്കെ നോക്കാന്. ചെറിയ തെറ്റുകള് പോലും വിമര്‍ശിക്കപ്പെട്ടു. അത് ആരുടെയും തെറ്റല്ല. നമുക്ക് അതില്‍നിന്നും ഒരു പാട് തെറ്റുകളും ശരികളും പഠിക്കാന് പറ്റിയെങ്കിലും ഓരോ കാര്യങ്ങള് ചെയ്യുമ്പോഴും ചിന്തിച്ച് ചെയ്യേണ്ടി വന്നു.\nസമൂഹത്തില് ഇതിനോടുണ്ടായ പ്രതികരണങ്ങള്?\nതികച്ചും വ്യത്യസ്തങ്ങളായ പ്രതികരണങ്ങളായിരുന്നു.\n1. ഇതുപോലെ ചെയ്യണം എന്ന് ആഗ്രഹിച്ചിട്ടും വീട്ടുകാരുടെ നിര്‍ബന്ധത്തിന് വഴങ്ങി വന്നിട്ടുള്ളവര്, അതില് തന്നെ ഗതികേട് കൊണ്ടാണ് ഇഷ്ടപെട്ടവരെ കെട്ടിച്ചുതരാം എന്ന് വീട്ടുകാര് പറയുകയും അതിന് വേണ്ടി വീട്ടുകാരുടെ ഡിമാന്‍ഡ് മാനിക്കേണ്ടി വരുകയും ചെയ്യുന്ന ചില ആള്‍ക്കാര്,\n2. പിന്നൊന്നുള്ളത് ഒരു രീതിയിലും ചിലവു ചുരുക്കാന് പറ്റാത്ത ആള്‍ക്കാര് (വീട്ടുകാരുടെ നിര്‍ബന്ധം കൊണ്ട്, ആത്മഹത്യ ഭീഷണി, ഇമോഷണല് ബ്ലാക്ക്മെയില് തുടങ്ങിയവമൂലം) കല്ല്യാണത്തിന് എന്തെങ്കിലും ഒക്കെ മാറ്റം വരുത്താന് ശ്രമിക്കാറുണ്ട്. (അനാവശ്യ ആചാരങ്ങള് ഒഴിവാക്കി ചടങ്ങുകള് ലളിതമാക്കും)\n3. ഇതൊക്കെ കേള്‍ക്കാനും കാണാനും നല്ല രസാ, പക്ഷേ നമ്മള് എങ്ങനെ ചെയ്യാനാ, നാട്ടുകാര് എന്ത് വിചാരിക്കും, നമ്മള് ജീവിച്ചത് അങ്ങനെയല്ലല്ലോ എന്നൊക്കെ പറയുകയും ചിന്തിക്കുകയും ചെയ്യുന്ന ആള്‍ക്കാര്\n4. ആരുടെയും തീരുമാനങ്ങള്‍ക്ക് നില്‍ക്കാതെ രണ്ട് പേര് മാത്രം തീരുമാനിച്ച് വളരെ ലളിതമായ രീതിയില് വിവാഹം കഴിക്കുന്നത്.\n5. ഇങ്ങനെ ഒന്നും കല്ല്യാണം കഴിക്കാന് പാടില്ല, ആചാരം ആണ് അതൊക്കെ. താലി ഒന്നും കെട്ടാതെ ജീവിക്കാനേ പാടില്ല എന്ന് വാദിക്കുന്ന ആള്‍ക്കാര്.\nഇതിന്‍റെ കൂടെ ഒരു കാര്യം പറയട്ടെ, ഞങ്ങള് കല്ല്യാണം എന്ന ഒരു തീരുമാനത്തില് എത്തുമ്പോള് രണ്ട് കാര്യങ്ങള് മനസ്സില് ഉണ്ടായിരുന്നു. എല്ലാ അനാവശ്യ ആചാരങ്ങളും അനാവശ്യ ചെലവുകളും ഒഴിവാക്കണം. ഉള്ളില് ഒത്തിരി ഭയം ഉണ്ടായിരുന്നു ആദ്യം, കാരണം താലി ഇല്ല, കുങ്കുമം ഇല്ല, മോതിരം ഇല്ല (അതൊക്കെ ആണല്ലോ നാട്ടിലെ കല്ല്യാണ പ്രതീകങ്ങള്) ഇതൊന്നും ഇല്ലാതെ എങ്ങനെ അംഗീകരിക്കപ്പെടും എന്നതായിരുന്നു ഭയത്തിന്‍റെ കാരണം. പക്ഷേ ഇതൊന്നും ഇല്ലാതെയും ഇപ്പോഴും എല്ലാവരും ഞങ്ങളെ ഭാര്യയും ഭര്‍ത്താവും ആയി കാണുന്നു. ഇങ്ങനെ പറയാന് ഒരു താല്പര്യം ഇല്ലെങ്കിലും അവര് അങ്ങനെ അംഗീകരിക്കുന്നത് കേള്‍ക്കുമ്പോള് ഈ ആചാരങ്ങള് അനിവാര്യമല്ലെന്ന് മനസ്സിലായി. ഇതൊരാശ്വാസം തന്നെ.\n6. വേറെ ചില കൂട്ടര് ഉണ്ട്, നമ്മള് ചെയ്തതിനെ ഒക്കെ പ്രശംസിക്കുകയും സ്വന്തം കാര്യം വരുമ്പോള് 'അത് കല്യണം ജീവിതത്തില് ഒന്നല്ലേ ഉള്ളൂ, എന്‍റെ ചെറുപ്പം തൊട്ടുള്ള സ്വപ്നം ആണ് ചുവന്ന സാരി ഉടുത്ത് സ്വര്‍ണം ഒക്കെ അണിഞ്ഞ് മുല്ലപ്പൂ വെച്ച് താളമേളത്തോടെ കല്ല്യാണം കഴിക്കണം എന്നുള്ളത് അല്ലെങ്കില് പള്ളിയില് ഗൗണ് ഇട്ട് ഡയമണ്ട് മാലയൊക്കെയായി വിവാഹിതരാകണം' എന്ന ആഗ്രഹങ്ങള് ഉള്ളവര്.\nവിവാഹിതരായി ഒരുമിച്ചു ജീവിതം ജീവിക്കാന് ആഗ്രഹിക്കുന്നവര് പ്രധാനമായും തിരിച്ചറിയേണ്ട വസ്തുത?\nഅവര് പരസ്പരം എത്രത്തോളം മനസ്സിലാക്കുന്നു എന്നത് പ്രധാനമാണ്. എത്രയൊക്കെ ശ്രമിച്ചാലും പരസ്പരം മനസ്സിലാക്കുന്നതിന് ഒരു പരിധിയുണ്ടെങ്കിലും എനിക്ക് എന്തുകൊണ്ട് എന്‍റെ പങ്കാളിയെ ഇഷ്ടമായി എന്നുള്ളത് സ്വയം ചിന്തിക്കുമ്പോള് നമുക്ക് കുറെ ചോദ്യങ്ങളും ഉത്തരങ്ങളും കിട്ടും.\nദാമ്പത്യജീവിതത്തില് അനിവാര്യമായി ഞങ്ങള്‍ക്ക് തോന്നുന്നത് എപ്പോഴും പ്രണയിച്ച് കൊണ്ടിരിക്കുക എന്നതാണ്.\nഎന്നെപ്പോലെ എന്‍റെ പങ്കാളിയും മനുഷ്യനാണ് എല്ലാ ഇമോഷനും ഉള്ള ഒരു മനുഷ്യന്. ജീവിതത്തില് മാറ്റങ്ങള് എല്ലാവര്‍ക്കും ഉണ്ടാവും, ഒരാളും എപ്പോഴും ഒരു പോലെ ആയിരിക്കില്ല. അങ്ങനെ ആയിരിക്കാന് നമ്മള് വാശി പിടിച്ചിട്ട് ഒരു കാര്യവും ഇല്ല. അങ്ങനെ ഒരു മാറ്റവും നമുക്ക് വരാന് പാടില്ലെന്ന് വാശി പിടിക്കുകയായിരുന്നെങ്കില് നമ്മള് ഇപ്പോളും ഇങ്ങനെ ആവില്ലായിരുന്നു. അത് കൊണ്ട് തന്നെ മാറ്റങ്ങളില് നിന്ന് മനസ്സിലാക്കി മുന്നോട്ട് പോവുക... എന്‍റെ സന്തോഷംപോലെ തന്നെ എന്‍റെ പങ്കാളിയുടെ സന്തോഷത്തിനും വില കല്‍പ്പിക്കുക. give them respect .


ടോമി സാൻഡ്സ് ജനന തീയതി | ആരാണ് ടോമി സാൻഡ്സ് | ടോമി സാൻഡ്സ് ജീവചരിത്രം\nഹോം » സെലിബ്രിറ്റിയുടെ ജാതകം » Tommy Sands കുറിച്ച്\nTommy Sands കുറിച്ച് / Tommy Sands ജീവചരിത്രം\nTommy Sands കുറിച്ച്/ ആരാണ് Tommy Sands\nTommy Adrian Sands is an American pop music singer and actor.\nഏത് വർഷമാണ് Tommy Sands ജനിച്ചത്?\nTommy Sands ന്റെ ജനനത്തീയതി ഏതാണ് ?\nജന്മദിനം Friday, August 27, 1937 ൽ ആണ്.\nTommy Sands ജനിച്ചത് എവിടെയാണ് ?\nTommy Sands എത്ര വയസ്സാണ്?\nTommy Sands ക്ക് 84 വയസ്സാണ്\nTommy Sands എപ്പോഴാണ് ജനിച്ചത്?\nTommy Sands യുടെ ദേശീയത എന്താണ്?\nTommy Sands ൻറെ സ്വഭാവ ജാതകം\nTommy Sands സന്തോഷത്തിന്റേയും, സഫലീകരണത്തിന്റെയും ജാതകം\nTommy Sands ജീവിത ശൈലിയുടെ ജാതകം


Apr 1, 2022, 12:46 pm IST\nദോഹ: ഖത്തർ ലോകകപ്പ് ഏറ്റവും മികച്ചതാക്കി മാറ്റുമെന്നും മറ്റ് പ്രശ്‌നങ്ങൾ ഉയർത്തിക്കാട്ടുന്നവർ ഖത്തറിനെ ഇഷ്ടപ്പെടാത്തവരാണെന്നും ലോകകപ്പ് ഫുട്‌ബോൾ ടൂർണ്ണമെന്റ് മേധാവി ഹസ്സൻ അൽ തവാദി പറഞ്ഞു.\nഖത്തറിലെ നിയമങ്ങൾ മറ്റ് രാജ്യങ്ങളിലെ പൗരന്മാരെ അടിച്ചമർത്തുന്നതും മനുഷ്യാവ കാശങ്ങളെ നിഷേധിക്കുന്നതുമാണെന്നും ലോകകപ്പ് പോലുള്ള ആഗോള ടൂർണ്ണമെന്റു കൾക്ക് യോജിക്കുന്നതല്ലെന്നും വന്ന പ്രസ്താവനകളോട് പ്രതികരിക്കുകയായിരുന്നു തവാദി.\nഖത്തറിലെ ജനങ്ങൾ മാത്രമല്ല ഈ മേഖലയിലെ എല്ലാ രാജ്യ്ങ്ങളും ഫുട്‌ബോളിനെ ഏറെ ഇഷ്ടപ്പെടുന്നവരാണ്. വർഷങ്ങളായി നിരവധി ലോകോത്തര ടൂർണ്ണമെന്റുകൾ ഈ മേഖലയിൽ വിജയകരമായി നടക്കുന്നുമുണ്ട്. ഇത്തവണ എല്ലാ കായിക താരങ്ങൾക്കും വിദേശത്തുനിന്ന് വരുന്ന പ്രതിനിധികൾക്കും ഏറ്റവും മികച്ച സൗകര്യങ്ങളാണ് ഒരുക്കിയിട്ടുള്ളതെന്നും തവാദി പറഞ്ഞു.\nനവംബർ 21 മുതൽ ഡിസംബർ 18 വരെയാണ് ലോകകപ്പ് ഫുട്‌ബോൾ മത്സരങ്ങൾ ഖത്തറിൽ അരങ്ങേറുന്നത്. ലോകകപ്പിനായി സ്റ്റേഡിയങ്ങളുടെ നിർമ്മാണവും നവീകരണവും നടത്തിയ ഖത്തർ ഹോട്ടലുകളും മറ്റ് പരിശീലന സംവിധാനങ്ങളും ഒരുക്കികഴിഞ്ഞു.\nTags: Quatar footballworld cup football\nവിൽസ് സ്മിത്തിനെ അറസ്റ്റ് ചെയ്യാൻ തയ്യാറായാണ് പോലീസ് എത്തിയത്; ക്രിസ് റോക്ക് തടഞ്ഞു; വെളിപ്പെടുത്തലുമായി നിർമ്മാതാവ്\nജമ്മുകശ്മീരിൽ വീടിനുള്ളിൽ വൻ സ്‌ഫോടക വസ്തു ശേഖരവും പണവും; പരിശോധന ശക്തമാക്കി സൈന്യം


സ്പന്ദനങ്ങൾ: 12/2/12 - 12/9/12\nസ്മാര്‍ട്ട്‌ഫോണ്: പേറ്റന്റ് പോരാട്ടത്തിന്റെ പുത്തന് മുഖം\nജാഫര് എസ്. പുല്‍പ്പള്ളി\nകണ്ടുപിടിത്തങ്ങളുടെ പേരില് പേറ്റന്റ് തര്‍ക്കങ്ങള് വ്യവസായികലോകത്ത് പുതുമയല്ല. എന്നാല്, സ്മാര്‍ട്ട്‌ഫോണ് രംഗത്ത് നടക്കുന്ന പേറ്റന്റ് യുദ്ധം പുത്തന് മാനങ്ങള് ഉള്ളതാണ്. വളഞ്ഞിരിക്കുന്ന മൂലയുടെയും ചതുരാകൃതിയുടേയുമൊക്കെ പേരില്, ജുഗുപ്‌സാവഹമായ തലത്തിലേക്ക് എത്തുന്ന അവകാശവാദങ്ങളാണ് സ്മാര്‍ട്ട്‌ഫോണ് കമ്പനികള് ഉയര്‍ത്തുന്നത്\nഇരുപതാം നൂറ്റാണ്ടിന്റെ തുടക്കത്തിലാണ് പേറ്റന്റ് യുദ്ധങ്ങള് വ്യാവസായിക ലോകത്ത് ആരംഭിച്ചതെങ്കിലും, ബൗദ്ധികസ്വത്തവകാശം എന്ന ആശയം അടിസ്ഥാനമായുള്ള തര്‍ക്കങ്ങളുടെ വേരുകള് ആരംഭിക്കുന്നത് പതിനെട്ടാം നൂറ്റാണ്ടിലാണ്. ആധുനികരീതിയിലുള്ള പേറ്റന്റ് നിയമങ്ങള് ഇല്ലാതിരുന്ന അക്കാലത്തെ തര്‍ക്കങ്ങള് പരിഹരിക്കാന് രാജ്യങ്ങള് നിയമങ്ങള് ഉണ്ടാക്കിയിരുന്നു. പ്രതിവര്‍ഷം 20000 കോടി ഡോളറിന്റെ കച്ചവടമുള്ള സ്മാര്‍ട്ട്‌ഫോണ് രംഗം ഇന്ന് പുതിയ പോര്‍ക്കളമായി മാറ്റുമ്പോള് പേറ്റന്റ് യുദ്ധങ്ങള്‍ക്ക് പുത്തന് മാനം കൈവരികയാണ്.\nകാല്‍ക്കുലസ് അഥവാ കലിതത്തിന്റെ കണ്ടുപിടിത്തവുമായി ബന്ധപ്പെട്ട് ഐസക് ന്യൂട്ടണും, ഗോട്ട് െ്രെഫഡ് വില്‍ഹെം ലീബ്‌നീസും തമ്മിലുണ്ടായ തര്‍ക്കമാണ് ഇത്തരത്തിലുള്ള ആദ്യത്തെ പ്രശസ്തമായ സംഭവം. 1684 ലും 1686 ലും കാല്‍ക്കുലസുമായി ബന്ധപ്പെട്ട് രണ്ട് പ്രബന്ധങ്ങള് പുറത്തിറക്കിയ ലീബ്‌നീസ്, താനാണ് കാല്‍ക്കുലസ് കണ്ടുപിടിച്ചതെന്ന ഐസക് ന്യൂട്ടന്റെ 1704 ലെ അവകാശവാദത്തെ ചോദ്യംചെയ്തു.\nന്യൂട്ടണും ലീബ്‌നീസും- കാല്‍ക്കുലസിന്റെ പേരില് കലഹം\nഎന്നാല്, ന്യൂട്ടണ് പറഞ്ഞത് 1665 ല് തന്നെ താനത് കണ്ടുപിടിച്ചിരുന്നു എന്നാണ്. എന്തായാലും ആ തര്‍ക്കം പരിഹരിക്കപ്പെടുകയുണ്ടായില്ല, 1716 ല് ലീബ്‌നിസ് അന്തരിക്കുമ്പോള് പോലും. ചരിത്രകാരന്മാര് കരുതുന്നത് രണ്ടു പ്രതിഭകളും സ്വന്തംനിലയ്ക്ക് കാല്‍ക്കുലസ് കണ്ടുപിടിക്കുകയായിരുന്നു എന്നാണ്.\nഏതെങ്കിലുമൊരു കണ്ടുപിടുത്തത്തിന്റെ ഉടമക്ക് ഒരു നിശ്ചിതകാലത്തേക്ക് ആ ഉത്പന്നം നിര്‍മിക്കാനും ഉപയോഗിക്കാനും വില്‍ക്കാനും ഭരണകൂടം നല്‍കുന്ന കുത്തകാവകാശമാണ് പേറ്റന്റ്. പേറ്റന്റ് ചെയ്യപ്പെട്ട ഒരു കണ്ടുപിടുത്തമുപയോഗിച്ച് മറ്റൊരാള് അതിന്റെ ഉടമയുടെ അനുവാദമില്ലാതെ ഉത്പന്നങ്ങള് നിര്‍മിക്കന്നതും, അവ വില്‍ക്കുന്നതും, സ്വന്തമാക്കി വെക്കുന്നതും നിഷിദ്ധമാണ്. ഏതങ്കിലുമൊരു മേഖലയില് ഉപയോഗപ്പെടുത്താന് യോജിച്ചതായിരിക്കണം പേറ്റന്റ് അവകാശത്തിന് അപേക്ഷിക്കുന്ന കണ്ടുപിടുത്തം.\nതന്റെ കണ്ടുപിടുത്തം അന്യര് ഉപയോഗപ്പെടുത്തുന്നതിനെതിരെ നിയമനടപടി സ്വീകരിക്കാന് ഉടമക്ക് അവകാശം നല്‍കുന്നതാണ് പേറ്റന്റ്. ഒരിക്കല് നിര്‍മാണാവകാശം നല്‍കിയ കണ്ടുപിടുത്തമോ സങ്കേതമോ അതേ രൂപത്തില് മറ്റൊരാള്‍ക്ക് ഉപയോഗിക്കാന് പറ്റില്ലെന്ന് സാരം. അതിനാല് പുതിയ കണ്ടുപിടുത്തങ്ങളും ഉല്പാദനരീതികളും വികസിപ്പിക്കേണ്ടത് അനിവാര്യമാകുന്നു. അതിന് മുതല് മുടക്ക് വേണ്ടിവരുന്നു. മെച്ചപ്പെട്ട കണ്ടുപിടിത്തം അതുവഴിയുണ്ടാകുന്നു. ഉപഭോക്താക്കള്‍ക്ക് മെച്ചപ്പെട്ട ഉത്പന്നം ലഭിക്കാനും അങ്ങനെ അവസരമുണ്ടാകുന്നു.\nഇതാണ് പേറ്റന്റിന്റെ പ്രധാനപ്പെട്ട ഗുണം. എന്നിരിക്കലും, നിത്യോപയോഗ വസ്തുക്കള് പോലും നിര്‍മ്മാണാവകാശം കാരണം കുത്തകവല്‍കരിക്കപ്പെടുന്നതാണ് ഈ സമ്പ്രദായത്തിന്റെ ഏറ്റവും വലിയ ദോഷം. അവിരാമം തുടരുന്ന തര്‍ക്കങ്ങളും ഇതിന്റെ ഉപോത്പന്നമാണ്.\nതയ്യല് മെഷീന്റെ കണ്ടുപിടിത്തവുമായി ബന്ധപ്പെട്ട് ഏലിയാസ് ഹോ, ഐസക് മെരിറ്റ് സിംഗര് എന്നിവര് തമ്മിലുണ്ടായ തര്‍ക്കമാണ് പത്തൊന്‍പതാം നൂറ്റാണ്ടിലെ പ്രസിദ്ധിയാര്‍ജിച്ച പേറ്റന്റ് തര്‍ക്കം. ഏലിയാസ് ഹോ ആണ് 1850 ല് തയ്യല് മെഷീന് രൂപകല്‍പ്പന ചെയ്തത്. അതുപക്ഷേ, ഉപയോഗക്ഷമമോ വ്യവസായികമായി വില്‍ക്കാന് കഴിയുന്നതോ ആയിരുന്നില്ല. എങ്കിലും, ഏലിയാസ് ഹോ അതിന് പേറ്റന്റ് നേടി.\n1846 ല് ഏലിയാസ് ഹോ വികസിപ്പിച്ച തയ്യല്‍മെഷീന്\nഅതേസമയം, ആ മെഷീനെ മാറ്റം വരുത്തി സ്വതന്ത്രമായി മറ്റൊരു തയ്യല് മെഷീന് ഉണ്ടാക്കുകയാണ് സിംഗര് ചെയ്തത്. അദ്ദേഹമത് പേറ്റന്റ് ചെയ്തില്ല. അങ്ങനെയാണ് തര്‍ക്കമായി. ആധുനികകാലത്തെ പേറ്റന്റ് പോരാട്ടങ്ങളുമായി സാമ്യമുള്ള ഈ തര്‍ക്കം ഒടുവില് ഐസക് സിംഗര് 15000 ഡോളര് ഏലിയാസ് ഹോയ്ക്ക് നല്‍കുക വഴി അവസാനിച്ചു.\nറൈറ്റ് സഹോദരന്‍മാര് - ഓര്‍വില്ലി റൈറ്റ്, വില്‍ബര് റൈറ്റ്\nമറ്റൊരു പ്രശസ്തമായ സംഭവം, വിമാനം കണ്ടുപിടിച്ച റൈറ്റ് സഹോദരന്മാര് തങ്ങളുടെ പേറ്റന്റ് സംരക്ഷിക്കാന് നടത്തിയതാണ്. 1906 ല് വിമാനം രൂപകല്‍പ്പന ചെയ്ത റൈറ്റ് സഹോദരന്മാര് അതിന്റെ ഡിസൈന് ഏരിയല് എക്‌സ്‌പെരിമെന്റ് അസോസിയേഷന് അംഗമായ തോമസ് സെല്‍ഫ്രിഡ്ജിനെ കാണിച്ചു. തുടര്‍ന്ന് ഏരിയല് എക്‌സ്‌പെരിമെന്റ് അസോസിയേഷന് കുറേ വിമാനമോഡലുകള് നിര്‍മിച്ച് പരീക്ഷിച്ചു.\nഗ്ലെന് കര്‍ട്ടിസ് എന്ന പൈലറ്റ് റൈറ്റ് സഹോദരന്മാരുടെ ഡിസൈന് ആസ്പദമാക്കി സ്വന്തമായി വിമാനം നിര്‍മ്മിക്കുകയും അത് 25 മൈല് ദൂരം പറത്തുകയും ചെയ്തതോടെയാണ് പേറ്റന്റ് യുദ്ധം ആരംഭിച്ചത്. 1913 ല് കോടതി റൈറ്റ് സഹോദരന്മാരുടെ അവകാശം സ്ഥാപിച്ചു നല്‍കി. കര്‍ട്ടിസിനെ വിമാനം നിര്‍മിക്കുന്നതില് നിന്ന് തടഞ്ഞു.\nറൈറ്റ് സഹോദരന്‍മാരുടെ വിമാനം - 1904 ല്\nഅന്തിമവിധി പറയുമ്പോഴേക്കും ഇരു കക്ഷികളും കേസ് നടത്തി മുടിഞ്ഞിരുന്നു എന്നത് വേറെ കാര്യം!\nഇതിന് സമാനമാണ് ടെലിഫോണിന്റെ ഉപജ്ഞാതാവായ അലക്‌സാണ്ടര് ഗ്രഹാംബെല് തന്റെ എതിരാളികളുമായി 11 വര്‍ഷം നടത്തിയ നിയമയുദ്ധം. ഈ കാലയളവിനിടെ 600 കേസുകളാണ് നടത്തപ്പെട്ടത്.\nഅലക്‌സാണ്ടര് ഗ്രഹാം ബെല് 1876 ല്, താന് രൂപപ്പെടുത്തിയ ഫോണുമായി\nമേല് കാണിച്ച ആദ്യകാല യുദ്ധങ്ങള് നിരീക്ഷിച്ചാല് ഒരു കാര്യം വ്യക്തമാകും. പ്രായോഗിക ബുദ്ധിയുള്ളവര് ഒരു ഉപകരണത്തെ കൂടുതല് മെച്ചപ്പെടുത്തി വിപണനം നടത്തുന്നതിന് എതിരെയായിരുന്നു കണ്ടുപിടുത്തം നടത്തിയിരുന്നവര് നടത്തിയ മിക്ക നിയമയുദ്ധവും. ഫലമോ ആ ഉപകരണം ജനങ്ങളുടെ ഉപയോഗത്തില് എത്തുന്നത് വൈകുന്നു.\nഎണ്‍പതുകളില് യു.എസ്സിലെയും ജപ്പാനിലെയും കോര്‍പ്പറേറ്റ് കമ്പനികള് തമ്മില് ഒട്ടേറെ പേറ്റന്റ് യുദ്ധങ്ങള് അരങ്ങേറി. അവ ക്രമേണ 'പേറ്റന്റിനെതിരെ പേറ്റന്റ്' എന്ന രീതിയിലുള്ള കിടമത്സരത്തിന് വഴി തെളിച്ചു. ഒരു കമ്പനി ഒരുത്പന്നത്തിന് പേറ്റന്റ് നേടിയാല്, മറ്റു കമ്പനികള് അതിലും മികച്ചതും നൂതനവുമായ ഉത്പന്നവുമായി വന്ന് പേറ്റന്റ് നേടുകയായി. ഇതുമൂലം പലപ്പോഴും പേറ്റന്റ് എന്ന സങ്കല്‍പ്പം തന്നെ കാലഹരണപ്പെട്ടതായി മാറി. എന്നാല്, തൊണ്ണൂറുകളില് ഈ പോരാട്ടങ്ങള്‍ക്ക് ഒരു പരിധിവരെ പരിസമാപ്തിയായി.\nലോകം കമ്പ്യൂട്ടര്‍യുഗത്തിലേക്ക് പ്രവേശിച്ചതോടെ പേറ്റന്റ് യുദ്ധങ്ങള്‍ക്ക് ഡിജിറ്റല് മാനം കൈവന്നു. പേറ്റന്റ് അല്ലെങ്കില് പകര്‍പ്പവകാശം (കോപ്പിറൈറ്റ്) ഉള്ള പ്രോഗ്രാമുകള് മോഷ്ടിച്ചുപയോഗിക്കുന്ന പൈറസിയും വ്യാപകമായി; അതിനെതിരെയുള്ള പോരാട്ടങ്ങളും.\nഅമേരിക്കയില് മൈക്രോസോഫ്റ്റ് തങ്ങളുടെ കുത്തകാവകാശം സംരക്ഷിക്കാന് നടത്തിയ നിയമപരവും അല്ലാത്തതുമായ പ്രവര്‍ത്തനങ്ങള് മറ്റുള്ളവര്‍ക്കും ഇക്കാര്യത്തില് മാതൃകയായി. തൊണ്ണൂറുകളിലാണ് സോഫ്ട്‌വേര് രംഗത്ത് പേറ്റന്റ്‌യുദ്ധങ്ങള് പൊട്ടിപ്പുറപ്പെട്ടത്. 1997 ല് ആന്റിവൈറസ് സോഫ്ട്‌വേര് രംഗത്തെ പ്രമുഖരായ മകാഫിയും സിമാന്റെക്കും എല്ലാം ഇത്തരം പോരാട്ടങ്ങളില് കക്ഷികളായി.\n1999 ല് 'വണ് ക്ലിക്കിങ് ഓര്‍ഡറിങ് ടെക്‌നോളജി'ക്കു മേല് ആമസോണും ബാണ്‍സ് &നോബിളും തമ്മില് തര്‍ക്കമുണ്ടായി. അത് വലിയ നിയമയുദ്ധത്തിലേക്ക് നീങ്ങുകയും ചെയ്തു. ഡിജിറ്റല് ക്യാമറയിലുപയോഗിക്കുന്ന സാങ്കേതികവിദ്യകളുടെ കുത്തകാവകാശം 2004 ല് കോഡാക്കിനെയും സോണിയെയും നിയമ യുദ്ധത്തിലെത്തിച്ചു.\nഅമേരിക്കയിലും ജപ്പാനിലുമൊക്കെ നടന്നിരുന്ന പേറ്റന്റ് പോരാട്ടങ്ങള് ഇപ്പോള് ഒരു ആഗോളപ്രതിഭാസമായി മാറിയിരിക്കുന്നു. സ്മാര്‍ട്ട്‌ഫോണ് രംഗത്താണ് പ്രധാനമായും പേറ്റന്റ് പോര് ഇപ്പോള് അരങ്ങേറുന്നത്. സ്മാര്‍ട്ട്‌ഫോണ് രംഗത്തെ പ്രമുഖരായ ആപ്പിള്, സാംസങ്, എച്ച്.ടി.സി., മോട്ടറോള, നോക്കിയ, മൈക്രോസോഫ്റ്റ് ഒക്കെ കക്ഷികളാണ്. പേറ്റന്റ് സമ്പ്രദായം, ബൗദ്ധിക സ്വത്തവകാശം തുടങ്ങിയ സംഗതികളെക്കുറിച്ച് കൂടുതല് ചര്‍ച്ചയ്ക്ക് ഈ പോരാട്ടങ്ങള് വഴിതുറന്നിരിക്കുകയാണ്.\nതങ്ങളുടെ ബൗദ്ധികസ്വത്തവകാശം സംരക്ഷിക്കാന് തുടക്കത്തില് പേറ്റന്റിനെ പ്രയോജനപ്പെടുത്തുകയാണ് കമ്പനികള് ആദ്യം ചെയ്തിരുന്നത്. പിന്നീടത്, വിപണി വിഹിതം നിലനിര്‍ത്താനും, അല്ലെങ്കില് വര്‍ധിപ്പിക്കാനും, മറ്റ് കമ്പനികളുടെ വളര്‍ച്ച തടയാനും പേറ്റന്റിനെ ഉപയോഗിക്കാന് തുടങ്ങി. സ്മാര്‍ട്ട്‌ഫോണ് രംഗത്ത് ഇപ്പോള് നടക്കുന്ന പേറ്റന്റ് യുദ്ധങ്ങള് അത്തരത്തില് പെട്ടതാണ്. തങ്ങള് മാത്രം വളരുക; അപരന് തളരുക എന്ന നിക്ഷിപ്ത താത്പര്യമാണ് ഈ പോരാട്ടങ്ങളുടെ അന്തസത്തയെന്ന് സാരം.\n2009 മുതല് സ്മാര്‍ട്ട്‌ഫോണ് രംഗത്ത് പേറ്റന്റ് തര്‍ക്കങ്ങളുടെ പേരിലുള്ള കോടതി വ്യവഹാരങ്ങള് വിവിധ രാജ്യങ്ങളില് വന്‍തോതില് വര്‍ധിച്ചു. ഗൂഗിളിന്റെ മൊബൈല് പ്ലാറ്റ്‌ഫോമായ ആന്‍ഡ്രോയിഡ് ഉപയോഗിച്ച് സ്മാര്‍ട്ട്‌ഫോണിറക്കുന്ന എച്ച്.ടി.സിക്കെതിരെ ആപ്പിളാണ് ആദ്യവെടി പൊട്ടിച്ചത്. നോക്കിയ ആപ്പിളിനെതിരെ തിരിഞ്ഞു, നോക്കിയയ്‌ക്കെതിരെ ആപ്പിളും. മൈക്രോസോഫ്റ്റ് മോട്ടറോളയ്‌ക്കെതിരെ നീങ്ങി.\nസ്മാര്‍ട്ട്‌ഫോണുകളുടെ ഡിസൈന് മുതല് സ്‌ക്രോളിങ് രീതിയും സ്ലൈഡ് ടു ലോക്ക് ഫീച്ചറും പോലുള്ള നിസ്സാരമെന്ന് ഉപഭോക്താക്കള്‍ക്ക് തോന്നാവുന്ന സംഗതികള് വരെ പേറ്റന്റ് തര്‍ക്കങ്ങളില് പെട്ടു.\n2007 ല് ഐഫോണ് അവതരിപ്പിച്ച് സ്മാര്‍ട്ട്‌ഫോണ് രംഗത്ത് പുത്തന്‍യുഗം ഉത്ഘാടനം ചെയ്ത ആപ്പിളിന്റെ നീക്കം ഗൂഗിളിന്റെ മൊബൈല് പ്ലാറ്റ്‌ഫോമായ ആന്‍ഡ്രോയിഡിനെതിരെയാണ്. 'അത് മുഴുവന് മോഷണമാണ്, അതിനെ നശിപ്പിക്കാന് വേണമെങ്കില് ആറ്റമികയുദ്ധത്തിന് പോലും ഞാന് മടിക്കില്ല' എന്നാണ് ആപ്പിളിന്റെ അന്തരിച്ച മുന്‍മേധാവി സ്റ്റീവ് ജോബ്‌സ് ആന്‍ഡ്രോയിഡിനെക്കുറിച്ച് പറഞ്ഞത്.\nആന്‍ഡ്രോയിഡിനെതിരെ ആപ്പിള് എന്തു നിലാപാടാകും സ്വീകരിക്കുകയെന്ന് സ്റ്റീവിന്റെ വാക്കുകള് സൂചന നല്‍കുന്നു. ആന്‍ഡ്രോയിഡിനെതിരെ നേരിട്ട് നീങ്ങുകയല്ല ആപ്പിള് ചെയ്തത്. ആ പ്ലാറ്റ്‌ഫോം ഉപയോഗിച്ച് ഗൂഗിളിന്റെ സഹകരണത്തോടെ സ്മാര്‍ട്ട്‌ഫോണുകളിറക്കുന്ന സാംസങ്, എച്ച്.ടി.സി.തുടങ്ങിയ കമ്പനികളെ, പേറ്റന്റിന്റെ പേരില് കോടതി കയറ്റുക എന്നതാണ് ആപ്പിള് സ്വീകരിച്ച തന്ത്രം. അത് സമീപകാലത്തെ ഏറ്റവും വലിയ പേറ്റന്റ് പോരാട്ടത്തിന് വഴിതുറന്നു.\nആന്‍ഡ്രോയിഡ് ഫോണുകളിറക്കുന്ന കമ്പനികളില് തന്നെ സാംസങ് ആയിരുന്നു ആപ്പിളിന്റെ മുഖ്യ പ്രതിയോഗി. കാരണം, വിപണിയില് ഐഫോണിന് ഏറ്റവും വലിയ ഭീഷണിയായത് സാംസങിന്റെ ആന്‍ഡ്രോയിഡ് ഫോണുകളാണ്. സാംസങ് നടത്തി എന്ന് ആരോപിക്കപ്പെടുന്ന പേറ്റന്റ്, ട്രേഡ്മാര്‍ക്ക് ലംഘനങ്ങള്‍ക്കെതിരെ ആഗോളതലത്തിലുള്ള നിയമനടപടി 2011 ഏപ്രില് 15 ന് ആപ്പിള് തുടക്കമിട്ടു.\nപേറ്റന്റും ട്രേഡ്മാര്‍ക്കും മാത്രമല്ല, ഐഫോണിന്റെ യൂസര് ഇന്റര്‍ഫേസ്, സ്റ്റൈല്, ഡിസൈന് തുടങ്ങി, ഐഫോണിന്റെ വളഞ്ഞിരിക്കുന്ന മൂലകള് പോലും സാംസങ് കോപ്പിയടിച്ചതായി ആപ്പിള് ആരോപിച്ചു. എച്ച്.ടി.സി., മോട്ടറോള എന്നീ കമ്പനികള്‍ക്കെതിരെയും ആപ്പിള് ആരോപിച്ചിരുന്നത് ഇക്കാര്യങ്ങള് തന്നെയാണ്.\nഇതിലെ ഏറ്റവും വലിയ തമാശ എന്താണെന്ന് ചോദിച്ചാല്, ഐഫോണിന്റെ പല പ്രധാന ഭാഗങ്ങളും നിര്‍മിച്ച് നല്‍കിയിരുന്നത് അപ്പോഴും സാംസങ് ആയിരുന്നു എന്നതാണ്. ഒരുവശത്ത് ഈ സഹകരണം തുടരുമ്പോഴാണ്, മറുവശത്ത് പേറ്റന്റിന്റെ പേരില് പൊരിഞ്ഞ പോര് അരങ്ങേറിയത്.\nസാംസങും അടങ്ങിയിരുന്നില്ല. അവര് ആപ്പിളിനെതിരെ ദക്ഷിണ കൊറിയയിലും ജപ്പാനിലും ജര്‍മ്മനിയിലും ബ്രിട്ടനിലും പേറ്റന്റ് ലംഘനത്തിന് കേസ് കൊടുത്തു. വയര്‍ലെസ് കമ്യൂണിക്കേഷന് ടെക്‌നോളജി, ഫോണ് ക്യാമറ എന്നിവയുമായി ബന്ധപ്പെട്ട സാംസങിന്റെ പേറ്റന്റുകള് ആപ്പിളിന്റെ ഐഫോണും ഐപാഡും മോഷ്ടിച്ചെന്നായിരുന്നു സാംസങിന്റെ ആരോപണം.\nഇതിനെപ്പറ്റി സാംസംഗിന്റെ ഔദ്യോഗിക പ്രസ്താവന ഇങ്ങനെ പറഞ്ഞു: 'ഞങ്ങള് മൊബൈല് സാങ്കേതികവിദ്യയില് തുടക്കം കുറിച്ച് 20 വര്‍ഷങ്ങള്‍ക്ക് ശേഷമാണ് ആപ്പിള് അവരുടെ ആദ്യ ഐഫോണ് പുറത്തിറക്കിയത്. ഞങ്ങള്‍ക്ക് പേറ്റന്റുള്ള സാങ്കേതികവിദ്യകളുടെ സഹായമില്ലാതെ അവര്‍ക്ക് ഒറ്റ ഐഫോണ് പോലും വില്‍ക്കാന് സാധിക്കുകയില്ല'.\n2011 ആഗസ്റ്റ്9ന് ഒരു ജര്‍മന് കോടതി സാംസങ് ഗാലക്‌സി ടാബിന്റെ വില്പന താത്കാലികമായി തടഞ്ഞു. അതിന്റെ വില്പന മിക്ക യൂറോപ്യന് രാജ്യങ്ങളിലും തടയപ്പെടും എന്ന അവസ്ഥയുണ്ടായി. എന്നാല്, ജര്‍മനിയിലൊഴികെ മറ്റൊരിടത്തും അത് സംഭവിച്ചില്ല. പിന്നീട് ജര്‍മനിയിലെ നിരോധവും നീക്കപ്പെട്ടു.\n2011 ആഗസ്ത് ആകുമ്പോഴേക്കും ഒന്‍പത് രാജ്യങ്ങളിലായി 19 കേസുകളാണ് ആപ്പിളും സാംസങും തമ്മില് നടന്നിരുന്നത്. 2012 ജൂലായ് ആകുമ്പോഴേക്കും കേസുകളുടെ എണ്ണം 50 ആയി. കോടിക്കണക്കിന് ഡോളറാണ് ഇരുപക്ഷവും നഷ്ടപരിഹാരമായി പരസ്പരം ആവശ്യപ്പെട്ടത്. അമേരിക്കയില് നടന്ന കേസില് ആപ്പിള് ഒരു സുപ്രധാന വിധി അവര്‍ക്കനുകൂലമായി നേടിയെങ്കിലും ദക്ഷിണകൊറിയയിലും ജപ്പാനിലും ബ്രിട്ടനിലും സാംസങ് ആണ് കൂടുതല് അനുകൂലവിധികള് നേടിയത്.\nഐഫോണ് കോപ്പിയടിച്ചതാണ് സാംസങിന്റെ സ്മാര്‍ട്ട്‌ഫോണുകള് എന്ന ആപ്പിളിന്റെ വാദം, 2012 ആഗസ്തില് സോള് കോടതി തള്ളി. ആപ്പിളിന്റെയും സാംസങിന്റെയും ഉത്പ്പന്നങ്ങള് തമ്മില് ഉപഭോക്താക്കളില് ആശയക്കുഴപ്പം സ്യഷ്ടിക്കുന്ന തരത്തില് സാമ്യമില്ല എന്ന് കോടതി നിരീക്ഷിച്ചു. ഇത് സാംസങിന് മാതൃരാജ്യത്ത് വലിയ വിജയം തന്നെയാണ് നേടിക്കൊടുത്തത്. ജപ്പാനിലും സമാനമായ വിധി അവര്‍ക്ക് നേടാനായി.\nആപ്പിളിന്റെ ജന്മനാടായ അമേരിക്കയില് നടന്ന നിയമയുദ്ധം കൂടുതല് വാര്‍ത്താപ്രാധാന്യം നേടി. 2012 ആഗസ്തിലെ വിധി ആപ്പിളിന് അനുകൂലമായിരുന്നു. സാംസങ് മന:പൂര്‍വം ആപ്പിളിന്റെ ഡിസൈനും യൂട്ടിലിറ്റി പേറ്റന്റുകളും ലംഘിച്ചതായി കോടതി കണ്ടെത്തി. സാംസങ് 105 കോടി ഡോളര് ആപ്പിളിന് നഷ്ടപരിഹാരം നല്‍കണമെന്നും കോടതി വിധിച്ചു.\nഅമേരിക്കയില് രജിസ്റ്റര് ചെയ്യപ്പെട്ട വിവിധ പേറ്റന്റുകളുടെ അടിസ്ഥാനത്തില് ആപ്പിളിന്റെ സ്വന്തം ഫീച്ചറുകളായ 'ബൌണ്‍സ് ബാക്ക് ഇഫക്ട്', 'ഓണ്‍സ്‌ക്രീന് നാവിഗേഷന്', 'ടാപ്പ് ടു സൂം' തുടങ്ങിയവയും ഡിസൈന് പേറ്റന്റ് ലഭിച്ചിട്ടുള്ള 'ഹോം ബട്ടന്', ഓണ്‍സ്‌ക്രീന് ഐക്കണുകള് എന്നിവയും സാംസങ് നിയമവിരുദ്ധമായി തങ്ങളുടെ സ്മാര്‍ട്ട്‌ഫോണുകളില് ഉപയോഗിച്ചെന്ന് കോടതി കണ്ടെത്തി. സാംസങിന്റെ അമേരിക്കയിലെ വില്‍പ്പന തടയണം എന്ന ആപ്പിളിന്റെ ആവശ്യം 2012 ഡിസംബര് ആറിനു പരിഗണിക്കാനായി മാറ്റിവെക്കുകയും ചെയ്തു.\nവരാന് പോകുന്ന വിധി ഇരു കൂട്ടര്‍ക്കും നിര്‍ണായകമാണ്. ഐഫോണിന്റെ എല്ലാ സൗകര്യവുമുള്ള സ്മാര്‍ട്ട്‌ഫോണുകളാണ്, അതിലും വിലക്കുറവില് സാംസങ് ഉപഭോക്താക്കളിലെത്തിക്കുന്നത്. ആ നിലയ്ക്ക് അമേരിക്കന് വിപണിയില് തുടരാനായാല്, സാംസങിനത് വലിയ വിജയമായിരിക്കും. സ്വന്തം രാജ്യത്തെ വിപണിവിഹിതത്തില് ആപ്പിളിന് ചോര്‍ച്ചയുണ്ടാവുകയും ചെയ്യും.\nഈ വര്‍ഷത്തെ മൂന്നാംപാദത്തിലെ വില്‍പ്പനയുടെ കണക്കുകള് നവംബര് മാസത്തില് പുറത്ത് വന്നപ്പോള്, സാംസങിന്റെ ഗ്യാലക്‌സി എസ്3ഫോണ്, ആപ്പിളിന്റെ ഐ ഫോണ്4എസിനെ വില്‍പ്പനയില് മറികടന്നിരിക്കുന്നു എന്നാണ് ലോകമറിഞ്ഞത്. അങ്ങനെ ഗ്യാലക്‌സി എസ്3ലോകത്തെ ഏറ്റവും വില്പനയുള്ള സ്മാര്‍ട്ട്‌ഫോണ് ആയി. ആപ്പിള് ഈ വര്‍ഷം ഇതുവരെ 162 ലക്ഷം ഐഫോണുകള് വിറ്റപ്പോള് സാംസങ് 18 ദശലക്ഷം സ്മാര്‍ട്ട്‌ഫോണുകള് വിറ്റു.\nപേറ്റന്റ് പോരാട്ടത്തിലെ ഏറ്റവും പുതിയ സംഭവവികാസം സാംസങിന്റെ നെക്‌സസ് മോഡലിനും ഗാലക്‌സി 10.1 ടാബിനും അമേരിക്കയില് വില്പനവിലക്ക് നീക്കം ചെയ്യപ്പെട്ടതാണ്.\nപേറ്റന്റ് യുദ്ധം ഉയര്‍ത്തുന്ന ചോദ്യങ്ങള്\nപേറ്റന്റ് എന്ന ബൗദ്ധികസ്വത്തവകാശമെന്ന സങ്കല്പം സമൂഹത്തിന്റെ മൊത്തത്തിലുള്ള താത്പര്യത്തിന് വിരുദ്ധമാകാറുണ്ട് പലപ്പോഴും. ചെറുകിട കണ്ടുപിടുത്തക്കാരുടെയും കച്ചവടക്കാരുടെയും താത്പര്യങ്ങള് സംരക്ഷിക്കുന്നതിനായി രൂപം കൊണ്ട പേറ്റന്റ് സമ്പ്രദായം ഇന്ന് വലിയ കമ്പനികള്‍ക്ക് ചെറുകിടക്കാര് വളര്‍ന്നു വരാതെ നോക്കാനുള്ള മാര്‍ഗമായി മാറിയിരിക്കുന്നു എന്നതാണ് വാസ്തവം.\nവലിയ കമ്പനികള് ഈടാക്കുന്നതിനേക്കാള് കുറഞ്ഞ വിലയ്ക്ക് സമാനമായ ഒരു ഉല്‍പ്പന്നം നിര്‍മിക്കുന്നതിനോ വില്‍പ്പന നടത്തുന്നതിനോ ഉള്ള അവകാശം ചെറുകിട കമ്പനികള്‍ക്കും പുതുമുഖങ്ങള്‍ക്കും നഷ്ടപ്പെടുന്നു. ഇത് ആത്യന്തികമായി ദോഷം വരുത്തുക ഉപഭോക്താവിന് തന്നെയാണ്.\nകഴിഞ്ഞ രണ്ടുവര്‍ഷത്തെ നിയമനടപടികള്‍ക്കു മാത്രം മൊബൈല് കമ്പനികള് 2000 കോടി ഡോളര് ചെലവഴിച്ചു എന്നാണ് കണക്ക്. പണം വാരിയെറിഞ്ഞു കൊണ്ടുള്ള ഈ നിയമയുദ്ധങ്ങളുടെ വില ഒടുവില് ഉപഭോക്താവിന്റെ പിടലിയില് തന്നെ വരും.\nനിലവിലെ പേറ്റന്റ് സംവിധാനത്തില് കാര്യമായ മാറ്റം വരേണ്ടതുണ്ടെന്ന് വിദഗ്ധര് കരുതുന്നു. 'സ്‌ക്രോളിങ്, ബൗണ്‍സേര്‍സ്', ' വളഞ്ഞ അരികുകള്' തുടങ്ങി നിസാരമായ സംഗതികള്‍ക്ക് പേറ്റന്റ് വഴി കുത്തകാവകാശം നല്‍കുന്ന നിലവിലെ രീതി മാറിയാല് ഒട്ടേറെ തര്‍ക്കങ്ങള് ഒഴിവാക്കാന് സാധിക്കും. അമേരിക്കയെ അപേക്ഷിച്ച് യൂറോപ്യന് നിയമങ്ങള് ഇക്കാര്യത്തില് കുറെക്കൂടി യുക്തുയുള്ളതാണെന്ന് കരുതുന്നവരുണ്ട്.\nവ്യവസായ യുഗത്തിന്റെ ഉദയത്തിന് ശേഷം ഇതുപോലുള്ള ഒട്ടേറെ തര്‍ക്കങ്ങള്‍ക്ക് സാക്ഷ്യം വഹിച്ചിട്ടുണ്ട് അമേരിക്ക പോലുള്ള രാജ്യങ്ങള്. അവയ്‌ക്കൊന്നും ശാശ്വതപരിഹാരം കോടതി വഴിയോ നിയമനിര്‍മാണം വഴിയോ അല്ല ഉണ്ടായിട്ടുള്ളത്. മറിച്ച് പല പ്രശ്‌നങ്ങള്‍ക്കും വിപണി തന്നെയാണ് പരിഹാരം ഉണ്ടാക്കിയത്. സ്മാര്‍ട്ട്‌ഫോണ് തര്‍ക്കങ്ങളിലും വിപണി തന്നെ മുന്‍കയ്യെടുത്ത് പരിഹാരം ഉണ്ടാക്കണമെന്ന് വിദഗ്ധര് കരുതുന്നു.\nഅതിനായി നിര്‍ദേശിക്കപ്പെടുന്ന ഒരു മാര്‍ഗമാണ് 'പേറ്റന്റ് പൂള്' സംവിധാനം. രണ്ടോ അതില് കൂടുതലോ കമ്പനികള് ചേര്‍ന്നുള്ള ഒരു കരാറാണ് ഈ സംവിധാനത്തിന്റെ അടിസ്ഥാനം. പരസ്പരം ക്രോസ്സ് ലൈസന്‍സ് അനുവദിച്ചു കൊണ്ട് പേറ്റന്റുകള് ഉപയോഗിക്കുക. കോമണ് പൂളിലുള്ള പേറ്റന്റുകള് ലൈസന്‍സിലൂടെ ആര്‍ക്കും ഉപയോഗിക്കാം. ഇങ്ങനെ വരുമ്പോള് തര്‍ക്കങ്ങള് ഒഴിവാക്കാം.\nനോര്‍ട്ടെല് എന്ന കമ്പനിയുടെ പക്കലുള്ള 6000 പേറ്റന്റുകള് ആപ്പിള്, റിം, മൈക്രോസോഫ്റ്റ്, ഇഎംസി, സോണി, എറിക്‌സണ് എന്നീ കമ്പനികള് ചേര്‍ന്ന് വാങ്ങി ഉപയോഗിക്കുന്നതാണ് ഇതിന് നല്ല ഉദാഹരണം. ഇത്തരത്തില് കമ്പനികള് തമ്മില് കരാറിലെത്തുന്നതിന് മാധ്യസ്ഥം വഹിക്കാന് തയ്യാറായ യു.എന്. കഴിഞ്ഞ മാസം ജനീവയില് വെച്ച് പ്രമുഖ കമ്പനികളുടെ ഒരു യോഗം വിളിച്ചു ചേര്‍ക്കുകയും ചര്‍ച്ചകള്‍ക്ക് തുടക്കം കുറിക്കുകയും ചെയ്തിട്ടുണ്ട്.\nസ്മാര്‍ട്ട് ഫോണ് വ്യവസായത്തിന്റെ ബാല്യദശയില് ഇത്തരം മത്സരങ്ങള് അനിവാര്യമാണെന്നും, വിപണി പക്വത പ്രാപിക്കുമ്പോള് ഇപ്പോഴത്തെ പല കളിക്കാരും മൈതാനം വിടുമെന്നും, അങ്ങനെ ക്രമേണ വിപണിയില് പ്രശ്‌നങ്ങള് കുറഞ്ഞു വരുമെന്നും വിദഗ്ധര് കരുതുന്നു. നോര്‍ട്ടല് കമ്പനിയുടെ പാപ്പരാകല്, മോട്ടറോളയുടെ മുരടിപ്പിനെ തുടര്‍ന്ന് അതിനെ ഗൂഗിള് ഏറ്റെടുത്തത്, ബ്ലാക്‌ബെറി ഫോണുകളുടെ നിര്‍മ്മാതാക്കളായ റിസര്‍ച്ച് ഇന് മോഷന് കമ്പനിയുടെ സാമ്പത്തികത്തകര്‍ച്ച ഇവയെല്ലാം ഉദാഹരണമായി ചൂണ്ടിക്കാണിക്കപ്പെടുന്നു.\nകൂടാതെ ടെക്‌നോളജി പാകമെത്തുമ്പോള് നവീനതയ്ക്കായുള്ള പരക്കംപാച്ചില് നില്‍ക്കുകയും കമ്പനികള്‍ക്ക് പരസ്പരം തര്‍ക്കിക്കാന് വിഷയം ഇല്ലാത്ത അവസ്ഥ വരുകയും ചെയ്യും എന്നും പ്രത്യാശിക്കുന്നവരുണ്ട്.\nഇനി ആപ്പിളിന്റെയോ സാംസങിന്റെയോ സ്മാര്‍ട്ട്‌ഫോണ് തുറക്കാനായി വളരെ ലളിതമെന്ന് തോന്നിപ്പിക്കുന്ന 'സ്ലൈഡ് ടു അണ്‍ലോക്ക്' ഫീച്ചര് ഉപയോഗിക്കുമ്പോള് ഓര്‍ക്കുക, ഇതു പോലെയുള്ള ഫീച്ചറുകളുടെ അവകാശത്തിനായി കോടികള് വാരിയെറിഞ്ഞുള്ള നിയമയുദ്ധങ്ങള് നടക്കുന്നുണ്ടെന്ന്. ഈ ഫീച്ചറിന്റെ രണ്ടു പേറ്റന്റുകളാണ് ആപ്പിളിന്റെ കയ്യിലുള്ളത്.\nസാംസങ്, മോട്ടറോള തുടങ്ങിയ കമ്പനികള്‍ക്കെതിരെ ആപ്പിള് കൊടുത്ത കേസിലെ പ്രധാന 'തൊണ്ടി'യായി 'സ്ലൈഡ് ടു അണ്‍ലോക്കി'ന്റെ പേറ്റന്റ് ആപ്പിളിന് ലഭിക്കുന്നത് 2010 ലാണ്. അതിന് മുമ്പേ, 2008 ല് തന്നെ നിയോനോഡ് എന്ന സ്വീഡിഷ് കമ്പനി ഇതേ ഫീച്ചറിനുള്ള പേറ്റന്റ് നേടിയിരുന്നുവെന്നും, അത് അവര് തങ്ങളുടെ ഫോണ് മോഡലില് ഉപയോഗിച്ചിരുന്നു എന്നുമറിയുക. അപ്പോള് ആരാണ് കള്ളന്? നിയോനോഡിനെ മോഷ്ടിച്ച ആപ്പിളോ, ആപ്പിളിനെ കട്ട സാംസങോ?\nഡിസംബർ 3,2012 നു മാത്യഭൂമി ഓൺലൈനിൽ പ്രസിദ്ധീകരിച്ചത്\nവിഭാഗങ്ങള് പ്രസിദ്ധീകരിച്ചവ, മാത്യഭൂമി, മൊബൈൽ, സാങ്കേതികം, സാമ്പത്തികം\nസ്മാര്‍ട്ട്‌ഫോണ്: പേറ്റന്റ് പോരാട്ടത്തിന്റെ പുത്ത...


ജഗ്ഗി ഗ്രഹസ്ഥാശ്രമം സ്വീകരിക്കുന്നു - Isha Foundation - Official Malayalam Blog\nധ്യാനലിംഗം, സദ്ഗുരു December 30, 2015\nജഗ്ഗി ഗ്രഹസ്ഥാശ്രമം സ്വീകരിക്കുന്നു\nഒരു ഗൃഹസ്ഥ സന്യാസിയാല് മാത്രമേ ധ്യാനലിംഗം നിര്‍മിക്കാന് സാധിക്കു എന്ന് പുരാണങ്ങളില് പറഞ്ഞിട്ടുള്ളതിനാല് സദ്‌ഗുരു താന് വിവാഹിതനാകാന് തയ്യാറാണെന്ന് മാതാപിതാക്കളെ അറിയിച്ചു. പിന്നീട് രണ്ടാഴ്‌ചക്കു ശേഷം സദ്‌ഗുരു വിജിയെ വിളിച്ച് “നീയാണെന്‍റെ ഭാര്യ” എന്നറിയിച്ചു.\nയോഗ എന്ന പദത്തിന് ഒരുമ എന്നാണര്‍ത്ഥം. നിങ്ങളുടെ ബോധതലത്തില് എല്ലാം ഒന്നാണ് എന്ന് അനുഭവിച്ചറിയാന് കഴിഞ്ഞാല് അതാണ് യോഗ. ചാമുണ്ടി മലയില് തനിക്കു ലഭിച്ച അസാധാരണ അനുഭവത്തിനും യോഗയ്ക്കും നേരിട്ടുള്ള ബന്ധമുള്ളതായി ജഗ്ഗി മനസ്സിലാക്കി. ഇത് ഈ പ്രപഞ്ചത്തിലുള്ള എല്ലാ മനുഷ്യരും അനുഭവിച്ചറിയണം എന്നൊരാഗ്രഹം അദ്ദേഹത്തിന്‍റെ മനസ്സില് കടന്നു കൂടി. അങ്ങനെയാണ് അദ്ദേഹം യോഗാ ക്ലാസ് തുടങ്ങിയത്. ആരംഭത്തില് ആകെ ഏഴുപേരാണ് ജഗ്ഗിയുടെ ക്ലാസില് വന്നത്.\nചാമുണ്ടി മലയിലെ അനുഭവത്തിനു ശേഷം ജഗ്ഗിയുടെ മുജ്ജന്മവാതിലുകള് തുറന്നു കിട്ടി. ശ്വാസത്തിനു പുതിയ അര്‍ത്ഥതലങ്ങള് കണ്ടെത്തിയ ബില്‍വ, പഴനി സ്വാമിയുടെ അനുഗ്രഹം കൊണ്ട് ആഗ്നാചക്രം ഉത്തേജിപ്പിക്കപ്പെട്ട ശിവയോഗി, `വീണ്ടും വരും’ എന്നു പറഞ്ഞ് ഏഴു ചക്രങ്ങള് വഴി ശരീരത്യാഗം ചെയ്‌ത സദ്‌ഗുരു ശ്രീബ്രഹ്മ എന്നിവരുടെ വഴിയിലൂടെയാണു താനെത്തിയിരിക്കുന്നതെന്ന് അദ്ദേഹത്തിനു മനസ്സിലായി. തന്‍റെ ഇപ്പോഴത്തെ ജന്മത്തിന് 400 വര്‍ഷങ്ങളുടെ ചരിത്രം ഉണ്ടെന്ന് മനസ്സിലാക്കിയ അദ്ദേഹം പല ആള്‍ക്കാരുമായി ബന്ധം പുതുക്കി. താനീ ജന്മം എടുത്തതു തന്നെ ധ്യാനലിംഗ നിര്‍മാണത്തിനു വേണ്ടിയാണെന്ന് അദ്ദേഹത്തിന് പൂര്‍ണമായി ബോധ്യപ്പെട്ടു.\nഅവരെ കണ്ടതും കഴിഞ്ഞ ജന്മത്തില് അവര് തന്‍റെ സഹോദരി ആയിരുന്നെന്ന് ജഗ്ഗിക്ക് മനസ്സിലായി.\nമേല്‍പ്പറഞ്ഞ സാഹചര്യത്തിലാണ് വിജയകുമാരി യോഗാ ക്ലാസില് വന്നുചേര്‍ന്നത്. അവരെ കണ്ടതും കഴിഞ്ഞ ജന്മത്തില് അവര് തന്‍റെ സഹോദരി ആയിരുന്നെന്ന് ജഗ്ഗിക്ക് മനസ്സിലായി. ശ്രീബ്രഹ്മ ആയിരുന്ന ജന്മത്തില് അദ്ദേഹം നാഗസന്യാസിമാരെപ്പോലെ നഗ്നത മറക്കാതെയാണു നടന്നിരുന്നത്. അതുകാരണം സഹോദരിക്ക് സഹോദരനുമായി കൂടുതല് അടുത്തിടപഴകാന് സാധിച്ചിരുന്നില്ല. ജഗ്ഗി വിജയകുമാരിയോടൊന്നും തന്നെ സൂചിപ്പിച്ചില്ല.\nഒരു ധനകാര്യസ്ഥാപനത്തില് ജോലി ചെയ്‌തുകൊണ്ടിരുന്ന വിജയകുമാരിക്ക് ചെറു പ്രായത്തില്‍ത്തന്നെ വിവാഹം കഴിഞ്ഞിരുന്നു. പക്ഷേ വിവാഹ ജീവിതം ഒരു പരാജയമായതിനെത്തുടര്‍ന്ന് അവര് വിവാഹമോചനം നേടി, അസ്വസ്ഥമായ മാനസികാവസ്ഥയിലാണ് അവര് യോഗ അഭ്യസിക്കാന് വന്നത്. യോഗാക്ലാസ്സുകള് വിജയകുമാരിക്ക് സ്വസ്ഥതയും ആനന്ദവും പ്രദാനം ചെയ്‌തു. വിജയകുമാരിയുടെ പക്ഷവാത ബാധിതനായിരുന്ന അച്ഛനും യോഗാക്ലാസില് ചേര്‍ന്ന് രോഗവിമുക്തനായി. തനിക്കു യോഗമൂലം ഉണ്ടായ ആനന്ദം മറ്റുള്ളവര്‍ക്കും പകര്‍ന്നു കൊടുക്കണമെന്ന് കരുതി വിജി യോഗ അഭ്യസിപ്പിക്കുന്ന അദ്ധ്യാപകര്‍ക്കുള്ള ക്ലാസ്സുകളിലും പങ്കെടുത്തു. ജഗ്ഗിയോട് അവര്‍ക്ക് ഒരുതരം അടുപ്പവും ഉണ്ടായി.\nഅങ്ങനെയിരിക്കേ വിജി ജഗ്ഗിക്ക് ഒരു കത്തയച്ചു. അതില് പ്രിയപ്പെട്ട സഹോദരാ എന്നാണ് സംബോധന ചെയ്‌തിരുന്നത്. സദ്‌ഗുരുവിനെ പരിചയപ്പെട്ട ശേഷം എന്താണെന്നു പറയാനറിയാത്ത ഒരു വികാരം ഉടലെടുത്തതായി വിജി ആ കത്തില് എഴുതിയിരുന്നു. ധ്യാനലിംഗ നിര്‍മാണ പ്രവര്‍ത്തനങ്ങള് പുരോഗമിക്കേണ്ട ആവശ്യത്തെപ്പറ്റി ബോധവാനായിരുന്നു സദ്‌ഗുരു. ഒരു ഗൃഹസ്ഥ സന്യാസിയാല് മാത്രമേ ധ്യാനലിംഗം നിര്‍മിക്കാന് സാധിയ്ക്കൂ എന്ന് പുരാണങ്ങളില് പറഞ്ഞിട്ടുള്ളതിനാല് സദ്‌ഗുരു താന് വിവാഹിതനാകാന് തയ്യാറാണെന്ന് മാതാപിതാക്കളെ അറിയിച്ചു. പിന്നീട് രണ്ടാഴ്‌ചക്കു ശേഷം സദ്‌ഗുരു വിജിയെ വിളിച്ച് “`നീയാണെന്‍റെ ഭാര്യ” എന്ന് പറഞ്ഞു. കണ്ണുകളാല് സമ്മതം നല്‍കിയ വിജിയില് പ്രത്യേക ഭാവമൊന്നുമുണ്ടായിരുന്നില്ല. മഹാശിവരാത്രി ദിവസം കര്‍ണാടകയിലെ കൂര്‍ഗില് ഉള്ള രാമേശ്വരക്ഷേത്രത്തില് വച്ച് ജഗ്ഗിയും വിജിയും വിവാഹിതരായി. സാധാരണ വിവാഹത്തില് കാണാറുള്ള ചടങ്ങുകളൊന്നുമുണ്ടായിരുന്നില്ല. വരണമാല്യമണിഞ്ഞില്ല. രണ്ടുപേര്‍ക്കും തമ്മില് ഒരു അസാധാരണ ബന്ധം ഉണ്ടായിരുന്നതിനാല് വേറെ ചടങ്ങുകളുടെ ആവശ്യമില്ലെന്ന് ജഗ്ഗി പറഞ്ഞു. ഈ വിവാഹത്തെ വിജിയുടെ വീട്ടുകാര് അംഗീകരിച്ചു. ഈ രണ്ടാം വിവാഹമെങ്കിലും മകള്‍ക്കു സന്തോഷം തരട്ടെ എന്നവര് ആശംസിച്ചു. ജഗ്ഗിയുടെ വീട്ടിനടുത്തു തന്നെ വേറെ വീടെടുത്ത് അവര് താമസിച്ചു.\nഒരു ഗൃഹസ്ഥ സന്യാസിയാല് മാത്രമേ ധ്യാനലിംഗം നിര്‍മിക്കാന് സാധിയ്ക്കൂ എന്ന് പുരാണങ്ങളില് പറഞ്ഞിട്ടുള്ളതിനാല് സദ്‌ഗുരു താന് വിവാഹിതനാകാന് തയ്യാറാണെന്ന് മാതാപിതാക്കളെ അറിയിച്ചു.\nവിവാഹശേഷം യോഗയിലും ധ്യാനത്തിലും ജഗ്ഗി കൂടുതല് സമയം ചെലവിട്ടു. രാവിലെ ജഗ്ഗിക്കാവശ്യമുള്ള ഭക്ഷണം തയാറാക്കിവച്ചിട്ട് വിജി ധനകാര്യസ്ഥാപനത്തിലെ പണിക്കു പോകുമായിരുന്നു. ദിവസങ്ങള് പോകും തോറും ഊണ് ഉറക്കം തുടങ്ങിയവയില് ജഗ്ഗിക്ക് ശ്രദ്ധ കുറഞ്ഞു. വിജിയോടൊപ്പം ബിലഹരി രങ്കണ്ണ മലയില് പോയി സ്വാമി നിര്‍മലാനന്ദയെ സന്ദര്‍ശിക്കുന്നത് സദ്‌ഗുരു ശീലമാക്കി. ആദ്യമായി സ്വാമി നിര്‍മലാനന്ദയെ സന്ദര്‍ശിച്ചിട്ടു തിരിച്ചു വരുമ്പോള് വഴിയില് ഒരു ആന നില്‍പ്പുണ്ടായിരുന്നു. ആനയെ കണ്ട ഉടന് മോട്ടോര് സൈക്കിളിന്‍റെ എന്‍ജിന് അണച്ചിട്ട് അദ്ദേഹം ആനയുടെ അരികിലൂടെ ശബ്‌ദമില്ലാതെ എന്‍ജിനിടാതെ ഉരുട്ടിയിറക്കി ആനയെ കടന്നു മറുഭാഗത്തെത്തി. വിജി വല്ലാതെ ഭയന്നുപോയിരുന്നു. ഒരുപാടുകാലം ആ സംഭവം വിജിയുടെ മനസ്സിനെ മഥിച്ചിരുന്നു.\nസദ്‌ഗുരുവിന്‍റെ യോഗാക്ലാസ്സുകള്‍ക്ക് അതിര്‍ത്തി ഗ്രാമങ്ങളിലും നഗരങ്ങളിലും നല്ല പ്രചാരണം ലഭിച്ചിരുന്നു. തമിഴ്‌നാട്ടിലും ചില ക്ലാസ്സുകള് തുടങ്ങിയിരുന്നു. കോയമ്പത്തൂരില് നിന്നും സദ്‌ഗുരുവിന്‍റെ സ്‌നേഹിതന്മാര് അദ്ദേഹത്തെ ക്ഷണിച്ചിരുന്നു. അവരുടെ ആഗ്രഹം കോയമ്പത്തൂരില് വലിയ തോതില് യോഗ ക്ലാസ്സുകള് നടത്തണം എന്നതായിരുന്നു. അങ്ങനെ മൈസൂരില് നിന്നും ഒരു പ്രഭാതത്തില് സദ്‌ഗുരു കോയമ്പത്തൂരില് വന്നിറങ്ങി. ആട്ടോ ഡ്രൈവര്‍മാര് വന്നു പൊതിഞ്ഞെങ്കിലും അദ്ദേഹം സ്വന്തം പെട്ടിയുടെ പുറത്തിരുന്ന് ധ്യാനനിരതനായി.\nPrevious articleഅറിയാതെ കൈവന്ന ജ്ഞാനോദയം\nNext articleസന്യാസം …ചിലര്‍ക്ക് അധികാരത്തിലെത്താനുള്ള യൂണിഫോമാണ്\nഒരു ദിവസം ശങ്കരന്‍പിള്ള മരുന്നു കടയില് ചെന്ന് “കഴിച്ചാല് ഉടന് ജീവന് പോകുന്ന സയനൈഡ് വേണം” എന്നാവശ്യപ്പെട്ടു. വീട്ടില് വഴക്കിട്ടു പോന്നിരിക്കുകയാണെന്ന് മുഖം കണ്ടാല് അറിയാം. “ഇവിടെ അതൊന്നും വില്‍ക്കാറില്ല” എന്ന് കടക്കാരന്…


ഇനി മുതല് അഭിനന്ദന് വര്‍ദ്ധമാന്റെ സേവനം രാജസ്ഥാന് വ്യോമതാവളത്തില് - BIGNEWSLIVE | Latest Malayalam News\nഇന്ത്യന് വ്യോമസേന അഭിനന്ദന്റെ പോസ്റ്റിങ്ങിനെ കുറിച്ച് സ്ഥിരീകരണം നല്‍കിയിട്ടില്ല.\nജയ്പുര്: പാകിസ്താന് സൈന്യത്തിന്റെ പിടിയില് നിന്നും മോചിതനായ വ്യോമസേനാ വിങ് കമാന്‍ഡര് അഭിനന്ദന് വര്‍ദ്ധമാന്റെ സേവനം ഇനി രാജസ്ഥാനിലെ സുരത്ഗഢ് വ്യോമതാവളത്തില്. ശനിയാഴ്ച വര്‍ദ്ധമാന് ജോലിയില് പ്രവേശിച്ചതായി ടൈംസ് ഓഫ് ഇന്ത്യ റിപ്പോര്‍ട്ട് ചെയ്തു.\nഅതേസമയം, ഇന്ത്യന് വ്യോമസേന അഭിനന്ദന്റെ പോസ്റ്റിങ്ങിനെ കുറിച്ച് സ്ഥിരീകരണം നല്‍കിയിട്ടില്ല. എല്ലാ പ്രതിരോധ നിയമനങ്ങളും രഹസ്യസ്വഭാവമുള്ളതാണെന്നും സ്ഥിരീകരിക്കാന് സാധിക്കുന്ന ഒരു വിവരം അഭിനന്ദന് രാജസ്ഥാനില് നിയമിതനായെന്നുമാണ്. മറ്റു വിവരങ്ങളൊന്നും വെളിപ്പെടുത്താനാകില്ലെന്നും ഉന്നതവൃത്തങ്ങള് അറിയിച്ചു.\nഫെബ്രുവരി പതിനാലിലെ പുല്‍വാമ ഭീകരാക്രമണത്തിന്റെ പശ്ചാത്തലത്തില് പാകിസ്താനുമുണ്ടായ ഏറ്റുമുട്ടലിനിടെയാണ് അഭിനന്ദന് പാക് സൈന്യത്തിന്റെ പിടിയിലാകുന്നത്. അഭിനന്ദന് പറത്തിയ മിഗ് 21 വിമാനം പാകിസ്താന് വെടിവെച്ചിടുകയായിരുന്നു. തുടര്‍ന്ന് അറുപതു മണിക്കൂര് പാകിസ്താന്റെ കസ്റ്റഡിയില് കഴിഞ്ഞ അഭിനന്ദനെ മാര്‍ച്ച് ഒന്നിന് വിട്ടയക്കുകയായിരുന്നു.\nTags: abhinandhan varthaman\nഅഭിനന്ദന് വര്‍ദ്ധമാനിനും ടീമിനും ഭാരത വായുസേന ബഹുമതി നല്‍കി ആദരിക്കും\nസംഘര്‍ഷ ഭൂമിയായി ബംഗാള്; കൊലപാതകങ്ങളില് പ്രതിഷേധിച്ച് ബന്ദ് ആഹ്വാനം ചെയ്ത് ബിജെപി, ജനം പെരുവഴിയില്


2019 ലോകകപ്പ് പ്രതീക്ഷകൾ ടീം ഇന്ത്യ കളഞ്ഞുകുളിച്ചത് എങ്ങനെ ? വെളിപ്പെടുത്തി ടോം മൂഡി | Tom Moody reveals how India ‘sabotaged their hopes’ of winning 2019 ICC World Cup | Madhyamam\ndate_range 12 July 2020 7:34 AM GMT\n2019 ലോകകപ്പ് പ്രതീക്ഷകൾ ടീം ഇന്ത്യ കളഞ്ഞുകുളിച്ചത് എങ്ങനെ ? വെളിപ്പെടുത്തി ടോം മൂഡി\nസിഡ്‌നി: കരുത്തുകൊണ്ട് 2019 ഏകദിന ലോകകപ്പിൽ എല്ലാവരും കിരീട സാധ്യത കൽപ്പിച്ച ടീമായിരുന്നു വിരാട്കോഹ്ലി നയിച്ച ഇന്ത്യ. മികച്ച പ്രകടനത്തോടെ ആദ്യ റൗണ്ടുകളിൽ ഞെട്ടിച്ച ടീം സെമിയില് ന്യൂസീലന്‍ഡിനോട് പൊരുതിത്തോറ്റ് പുറത്താവുന്ന കാഴ്ചയായിരുന്നു. തുടർച്ചയായി വമ്പൻ പരമ്പരകളിൽ തോൽവിയേറ്റുവാങ്ങിയ ടീമിനെതിരെ ആരാധകരും ക്രിക്കറ്റ് പണ്ഡിറ്റുമാരും തിരിഞ്ഞ സമയമായിരുന്നു അത്. ഇംഗ്ലണ്ടിലെ ലോകകപ്പില് ഇന്ത്യക്ക് പിഴച്ചത് എവിടെയാണെന്ന് വിശദീകരിച്ചിരിക്കുകയാണ് മുന് ഓസീസ് ഒാൾറൗണ്ടറും പരിശീലകനുമായ ടോം മൂഡി. ക്രിക്ബസ്സിന് വേണ്ടി ഹർഷ ഭോഗ്ലെയുമായി സംസാരിക്കവേയാണ് അദ്ദേഹം വെളിപ്പെടുത്തിയത്.\nപറയുന്നത് അവർക്ക് ഇഷ്ടപ്പെട്ടാലും ഇല്ലെങ്കിലും ലോകകപ്പിൽ ഇന്ത്യ നേരിട്ട പ്രധാന വെല്ലുവിളി സ്വന്തം കഴിവിലുള്ള അമിത പ്രതീക്ഷയാണെന്ന് ടോം മൂഡി പറഞ്ഞു. അതാണ് ടീമിന് തിരിച്ചടിയായത്. മറ്റ് രാജ്യങ്ങളെ അപേക്ഷിച്ച് ഇന്ത്യന് താരങ്ങൾക്കുള്ള പ്രതിഭയെക്കുറിച്ച് ആര്‍ക്കും സംശയമുണ്ടാവില്ല. എന്നാല് ഏകദിന ലോകകപ്പില് അത് ടീമിന് ഒരു ബാധ്യതയായി മാറി. ടൂര്‍ണമെൻറില് മികച്ച രീതിയില് മുന്നേറുന്ന സമയത്തും നാലാം നമ്പറിൽ ആരെന്ന സംശയം ഇന്ത്യയെ അലട്ടുകയായിരുന്നു. നാലാം നമ്പറിലെ ചില തിരഞ്ഞെടുപ്പുകള് ടീമിനെ മൊത്തമായി തന്നെ ബാധിച്ചു. -ടോം മൂഡി വ്യക്മാക്കി.\nനിങ്ങൾ ഒരു പ്രധാന ടൂർണമെൻറിന് വരികയാണെങ്കിൽ പുറത്തുനടക്കുന്ന സംഭവങ്ങൾ ഒന്നുംതന്നെ നിങ്ങളുടെ ചിന്തകളെയോ പ്രവർത്തനങ്ങളെയോ ബാധിക്കാതെ നോക്കണം. മാധ്യമങ്ങൾ എന്തു പറയുന്നു എന്നതല്ല, നിങ്ങൾക്ക് വ്യക്തമായി അറിയാം ഏത് ദിശയിലാണ് സഞ്ചരിക്കുന്നതെന്ന്. അതുകൊണ്ട് സ്ഥിരത പുലർത്താൻ ശ്രദ്ധിക്കുക. അത്തരത്തിലേക്ക് പോകാതിരുന്നാൽ, കളിക്കാർക്കും അത് തിരിച്ചറിയാൻ സാധിക്കും. അത് അവരുടെ പ്രകടനത്തെ ബാധിക്കുകയും ചെയ്യുമെന്ന് അദ്ദേഹം കൂട്ടിച്ചേർത്തു.\nഅതേസമയം, ഇനി തങ്ങളുടെ ഏറ്റവും വലിയ ലക്ഷ്യം ഒരു െഎ.സി.സി ടൂർണമെൻറിലെ കിരീടനേട്ടമാണെന്ന് ഇന്ത്യൻ നായകൻ വിരാട്കോഹ്ലിയും പരിശീലകൻ രവി ശാസ്ത്രിയും പറഞ്ഞിരുന്നു. ടി-20 ലോകകപ്പ് എന്ന് സംഘടിപ്പിച്ചാലും അത് നേടുന്നതിലായിരിക്കും ടീമിെൻറ ശ്രദ്ധയെന്നും ഇരുവരും വ്യക്തമാക്കിയിരുന്നു.\nTAGS:2019 World Cup Tom Moody india vs Newzealnad


ഫോര്‍ഡ് മസ്താങ് ഇന്ത്യന് വിപണിയില് • Suprabhaatham\nഫോര്‍ഡ് മസ്താങ് ഇന്ത്യന് വിപണിയില്\nJuly 17, 2016 | 3:10 pm IST\nഫോര്‍ഡിന്റെ മസില് കാര് എന്നറിയപ്പെടുന്ന മസ്താങ് ഇന്ത്യന് വിപണിയിലെത്തി. 1965 ല് പുറത്തിറങ്ങിയ മസ്താങ് ആറാം തലമുറയില് പെട്ട വാഹനമാണ് ഇപ്പോള് എത്തിയിരിക്കുന്നത്. 65 ലക്ഷം രൂപയാണ് മസ്താങിന്റെ ഏകദേശ വില. ഓഡി ടിടി, പോര്‍ഷെ കേമാന് എന്നിവയോട് മത്സരിക്കാനാണ് മസ്താങ് എത്തുന്നത്.\nകഴിഞ്ഞ ഡല്‍ഹി മോട്ടോ എക്‌സ്‌പോയ്ക്ക് മുമ്പാകെ മസ്താങ് ഇന്ത്യയില് അവതരിപ്പിച്ചിരുന്നു.6സ്പീഡ് ഓട്ടോമാറ്റിക്ക് ട്രാന്‍സ്മിഷനില്5ലിറ്റര് വി 8 എഞ്ചിന് ഉള്ള മസ്താങ്ങിന്റെ കരുത്ത് 432 ബിഎച്ച്പിയും 542 എന്‍എം ടോര്‍ക്കുമാണ്.\n8 എഞ്ചിനില് ആറ് സ്പീഡ് ആട്ടോമാറ്റിക് ഗിയര്‍ബോക്‌സാണുള്ളത്. നോര്‍മല്, സ്‌പോര്‍ട്‌സ്+, ട്രാക്ക്, വെറ്റ് എന്നീ നാല് വ്യത്യസ്ഥ മോഡുകളില് വാഹനം ഓടിക്കാനാവും.\nഅബ്‌സല്യൂട്ട് ബ്‌ളാക്, ഇന്‍ഗോട്ട് സില്‍വര്, ഓക്‌സ്ഫഡ് വൈറ്റ്, ട്രിപ്പിള് യെല്ലോ ട്രൈകോട്ട്, മാഗ്‌നറ്റിക്, സിഗ്‌നേചര് റേസ് റെഡ് എന്നീ ആറ് കളര് ഓപ്ഷനുകളില് മസ്താങ് ലഭ്യമാണ്.\nകേരളത്തില് നാളെ മുതല് രാത്രികാല കര്‍ഫ്യൂ; പൊതുഗതാഗതത്തിന് നിയന്ത്രണമില്ല\nജീവവായു നല്‍കി കേരളം; ശൈലജ ടീച്ചര്‍ക്ക് നന്ദി അറിയിച്ച് ഗോവ ആരോഗ്യമന്ത്രി


Father jumps with baby on railway track|മൂന്ന് വയസ്സുള്ള മകനുമായി അച്ഛൻ ട്രെയിനിന് മുന്നിലേക്ക് ചാടി; കുഞ്ഞിന് ദാരുണാന്ത്യം| Three-year-old dies as father jumps with him on railway track – News18 Malayalam\nFather jumps with baby on railway track|മൂന്ന് വയസ്സുള്ള മകനുമായി അച്ഛൻ ട്രെയിനിന് മുന്നിലേക്ക് ചാടി; കുഞ്ഞിന് ദാരുണാന്ത്യം\nഓടിക്കൊണ്ടിരുന്ന ട്രെയിനിനു മുന്നിലേക്ക് മകനുമായി ഇയാൾ ചാടുകയായിരുന്നു\nLast Updated : March 07, 2022, 15:40 IST\nമൂന്ന് വയസ്സുള്ള മകനുമായി പിതാവ് ട്രെയിനിന് മുന്നിൽ ചാടി. ഞായറാഴ്ച്ച രാവിലെ മുംബൈയിലെ നലസോപാര റെയിൽവേ സ്റ്റേഷനിലാണ് സംഭവം. ആത്മഹത്യാശ്രമത്തിൽ (suicide attempt) കുഞ്ഞ് കൊല്ലപ്പെട്ടു.\nരാജു വഗേല(30) എന്നയാളാണ് സ്വന്തം മകനുമായി ട്രെയിനിനു മുന്നിലേക്ക് ചാടിയത്. മകനുമായി നലസോപാര സ്റ്റേഷനിലെത്തിയ ഇയാൾ ട്രെയിൻ കാത്ത് നിന്നിരുന്നതായി റെയിൽവേ പൊലീസ് പറയുന്നു.\nഓടിക്കൊണ്ടിരുന്ന ട്രെയിനിനു മുന്നിലേക്ക് മകനുമായി ഇയാൾ ചാടുകയായിരുന്നുവെന്ന് ടൈംസ് ഓഫ് ഇന്ത്യ റിപ്പോർട്ടിൽ പറയുന്നു. ട്രെയിൻ തട്ടി രാജു കുറച്ച് ദൂരത്തേക്ക് തെറിച്ചു വീണു. കുഞ്ഞ് സംഭവ സ്ഥലത്തു വെച്ചു തന്നെ മരിച്ചു. ലോക്കോ പൈലറ്റാണ് പൊലീസിൽ വിവരം അറിയിച്ചത്.\nAlso Read-Murder| വീട് വിൽക്കാൻ തയ്യാറായില്ല; പ്രായമായ അച്ഛനെ കൊന്ന് തീവെച്ച് മകൻ\nകൂടുതൽ അന്വേഷണത്തിൽ രാജു ഭാര്യയുമായി ഒരു വർഷത്തിലേറെയായി പിരിഞ്ഞു കഴിയുകയാണെന്ന് പൊലീസ് കണ്ടെത്തി. ഇയാൾ തൊഴിൽരഹിതനായിരുന്നുവെന്നും പൊലീസ് പറയുന്നു.\nAlso Read-സര്‍ട്ടിഫിക്കറ്റ് അറ്റസ്റ്റ് ചെയ്യാന് പോകുന്നു എന്നുപറഞ്ഞ് ഇറങ്ങി; ആരുമറിയാതെ വിവാഹം; തര്‍ക്കത്തിനൊടുവില് കൊലപാതകം\nജോലി ഇല്ലാത്തതും കുഞ്ഞിനെ നോക്കാൻ കഴിയാത്തതിലുമുള്ള നിരാശയാണ് ആത്മഹത്യാശ്രമത്തിന് പിന്നിലെന്നാണ് പൊലീസ് സംശയിക്കുന്നത്. ഗുരുതര പരിക്കുകളേറ്റ രാജുവിനെ അടുത്തുള്ള ആശുപത്രിയിൽ പ്രവേശിപ്പിച്ചിരിക്കുകയാണ്. ഇയാൾ ആരോഗ്യനില വീണ്ടെടുത്തതിനു ശേഷം മൊഴി രേഖപ്പെടുത്തുമെന്നാണ് പൊലീസ് അറിയിച്ചിരിക്കുന്നത്. നിലവിൽ അപകട മരണത്തിനാണ് പൊലീസ് കേസെടുത്തിരിക്കുന്നത്.\nFirst published: March 07, 2022, 15:40 IST


Echmuvodu Ulakam / എച്മുവോട് ഉലകം: പൂച്ചമ്മ\nPosted by Echmukutty at 11:54 PM\nപ്രതീക്ഷയാണ് ജീവിതത്തിന്‍റെ ആധാരം.\nചുരുക്കി പറഞ്ഞു കഥ നന്നാക്കി..ആശംസകള്.\nകുറച്ചൊരു ശ്വാസമടക്കിപ്പിടിച്ചാണ് വായിച്ചു തീര്‍ത്തത്.\nഅഭിപ്രായം ഒന്നും പറയാനാവുന്നില്ല, ചേച്ചീ.\nപ്രതീക്ഷകള് കണ്ണു ചിമ്മിതുറക്കട്ടെ.\nശ്രീ പറഞ്ഞത് പോലെ തന്നെയാണെനിക്കും പറയാനുള്ളത്..\nആ വഴി കണ്ടില്ലല്ലോ...?\nകഥ ഒരു ശ്വാസത്തില് വായിച്ചു തീര്‍ത്തു.\nവിഷയം മനസ്സില് തറച്ചു കയറുന്നതു തന്നെ.\nഏതു ഗ്രന്ഥത്തിലാണ് അമ്മയെ കുറിച്ച് ഇങ്ങനെ കാഴ്ചപ്പാടുള്ളത് ...( അരിവില്ലായ്മ കൊണ്ടുള്ള ചോദ്യമാണ് )\nഇതര ജീവജാലങ്ങളില് നിന്നും നമുക്ക് ഒരുപാട് പഠിക്കാനുണ്ട്. ജന്മം നിഷ്ഫലമെന്നു കരുതുകയും ആതമഹത്യ ചെയ്യുകയും ചെയ്യുന്ന ഒരേ ഒരു ജീവി മനുഷ്യനാണ്.\nനല്ലൊരു സന്ദേശം ഈ കഥയിലൂടെ നല്‍കുന്നു എന്നെനിക്ക് തോന്നുന്നു.\nഹസ ഭായ് പറഞ പോലെ ഇത്തരം പ്രസ്താവം ഏതു ഗ്രന്ഥത്തിലാണ് എന്നറിയില്ല.കഥയില് ചോദ്യമില്ല എന്നാലും ...\nഒരു അച്ഛന്മാർക്കും ഇതുപോലെ എഴുതുവാൻ പറ്റില്ലാ എന്നുള്ളത് സ്പഷ്ട്ടമായ കാര്യമാണല്ലോ അല്ലേ...\nഅമ്മമാർക്ക് വേണ്ടി സമർപ്പിക്കുക ഈ കഥ ...\nഅതും ഒരു കുറിഞ്ഞിപൂച്ചയുടെ പോലും സ്വാതന്ത്ര്യം ലഭിക്കാത്ത ,മക്കളെ നൊന്തുപെറ്റിട്ട് പിന്നീട് പരിപാലിക്കാൻ സാധിക്കതെ വന്ന ആ അമ്മമാർക്ക് !\nഅത് ചോദ്യം ഇല്ലാത്ത കഥ അല്ല കേട്ടോ.ഇംഗ്ലീഷ് കാരും\nപഴയ മലയാളക്കാരും അത് പറയുന്നുണ്ട്.വിത്ത് വിതച്ചു\nവിള എടുക്കുന്ന ഒരു ഫാര്‍മര് സങ്കല്‍പം.സ്ത്രീ നിലം ആണെന്ന\nആ മിത്ത്.അതില് നിന്നല്ലേ മണ്ണും പെണ്ണും ഒന്ന് എന്ന പഴമൊഴിയും.\nജീവിക്കാന് ഒരു ലഷ്യം .പരാജയത്തിനു പകരം വെക്കാന് പലപ്പോഴും\nപലതും കാരണം ആകാം.ഇവിടെ അതൊരു പുതിയ ജന്മം തന്നെ.\na worthy thought .അഭിനന്ദനം.\nവരികളിൽ മാതൃത്വം നിറഞ്ഞൊഴുകുന്നു.. അഭിനന്ദനങ്ങൾ.\n"പണം ധാരാളമായി ചെലവാക്കുമ്പോഴല്ലേ അവകാശങ്ങളെക്കുറിച്ച് നമുക്ക് എല്ലാവരേയും ധരിപ്പിയ്ക്കാൻ കഴിയുക?" good point.\nമാതൃത്വത്തിന്റെ വീങ്ങലുകളും, നിസ്സഹായതയുടെ വേവുകളും ആര്‍ദ്രമായി എഴുതി.\n"പണം ധാരാളമായി ചെലവാക്കുമ്പോഴല്ലേ അവകാശങ്ങളെക്കുറിച്ച് നമുക്ക് എല്ലാവരേയും ധരിപ്പിയ്ക്കാൻ കഴിയുക?" - നിശ്ചയമായും അതെ. പ്രഭുക്കന്മാരുടെ തര്‍ക്കശാലകളില് (കോടതികളില്) സ്വന്തം ഭാഗം വാദിച്ചു മഹാപ്രഭുവിനെ (ന്യായാധിപനെ) രസിപ്പിക്കാന് പോന്നവനെ വിലയ്ക്കു വാങ്ങുവാന് പണമില്ലാത്തവന് വെറും അടിമ മാത്രമാണ് . അത് പെണ്ണായാലും ആണായാലും- ലച്മു ആയാലും കൊച്ചീച്ചി ആയാലും.\nപിന്നെ കോടതികളില് ഇത്തരം കേസുകള് വരുമ്പോള് കോടതി ഒരേ ഒരു കാര്യം മാത്രമേ പരിഗണിക്കൂ - കുട്ടിയുടെ നന്മയ്ക്ക് ഏതു തീരുമാനമാണ് നല്ലത് എന്ന്. "എപ്പോഴും കുഞ്ഞിന്റെ പേരു ഉരുക്കഴിയ്ക്കുകയും കണ്ണീരൊഴുക്കുകയും ബോധം കെട്ട് വീഴുകയുമൊക്കെ ചെയ്തതുകൊണ്ട് " മാത്രം കുട്ടിയുടെ ഉത്തമ താല്‍പ്പര്യങ്ങള് സംരക്ഷിക്കപ്പെടുമെന്നു കോടതിക്ക് ബോധ്യപ്പെടണമെന്നില്ല. ഉദാഹരണത്തിന് , ഭര്‍ത്താവായിരുന്നവന് ഒരു തെമ്മാടിയായിരുന്നെങ്കില് (അങ്ങനെ കോടതിയില് സ്ഥാപിക്കാന് കഴിഞ്ഞിരുന്നെങ്കില്) കോടതി ഒരുപക്ഷെ ഭാര്യയ്ക്കും കുഞ്ഞിനും ജീവനാംശം കൊടുക്കാനും അവരെ ഒരുമിച്ചു ജീവിക്കാന് അനുവദിക്കാനും കല്പിച്ചേനേ. മറിച്ച് "തങ്കപ്പെട്ട"സ്വഭാവമാണ് കുട്ടിയുടെ അച്ഛനില് കണ്ടതെങ്കില് ആ "ദരിദ്ര നാരായണിയുടെ" കൂടെ നരകിക്കാന് ഏതെങ്കിലും കോടതി വിടുമോ?\nകുഞ്ഞിനെ പ്രസവിച്ചുവെന്നും അതിനെ സ്നേഹിയ്ക്കുന്നുവെന്നും മാത്രമായിരുന്നു എനിയ്ക്കാകെ ബോധിപ്പിയ്ക്കാനുണ്ടായിരുന്നത്- മനസ്സിൽ തൊട്ട പരാമർശം.( എന്നാൽ, കഥയിൽ ധ്വനിക്കും പോലെ കോടതികളും ഗ്രന്ഥങ്ങളും ഇത്തരം ‘മക്കൾ വിവാദത്തിൽ’ സ്ത്രീ വിരുദ്ധമാണോ?) കുഞ്ഞ് കണ്ണു തുറന്ന ശേഷവും അമ്മയുടേതാണെന്ന് പൂച്ചയമ്മയിൽ നിന്ന് അറിയുന്നത്,പ്രത്യാശയുളവാക്കിയത് വളരെ നന്നായി! കഥയുടെ ഭാഷയിൽ ഒരു സുകുമാരൻ ടച്ച്.\nദയനീയവുമായ എന്റെ മാതൃത്വത്തെ അവൾ കണ്ണിമയ്ക്കാതെ വീക്ഷിച്ചു.\nഇവിടം വരെ എത്തിയപ്പോള് കണ്ണു നിറഞ്ഞു\nവല്ലാത്തൊരു ഫീല് .......\nഎച്മു..വല്ലാതെ പൊള്ളിച്ചു..കാരണം ഇതില് നേരിന്റെ ചൂടുണ്ട്..അവകാശങ്ങള് ഒന്നുമില്ലാത്ത അമ്മ.കുഞ്ഞിനെ കാണാതെ ഭ്രാന്തെടുത്തു കരഞ്ഞ രാത്രികള്..എന്താ പറയുക കൂടുതല് എഴുതുന്നില്ല.മനോഹരമായി എഴുതി.അമ്മ ആയതിനാല് മാത്രം,കുഞ്ഞു മനസ്സ് നോവാതിരിക്കാന് മാത്രമായി ഒരു ജന്മം അടിയും തുപ്പും ഏറ്റു കഴിയുന്ന എത്ര അമ്മമാര് ഉണ്ടാകും..\nഎച്ചുമുവിന്റെ രചനയിലെ ആത്മാര്‍ത്ഥതയും വാക്കുകളുടെ തീക്ഷ്ണതയും വര്‍ണ്ണിക്കാന് എനിക്ക് വാക്കുകളില്ല. ജീവിതത്തില് ഒറ്റപ്പെടുമ്പോള് നമ്മളെ സ്നേഹിക്കാനും, നമുക്ക് സ്നേഹിക്കാനും ഒരു പൂച്ചക്കുഞ്ഞെങ്കിലും ഉണ്ടാകുക, അത് പറഞ്ഞറിയിക്കാന് പറ്റാത്തത്ര ആശ്വാസം നല്‍കും. പണവും, സ്വാധീനവും ഇല്ലാത്തതു കൊണ്ട് സ്വന്തം കുഞ്ഞുങ്ങളെ നഷ്ടപ്പെടുന്ന എത്രയോ അമ്മമാര് ഇന്നു ലോകത്തുണ്ട്. ജീവിതം വഴിമുട്ടി നില്‍ക്കുന്ന ഒരമ്മയുടെ രോദനം ഈ പോസ്റ്റിലൂടെ എനിക്ക് കേള്‍ക്കാം.\nഎച്ചുമുവിന്റെ ഈ കഥ എന്റെ കണ്ണു നനയിപ്പിച്ചു. ആശംസകള്\nഹൊ!! അമ്മ തരുന്ന ഒരു വിശ്വാസം മാത്രമാണ് അച്ഛന് എന്ന് നമ്മള് സ്ത്രീകളുടെ അഹങ്കാരം വെറും അഹങ്കാരമാണല്ലെ............നന്നായികഥ. പൂച്ച പ്രസവിക്കണവരെ മുള്‍മുനയിലിരുത്തി.\nവളരെ നല്ല ഒരു കഥ. ഇതും ഒരു അമ്മ.\nആത്മഹത്യക്ക് സമയമല്ല, കാലം നിശ്ചയിക്കുന്ന ഒരു മുഹൂര്‍ത്തമാണ് വേണ്ടത്.\nമനോഹരമായി കഥ .\nnannayittind chechi !\n" ..ennile amma chaaramayirunnilla ! " enthootta prayogam !\npraesent madam :)\nഒരമ്മക്ക് മാത്രം എഴുതാന് ആവുന്നത് .. ..\nനന്നായിട്ടുണ്ട്. ഒരു ചെറിയ കഥയില് ഒത്തിരി കാര്യങ്ങള് - ഏകാന്തതയും നിസ്സഹായതയും, നിഷേധിക്കപ്പെടുന്ന നീതി, കണ്ണില് പീഢനത്തിളക്കവുമായി വന്ന വാടകവീട് ഉടമസ്ഥന്, സാന്ത്വനദീപ്തി തെളിയിച്ച് ഒരു പൂച്ചമ്മ - റ്റച്ചിങ് സ്റ്റോറി.\nഇഷ്ടപ്പെട്ടു എന്ന ഒറ്റവാക്കില് ഞാന് എല്ലാം ഒതുക്കുന്നു.\nഒരമ്മയുടെ, കുഞ്ഞിനെ നഷ്ടപ്പെട്ട അമ്മയുടെ വ്യാകുലതകള് നന്നായി തന്നെ വരച്ചു കാണിച്ചിരിക്കുന്നു, നല്ല കഥ, ഒറ്റയിരിപ്പിനു തന്നെ വായിച്ചു,\nപക്ഷേ, ഇത്തരം കഥകളിലെല്ലാം, അച്ഛനെയും കോടതിയെയും നിയമത്തെയും എല്ലാം, പ്രതിക്കൂട്ടില് നിര്‍ത്തുന്നതെന്തു കൊണ്ടാണ്, പത്തൂമാസം ചുമന്നു പ്രസവിച്ച അമ്മയോടുള്ള കടപ്പാടിനെ ഓര്‍ക്കുന്നവരാരും, ഒരായുസു മുഴുവന് ആ മക്കള്‍ക്കൂ വേണ്ടി ജീവിക്കുന്ന, പലപ്പോഴും മക്കള്‍ക്കു മുന്നില് ഒരു മുഖം മൂടി അണിഞ്ഞു മാത്രം ജീവീക്കേണ്ടി വരുന്ന, മക്കള് തിരിച്ചറിയാതെ പോകുന്ന അച്ഛന്റെ സ്നേഹത്തെ പറ്റി ഓര്‍ക്കാതെ പോകുന്നതെന്തു കൊണ്ടാണ്,\n_താന് ആദ്യമായി അച്ഛനായപ്പോള്, അതുവരെ താന് മനസിലാക്കാന് ശ്രമിക്കതിരുന്ന തന്റെ അച്ഛനെ, മനസിലാക്കാന് ശ്രമിച്ചു കൊണ്ടിരിക്കുന്ന, പേരക്കിടാവിനെ കളിപ്പിച്ചു കൊണ്ടിരിക്കുന്ന അച്ഛനെ കണ്ട്, ഇങ്ങനെയൊരു മുഖവും അച്ഛനിലുണ്ടെന്നറിഞ്ഞ് അത്ഭുതപ്പെടുന്ന, അച്ഛന്റെ മകന്_\nപറയാന് വാക്കുകള് ഇല്ല എച്മു....\nവേറെ ഒന്നും പറയാന് അറിയില്ല\nഇനിയും ഒരുപാട് സ്നേഹമുള്ള കഥകള് എഴുതൂ..\nഒരു ദിവസം ബഹുമാനപ്പെട്ട കോടതി..!!!\nനന്നായി എച്മു. ചില വരികളിൽ തട്ടി മനസ്സു വല്ലാതെ തകർന്നു. പെണ്ണെന്ന വിളനിലത്തിന്റെ കഥ വളരെ സാധാരണമാണല്ലോ. (ഇങ്ങനെയൊരു സന്ദർഭത്തിൽ അതിനെക്കുറിച്ചു മിണ്ടാതിരിക്കാനും ആവില്ലല്ലോ.). പ്രത്യാശ ഒരു പൂച്ചയിലൂടെ വരുന്നതു നല്ലൊരു കാഴ്ചയാണ്. നന്നായി അനുഭവിപ്പിച്ചു..\nനിസ്സഹായയായ ഒരമ്മയുടെ അവസ്ഥ വളരെ ഹൃദയസ്പര്‍ശിയായി പറഞ്ഞു. അവസാനം പൂച്ചയുടെ രൂപത്തില് പ്രതീക്ഷകളും.\nസ്നേഹം (നീതി) നിഷേധിക്കപെട്ട ഒരമ്മയുടെ (അമ്മമാരുടെ) പോരാട്ടമാണ് ഈ കഥ. കഥ കണ്ണ് നനയിച്ചില്ല ; കഥയുടെ ഗൌരവം മനസ്സിൽ തട്ടി. ആശംസകൾ…….\nഇതുപോലെ നിസ്സഹായരാ‍യ എത്രയോ അമ്മമാർ!\npratheeksha kai vidaathirikkanam\nഎച്ചുമുവിന്റെ കഥകള് ഞാന് വായിക്കുമ്പോള് ശ്രീ പറഞ്ഞപോലെ ശ്വാസം അടക്കി പിടിച്ച് തന്നെ ആണ് വായിക്കുന്നത് ...ഈ കഥയും നന്നായി ,ഒരുപാട് എഴുതുവാന് കഴിയട്ടെ .\nനെഞ്ചിൽ കനം കയറ്റിയ കഥ....\nകൊള്ളാം ,വളരെ ചുരുക്കി ഒതുക്കി കഥ പറഞ്ഞിരിക്കുന്നു അതും എല്ലാവര്ക്കും മനസിലാവുന്ന ഭാഷയില് ...\nനാട്ടു ഭാഷയില് നിന്ന് മാറി ചിന്തിക്കുന്നു കല\nഒറ്റ നെടുവീര്പില് വായിച്ചു\nജീവിത ഗന്ധിയായ കഥ\nതനതതായി രൂപപ്പെട്ട ശൈലി\nനല്ല katha nannayi പറഞ്ഞു\nനൊന്തുപെറ്റ കുഞ്ഞിനെ പിരിയേണ്ടി വന്ന അമ്മയുടെ ദുഖം കഥയില് നിരഞ്ഞു നില്‍പ്പുണ്ട്. ജീവിതത്തിലേക്ക് തിരിച്ചുകൊണ്ടുവന്ന പൂച്ചമ്മ മിഴിവുള്ള കഥാപാത്രമാണ്.\nഒരുപാടിഷ്ടായി ഈ അമ്മക്കഥ..\nശൂന്യതയില് നിന്ന് മുയലിനെ സൃഷ്ടിക്കുന്ന മാന്ത്രികന്റെ കരവിരുത് പോലെ താങ്കള് വീണ്ടും അത്ഭുതപ്പെടുത്തുന്നു , വിഷയത്തില് പുതുമയില്ലെങ്കില് തന്നെയും .\nമാതൃത്വമല്ലേ എല്ലാ തത്വങ്ങളിലും വലുത്...നല്ല കഥ...\nശൈലി ഓര്‍മ്മപ്പെടുത്തലാവുമ്പോഴും വായനാസുഖം കുറയുന്നില്ല.\nഒന്നുമില്ലായ്മയില് നിന്നു കുറെ ദൂരം കൂടെ കൊണ്ടുപോകാനായി.\nമാതാവിന് തുല്യമായി മാതാവ് മാത്രം, അമ്മയില്ലാതെ എന്ത് മക്കള്\nകുഞ്ഞുണ്ടായിട്ടും അതിനെ താലോലിക്കാന് കഴിയാത്ത ഒരമ്മയുടെ തീവ്ര ദുഖം മനോഹരമായി അവതരിപ്പിച്ചു. കഥക്ക് വിഷയങ്ങള് കണ്ടെത്തുന്നതില് എച്മു അഭിനന്ദനമര്‍ഹിക്കുന്നു. അല്ലെങ്കില് വളരെ സാദാരണമാകുമായിരുന്ന ഒരു പ്രമേയമാണ് അല്പം വ്യത്യസ്തതയിലൂടെ എച്മു മനോഹരമാക്കിയത്.\nഒരു കോടതിക്കും തീര്‍പ്പ് കല്പ്പിക്കാനാകില്ല മാതൃത്വത്തിന്റെ മഹിമ ...അച്ഛന് എന്നത് സങ്കല്പം മാത്രമാണ് ,,സത്യം അത് ഒന്നേയുള്ളൂ അതാണ് അമ്മ ...നല്ല കഥ എച്മു ..\nനന്നായിരിക്കുന്നു..ഇനഗനെ ജീവിക്കാന് പ്രേരിപ്പിക്കുന്ന എത്രയോ ഘടകങ്ങള്..അല്ലെ?\nഎച്ചുമു തന്നെ താരം...കലയുടെ വരികള് എന്നും മനസ്സില് കോറുന്നു...ആശംസകള്.\nEmpee Vinod said...\nഅച്ഛന്റെ രക്തത്തിന്റെ രക്തവും മാംസത്തിന്റെ മാംസവും മാത്രമാണു കുഞ്ഞെന്ന് അദ്ദേഹവും ബന്ധുക്കളും പ്രഖ്യാപിച്ചു...what was the reason? how he and his relatives can love the child if they are not loving you..\nanyhow,the way you presented the story is really good and is touching too!!!kp it up!!\nകഥ മനസ്സില് കൊണ്ടു..കുറച്ചു കഴിഞ്ഞു വന്നു അഭിപ്രായം പറയാം ..ഇപ്പൊ ഒന്നും പറയാന് കിട്ടുന്നില്ല ..താങ്ക്സ്\nനാളിതുവരെയുള്ള മനുഷ്യ ചരിത്രം സ്ത്രീ വിരുദ്ധമാണ്. സ്ത്രീ സ്വയം അത് മറികടക്കാന് ശ്രമിക്കാത്തിടത്തോളം അത് അങ്ങനെ ആയിരിക്കുകയും ചെയ്യും.\nഹൃദയസ്പര്‍ശിയായ ഒരു പ്രമേയം, വാക്കുകളുടെ ബഹള കോലാഹലങ്ങളില്ലാതെ, ഭംഗിയായിട്ട് അവതരിപ്പിച്ചു. അഭിനന്ദനങ്ങള്! ഇതേ കഥയുടെ മറുവശത്ത്(പുരുഷ പക്ഷത്ത് ) നിന്നുകൊണ്ടും, ഒരു കഥ എഴുതാന് ശ്രമിച്ചു നോക്കൂ. ഒരു പക്ഷെ, കൂടുതല് നന്നായേക്കാം! ഇനിയും ധാരാളം എഴുതണം. വിജയാശംസകള്.\nകഥ കൊണ്ട് മുറിഞ്ഞ ഞാന് പ്രതീക്ഷയോടെ പോകുന്നു\nമാതൃത്വത്തിന്റെ മഹിമ കോറിയിടുന്നുണ്ട്...ലളിതമായ ശീലുകളിലൂടെ. എന്നും എച്ചുമുവിന്റെ കഥയില് കുട്ടിത്തം കടന്നു വരുന്നുണ്ട്.വ്യക്തിപ്രഭാവം ചേക്കേറുന്നതാവാം. വരും കാലങ്ങളില് (ഇന്‍ശ അള്ളാഹ്) നല്ല തന്റേടമുള്ള കഥയുമായി വരുമെന്നു കരുതുന്നു. കരുതുറ്റ വാക്കുകള് കൊണ്ട് , ഭയരഹിതമായി കദനം നടത്തും എന്നു കരുതട്ടയോ?\nലളിതം പ്രതീക്ഷാനിർഭരം :0)\nഅമ്മയുടെ വ്യഥ ഹൃദയസ്പര്‍ശിയായി എഴുതിയിരിക്കുന്നു. എച്ചുമുവിന്റെ ലളിത സുന്ദരമായ ഭാഷ കൂടെയായപ്പോള്, കണ്ണും നിറഞ്ഞു!\nപ്രത്യേകിച്ച് ഒന്നും പറയാന് തോന്നുനില്ല.\nവളരെ വിഷമം തോന്നി വായിച്ചിട്ട്, അത് കൊണ്ട് ഒന്നും പറയാതെ പോകുന്നു.\nnice narration echu\nShijith Raghavan said...\nബോംബാണ് ബോംബ്. .\nതിരസ്കരിക്കപ്പെട്ട മാതൃത്വത്തിന്റെ വിങ്ങലുകളിലൂടെ, നഷ്ട പ്രണയത്തില് തളര്‍ന്ന മനസ്സിന്റെ നിസ്സംഗതയിലൂടെ , പാളിപ്പോയ ജീവിത വര്‍ണങ്ങള് വീണ്ടെടുക്കാനാവാത്ത നിസ്സഹായതയിലൂടെ സഞ്ചരിക്കുന്ന കഥയിലെ അമ്മ ഒറ്റപ്പെട്ട കഥാപാത്രമല്ല. നമുക്കിടയില് ഇങ്ങിനെ ജീവിക്കുന്ന ഒരു പാട് പേരെ കാണാം. എല്ലാവരും ഉണ്ടായിരുന്നിട്ടും ആരോരുമില്ലാതെ ആട് വളര്‍ത്തിയും കോഴി വളര്‍ത്തിയും അവരെ മക്കളായി സ്നേഹിച്ചും കഴിയുന്ന അമ്മമാരെ നമുക്ക് പരിചിതമാണ്.\nകഥ നന്നായി അവതരിപ്പിച്ചു. ചില സ്ഥലങ്ങളില് കഥ പ്രസ്താവന പോലെ ആയിപ്പോയോ എന്നൊരു സംശയം. എങ്കിലും മുഷിപ്പുളവാകാത്ത വായനാനുഭവം അനുവാചകര്‍ക്കു നല്‍കി കഥയെ മികച്ചതാക്കി. കൂടുതല് കഥകള് വായിക്കാന് വീണ്ടും വരാം. ഭാവുകങ്ങള്.\nഎച്മു... തിരക്കിനിടയിലും അരൂപിയായി ഞാനീ വഴികളിലൂടെ ഓടിമറയാറുണ്ട് .. പക്ഷെ.. മരണത്തിന്റെ തണുപ്പില് നിന്നും തിരിഞ്ഞു നടന്ന ഒരു ഇരവു എന്നെ ഇവിടെ പിടിച്ചുനിര്‍ത്തി കളഞ്ഞു. കണ്ണീരില് നനഞ്ഞ ആ ദിനങ്ങളെ മറവിയിലേക്ക് തള്ളിവിട്ടു അഗ്നിയില് നിന്നും ഉയര്ത്തെഴുന്നേറ്റ ആ പക്ഷിയുടെ ചിറകടി നെഞ്ചിലേറ്റി വെല്ലുവിളികളെ അതിജീവിച്ചു കൊണ്ട് പോകാന് സാധാരണയില് സാധാരണയായ ഒരു പെണ്ണിന് ശക്തി നല്‍കുന്ന ഒന്നല്ലേ മാതൃത്വം.. സ്നേഹത്തോടെ..\nഇവിടെ വരാൻ വൈകീല്ലൊ :(\nഒറ്റ ശ്വാസത്തില് വായിച്ചു .നന്നായിട്ടുണ്ട് .\nപെട്ടെന്ന് ഒന്നും പറയാന് തോന്നുന്നില്ല. ഹൃദയത്തില് എന്തോ തട്ടിയ പോലെ.\nവായിക്കാന് രസമുണ്ടെങ്കിലും മനസ്സിലെന്തോ കോറിയത് പോലെ.\nമറ്റു പോസ്റ്റുകള് ഞാന് തല്‍ക്കാലം തുറന്നില്ല. പിന്നീടാകാം.\nഎച്ച്മു, പുതിയ അതിഥിയാണു ഞാ‍ന്. ഓരോ ബ്ലോഗില്‍ക്കൂടി സഞ്ചരിച്ച് ഇപ്പോള് എച്ച്മുവിന്റെ ഉലകത്തിലും വന്നു. ആദ്യം തന്നെ വായിച്ചത് പൂച്ചമ്മയാണ്. ഉള്ളില് തട്ടുന്ന വിധം പറഞ്ഞു. നീതിപീഠങ്ങള് നിയമത്തിന്റെ തലനാരിഴ കീറി പരിശോധിക്കുമ്പോള് മനുഷ്യത്വവും സ്വാഭാവികനീതിയും എപ്പോഴും പടിക്കു പുറത്തായിരിക്കും അല്ലേ? ഒരു കൌമാരക്കാരിയുടെ പിതാവ് മകളുടെ ഘാതകനെ കൊന്നതിന് നീതിപീഠം ജീവപര്യന്തം വിധിച്ചു. അത് വായിച്ചപ്പോള് ഞാന് ചിന്തിച്ചത് ഒരുപക്ഷെ ജഡ്ജിക്ക് ഒരു മോളുണ്ടായിരുന്നെങ്കില്, ആ 12 വയസ്സുകാരി സ്കൂളില് പോകുന്ന വഴിയില് പിച്ചിച്ചീന്തപ്പെട്ടാല്, കാമപൂരണശേഷം കൊല്ലപ്പെട്ടാല്, അതേ നീതിപീഠത്തില് നിന്നു ജാമ്യവും നേടി കൊലയാളി നെഞ്ചു വിരിച്ചു നിന്നു പാവം പിതാവിനെ വെല്ലു വിളിച്ചാല്--- (ഒരു കാര്യവും കൂടെ അന്നു പത്രങ്ങളില് വായിച്ചത് ഞാന് മറന്നിട്ടില്ല. ഈ പിതാവ് സ്റ്റേഷനില് എത്തിയപ്പോള് പോലീസുകാര് എഴുന്നേറ്റ് നിന്ന് അദ്ദേഹത്തെ ബഹുമാനിച്ചുവത്രെ) നന്നായി പറഞ്ഞു കഥ. ആശംസകള്\nഎച്മു ,കഥ വളരെ നന്നായി ......\nമാത്ര്ത്വത്ത്തിന്റെ ശക്തി !\nഅത് തന്നെ അവസാനം\nമകള് വലുതായാല് അവള് ,\nഅമ്മയെ തേടി വന്നാല് ,\nആര്ക്കും അവളെ തടയാന്\nഅതുവരെ അമ്മ് ജീവിക്കണം\nപൂച്ചക്കും തന് കുഞ്ഞ് പൊന്‍കുഞ്ഞ്\nമാതൃത്വത്തിന്റെ മഹനീയത തെളിച്ചു കാട്ടുന്ന നല്ല ഒരു സൃഷ്ടി\nചോര പൊടിയുന്നു വാക്കുകളിലും....\nനമിക്കുന്നു ഈ കഥാകാരിയെ...\nഇവിടെ എത്തിപ്പെടാൻ താമസിച്ചു. അമ്മമഹത്വം നല്ലതുപോലെ അവതരിപ്പിച്ചു. ആശംസകൾ, അഭിനന്ദനങ്ങൾ............\nകഥ നന്നായി ആസ്വദിച്ചു... ഒരു ചോദ്യം ബാക്കി! അത് ഹംസ ചോദിച്ചു!!!!\nപൂച്ചമ്മ എന്ന് കണ്ടത് കൊണ്ട് കഥ വായിക്കാന് കയറിയതാണ്, വായിച്ചപ്പോള് പൂച്ചയേക്കാള് കഥ മനസ്സില് കയറി.\nകഥ വായിച്ച് എന്നെ പ്രോത്സാഹിപ്പിയ്ക്കുന്ന എന്റെ എല്ലാ കൂട്ടുകാർക്കും നന്ദി പറയട്ടെ.ഈ പ്രോത്സാഹനം മാത്രമാണ് എന്റെ മൂലധനം.\nതുടർന്നും വായിയ്ക്കുമെന്ന് കരുതുന്നു.\nനല്ല കഥ എന്ന് മാത്രല്ല കണ്ണ് നിര്ച്ചല്ലോ ആന്റീ! ഇഷ്ട്ടായി കേട്ടോ.\nഏകാന്തതയും വിരഹവും സങ്കടങ്ങളും ആണല്ലോ എന്നും എച്ചുവിന്റെ വിഷയങ്ങള്. ഭംഗിയായി പറയുകയും ചെയ്യുന്നു.\nഅമ്മ മനസിന്റെ വേദന തന്മയത്വത്തോടെ പറഞ്ഞു. മാതാവിന്റെ സ്നേഹം ഒടുവില് പൂച്ചക്കുഞ്ഞിലേക്ക് മാറി മറിയുന്ന അത്ബുധ കാഴ്ചയും കണ്ടു.\nസ്വന്തം കുഞ്ഞിനെ വീണ്ടു കിട്ടാന്, കോടതി ചിലവിനായി വക്കീലിന് മുമ്പില് ഉടയാട അഴിക്കേണ്ടി വന്ന സ്ത്രീയുടെ കഥ കുറെ മുമ്പ് പത്രത്തില് വായിച്ചതോര്‍ക്കുന്നു. ഭാഗ്യം ആ ഖട്ടതിലേക്ക് എത്താതിരുന്നത്.\nഇത്തരം പൊള്ളുന്ന യാഥാര്‍ത്യങ്ങളുടെ അവതരണമാണ് എച്ചുവിന്റെ വിജയം. ആശംസകള്.\nഎന്തു കൊണ്ടാണിങ്ങനെ ഒരു ദുരവസ്ഥ ആ അമ്മയിൽ; ഈശ്വരൻ അടിച്ചേൽ‌പ്പിക്കുവാനുള്ള കാരണം..??\nഅതിനേപറ്റിയാണിത്രനേരവും ഞാൻ ചിന്തിച്ചുകൊണ്ടിരുന്നത്..\nകഥയിൽ ചോദ്യമില്ലല്ലോ അല്ലേ എച്ച്മ്മൂ..:)\nഎന്റെ എച്ച്മൂട്ടിയേ ഞാന് വന്നപ്പോ ശ്ശി താമസിച്ചു പോയീട്ടോ....ആ പൂച്ചമ്മയെ പ്രത്യാശയുടെ കിരണമായി കാണുന്നു ഞാന്.പലപ്പോഴും പ്രതിസന്ധി ഘട്ടങ്ങളില് ഇത്തരം ദേവദൂതര് മഞ്ഞായോ മഴയായോ പക്ഷിയായോ മൃഗമായോ മനുഷ്യരായോ തന്നെ പ്രത്യക്ഷപ്പെടും. പിന്നെ കൊച്ചു കുട്ടിയെ അമ്മയ്‌ക്കൊപ്പമല്ലേ കോടതി വിടുക?വെറും ഒരു സംശയം കേട്ടോ...കാര്യമാക്കണ്ട...\nഎന്നിട്ടെന്തായ്? അല്ല, കോടതിവിധിയേ…\nഇവിടെ മുതല് എച്മുവിന്റെ ഓരോ പോസ്റ്റിലും എന്റെ ഹാജര് ഉണ്ട്.


അയ്യപ്പനും കോശിയും തെലുങ്കിലേക്ക് , പൃഥ്വിരാജിന്റെ വേഷത്തില് അഭിനയിക്കാൻ പ്രതിഫലം പോലും വാങ്ങിക്കാതെ യുവ നടൻ! | Nithin is ready act with Pawan Kalyan without any remuneration\nഅയ്യപ്പനും കോശിയും തെലുങ്കിലേക്ക് , പൃഥ്വിരാജിന്റെ വേഷത്തില് അഭിനയിക്കാൻ പ്രതിഫലം പോലും വാങ്ങിക്കാതെ യുവ നടൻ!\nHyderabad, First Published 2, Nov 2020, 6:00 PM\nഅയ്യപ്പനും കോശിയും തെലുങ്കില് പൃഥ്വിരാജിന്റെ വേഷത്തില് അഭിനയിക്കുന്ന നടനെ കുറിച്ചുള്ളതാണ് വാര്‍ത്ത.\nമലയാളത്തില് അടുത്തിടെ ഏറ്റവും ശ്രദ്ധ നേടിയ ചിത്രമായിരുന്നു അയ്യപ്പനും കോശിയും. പൃഥ്വിരാജും ബിജു മേനോനുമായിരുന്നു ചിത്രത്തില് പ്രധാന കഥാപാത്രങ്ങള് ചെയ്‍തത്. സച്ചിയായിരുന്നു ചിത്രം സംവിധാനം ചെയ്‍തത്. അയ്യപ്പനും കോശിയും മറ്റ് ഭാഷകളിലേക്കും റീമേക്ക് ചെയ്യുന്നുവെന്ന് നേരത്തെ വാര്‍ത്തകളുണ്ടായിരുന്നു. മറ്റ് ഭാഷകളിലെ സിനിമകളുടെ ചിത്രീകരണം തുടങ്ങിയിട്ടില്ല. അയ്യപ്പനും കോശിയും തെലുങ്കില് യുവതാരം നിതിൻ അഭിനയിക്കുന്നതിനെ കുറിച്ചാണ് പുതിയ വാര്‍ത്ത.\nപവൻ കല്യാണ് ആണ് ചിത്രത്തില് ബിജു മേനോന്റെ കഥാപാത്രമായ അയ്യപ്പൻ നായരായി എത്തുക. പൃഥ്വിരാജിന്റെ കഥാപാത്രത്തില് നിതിനും അഭിനയിക്കും. പവൻ കല്യാണിന്റെ കടുത്ത ആരാധകനായ നിതിൻ പ്രതിഫലം പോലും വാങ്ങിക്കാതെ ചിത്രത്തില് അഭിനയിക്കാൻ തയ്യാറായിട്ടുണ്ടെന്നാണ് ടോളിവുഡ് ഡോട് കോമിന്റെ വാര്‍ത്തയില് പറയുന്നത്. സായ് പല്ലവിയാണ് ചിത്രത്തില് നായികയായി എത്തുക. അന്തരിച്ച സച്ചിയുടെ അവസാനചിത്രമായിരുന്നു അയ്യപ്പനും കോശിയും. ചിത്രം മറ്റ് ഭാഷകളിലേക്ക് എത്തുന്നത് ഏറെ ആകാംക്ഷയോടെയാണ് ആരാധകര് കാണുന്നത്.\nരവി തേജയെ നേരത്തെ തെലുങ്ക് സിനിമയിലെ നായകനാക്കാൻ സമീപിച്ചെങ്കിലും അത് നടന്നിരുന്നില്ല.\nഎന്തായാലും അയ്യപ്പനും കോശിയുടെയും തെലുങ്കില് മികച്ച താരങ്ങള് ഉണ്ടാകും എന്നത് ആരാധകര്‍ക്ക് സന്തോഷം നല്‍കുന്ന വാര്‍ത്തയാണ്.\nLast Updated 2, Nov 2020, 6:00 PM\n'പകല് സ്വപ്‍നത്തില്, ഫോട്ടോയുമായി നസ്രിയ!\nക്വാറന്റൈനില് ചിത്രീകരിക്കാൻ സായ് പല്ലവിയുടെ സിനിമ!, ബാക്കി 10 ദിവസം മാത്രം


Bihar Election Result 2020| ശ്രദ്ധിക്കുക; ഒരു 'എല്ല്' കൂടുതലുള്ള പാർട്ടിയ്ക്കാണ് 12 സീറ്റ് കിട്ടിയത്; എന്താണ് CPI (ML) Liberation| What is this cpiml liberation which madeaformidable presence in the bihar Election 2020 – News18 Malayalam\nBihar Election Result 2020| ശ്രദ്ധിക്കുക; ഒരു 'എല്ല്' കൂടുതലുള്ള പാർട്ടിയ്ക്കാണ് 12 സീറ്റ് കിട്ടിയത്; എന്താണ് CPI (ML) Liberation\nചാരു മജൂംദാറിന്റെ മരണശേഷം സിപിഐ (എംഎൽ) ല് ഉണ്ടായ പിളര്‍പ്പുകൾക്ക് ശേഷമാണ് ഇപ്പോഴത്തെ സിപിഐ (എംഎല്) ലിബറേഷൻ രൂപീകരിക്കുന്നത്. ദീപാങ്കര് ഭട്ടാചാര്യ ജനറല് സെക്രട്ടറിയായിട്ടുള്ള സിപിഐ (എംഎല്) ലിബറേഷൻ പാര്‍ലമെന്ററി ജനാധിപത്യത്തില് വിശ്വസിക്കുന്ന പാര്‍ട്ടിയാണ്.\nLast Updated : November 11, 2020, 12:19 IST\nപട്ന: 'ഇടത് പാർട്ടികളെ എഴുതി തള്ളുന്നത് തെറ്റെന്ന് തെളിയിച്ച തെരഞ്ഞെടുപ്പാണിത്' - ബിഹാർ തെരഞ്ഞെടുപ്പ് ഫലം പുറത്തുവന്നതിന് പിന്നാലെ സിപിഎം ജനറൽ സെക്രട്ടറി സീതാറാം യെച്ചൂരിയുടെ പ്രതികരണം ഇതായിരുന്നു. ബിഹാർ നിയമസഭാ തെരഞ്ഞെടുപ്പിൽ തിളക്കമാർന്ന വിജയമാണ് ഇടതുപാർട്ടികൾക്കുണ്ടായത്. 2015ലെ തെരഞ്ഞെടുപ്പിലെ ദയനീയ പ്രകടനത്തിന് ശേഷം 16 സീറ്റിൽ വിജയം നേടിയാണ് ഇടതുപക്ഷത്തിന്റെ തിരിച്ചുവരവ്. ഇതിൽ എടുത്തു പറയേണ്ട വിജയമായിരുന്നു സിപിഐ (എംഎല്) ലിബറേഷൻ നേടിയത്. 12 സീറ്റുകളിലാണ് പാർട്ടി സ്ഥാനാർഥികൾ വിജയിച്ചത്. സിപിഐയും സിപിഎമ്മും രണ്ടു സീറ്റുകളിൽ ജയിച്ചു.\nAlso Read- ബിഹാറിൽ വോട്ടെണ്ണൽ പൂർത്തിയായി; കേവല ഭൂരിപക്ഷവുമായി NDAക്ക് ഭരണത്തുടർച്ച\nഇടത് പാർട്ടികൾക്ക് ശക്തമായ വേരോട്ടമുള്ള മണ്ണായിരുന്നു ഒരു കാലത്ത് ബിഹാർ. എന്നാൽ രണ്ടായിരത്തിലേക്ക് കടന്നതോടെ ചിത്രം മാറി. കോണ്‍ഗ്രസ്സിന്റെയും കോണ്‍ഗ്രസ് സോഷ്യലിസ്റ്റ് പാര്‍ട്ടിയുടെയും കമ്മ്യൂണിസ്റ്റ് പാര്‍ട്ടിയുടെയും ശക്തമായ ധാരകളാണ് നില നിന്നത്. ഒപ്പം ഭാരതീയ ജനസംഘവും ഉണ്ടായിരുന്നു. 1952ല് കോണ്‍ഗ്രസിന് 41.38% വോട്ടു കിട്ടി. 322ല് 239 സീറ്റും. സോഷ്യലിസ്റ്റ് പാര്‍ട്ടിക്ക് 23 സീറ്റ്. 1957ല് കമ്മ്യൂണിസ്റ്റ് പാര്‍ട്ടി ഏഴു സീറ്റുകള് നേടി. 1962ല് 84 സീറ്റുകളില് മത്സരിച്ച സി പി ഐ 12 സീറ്റുകളില് വിജയിച്ചു.\nകമ്മ്യൂണിസ്റ്റ് പാര്‍ട്ടിയിലെ പിളര്‍പ്പിനു ശേഷം 1967ല് നടന്ന തെരഞ്ഞെടുപ്പില് സി പി ഐ 24 സീറ്റിലും സി പി എം4സീറ്റിലും വിജയിച്ചു. 1969ല് അത് 25 ഉം3ഉം എന്ന നിലയ്ക്കായി. 1972ല് സി പി ഐയുടെ നേട്ടം 35 സീറ്റായി മാറി. പ്രധാന പ്രതിപക്ഷ പാര്‍ട്ടിയുമായി. 1977ല് സിപിഐ 21ഉം സിപിഎം നാലും സീറ്റു നേടി. 1980ല് ഇത് 23ഉം 6ഉം ആയി. 1985ല് 12ഉം ഒന്നുമായി കുറഞ്ഞെങ്കിലും 1990ല് വീണ്ടും സി പി ഐക്ക് 23ഉം സി പി എമ്മിന് 6ഉം സീറ്റുകള് ലഭിച്ചു. 1995 മുതല് സി പി ഐ (എം എല്) ലിബറേഷനും ആറു സീറ്റുമായി കടന്നുവന്നു. അത്തവണ സി പി ഐക്ക് 26സീറ്റും സി പി എമ്മിന് രണ്ടു സീറ്റുമാണ് ഉണ്ടായിരുന്നത്.\n2000ല് സിപിഐ 5, സിപിഎം 2, സിപിഐ (എംഎൽ) ലിബറേഷന്6എന്നിങ്ങനെയായിരുന്നു കക്ഷിനില. 2005ല് ലിബറേഷന് ഏഴു സീറ്റായി. സിപിഐക്ക് മൂന്നും സിപിഎമ്മിന് ഒന്നും. 2010ൽ സിപിഐ ഒരു സീറ്റ് നേടിയതൊഴിച്ചാൽ കാര്യമായ മുന്നേറ്റം കാഴ്ചവയ്ക്കാൻ ഇടതുകക്ഷികൾക്ക് ആയിരുന്നില്ല.\nAlso Read- മഹാസഖ്യത്തിന്റെ കരുത്തായി ആർജെഡിയും ഇടതുപാർട്ടികളും; വിലങ്ങുതടിയായി 70 സീറ്റിൽ മത്സരിച്ച കോൺഗ്രസ്\n2015ൽ സിപിഐ (എംഎല്) ലിബറേഷൻ മൂന്നു സീറ്റുകൾ നേടിയപ്പോൾ മറ്റു രണ്ട് ഇടതു പാർട്ടികൾക്കും അക്കൗണ്ട് തുറക്കാനായില്ല. ഈ നിലയിൽ നിന്നാണ് 16 സീറ്റിൽ വിജയവുമായി ഇടതുപാർട്ടികൾ തിളക്കമാർന്ന പ്രകടനം കാഴ്ചവച്ചത്. മുൻപും ലാലു പ്രസാദ് യാദവിന്റെ ആർജെഡിയെ സിപിഐയും സിപിഎമ്മും പിന്തുണച്ചിരുന്നെങ്കിലും ആദ്യമായാണ് സിപിഐ (എംഎല്) ലിബറേഷൻ മഹാസഖ്യത്തിന്റെ ഭാഗമാകുന്നത്. 29 സീറ്റുകളാണ് ഇടതു പാർട്ടികൾക്ക് ലഭിച്ചത്. 19 സീറ്റുകളിൽ സിപിഐ (എംഎല്) ലിബറേഷൻ മത്സരിച്ചു. സിപിഐ ആറിലും സിപിഎം നാലു സീറ്റിലും മത്സരിച്ചു.\nഎന്താണ് സിപിഐ (എംഎല്) ലിബറേഷൻ\nബിഹാറിൽ മാത്രമല്ല, ബിഹാർ വിഭജിച്ച് രൂപീകരിച്ച ഝാർഖണ്ഡിലും പാർട്ടിക്ക് ശക്തമായ സ്വാധീനമുണ്ട്. ഈ രണ്ടു സംസ്ഥാനങ്ങളിലും മാത്രം ഒതുങ്ങുന്നതല്ല പാർട്ടി. ഉത്തര് പ്രദേശ്, ഉത്തരാഖണ്ഡ്, പഞ്ചാബ്, പശ്ചിമ ബംഗാള്, ഡൽഹി, രാജസ്ഥാന്, ഒഡീഷ, കര്‍ണാടകം, അസ്സം, തമിഴ്‌നാട് തുടങ്ങിയ സംസ്ഥാനങ്ങളിലും പാര്‍ട്ടിയ്ക്ക് സാന്നിധ്യമുണ്ട്.\nAlso Read- 70 വർഷം; 17 തെരഞ്ഞെടുപ്പുകൾ; ബിഹാർ വോട്ട് ചരിത്രം ഇങ്ങനെ\nഫ്യൂഡല് ഭൂപ്രഭുക്കന്മാർക്കെതിരെ ഇപ്പോഴും സമരം തുടരുന്ന കമ്മ്യൂണിസ്റ്റ് പാര്‍ട്ടിയാണ് സിപിഐ (എംഎല്) ലിബറേഷൻ. തൊഴിലാളികള്‍ക്കും കര്‍ഷകര്‍ക്കും ഒപ്പം നിന്നുകൊണ്ടുള്ള സമരപരിപാടികളാണ് പാര്‍ട്ടിയെ കൂടുതല് ജനകീയമാക്കിയത്. ആദിവാസി മേഖലയിലും പാർട്ടി ശക്തമാണ്.\nബിഹാറിലെ വമ്പൻ വിജയത്തിന് പിന്നാലെ കേരളത്തിൽ സോഷ്യൽമീഡിയയിൽ വലിയ പ്രചാരണമാണ് നടക്കുന്നത്. ഇടതുസര്‍ക്കാര് യുഎപിഎ ചുമത്തി ജയിലില് തള്ളിയ അലന്റേയും താഹയുടേയും പാര്‍ട്ടിയാണ് സിപിഐ (എംഎല്) ലിബറേഷൻ എന്നതാണത്. എന്നാല് യാഥാർത്ഥ്യം അതല്ല. സിപിഐ (മാവോയിസ്റ്റ്) എന്ന പേരിലാണ് ഇന്ത്യയിലെ മാവോയിസ്റ്റ് സംഘടന പ്രവർത്തിക്കുന്നത്. അവര് തെരഞ്ഞെടുപ്പുകളില് മത്സരിക്കാറില്ല. പാര്‍ലമെന്ററി ജനാധിപത്യത്തിലും അവർ വിശ്വസിക്കുന്നില്ല. ബിഹാറില് മികച്ച വിജയം നേടിയ സിപിഐ (എംഎല്) ലിബറേഷന് നിലവില് മാവോയിസ്റ്റുകളുമായി ബന്ധമൊന്നും ഇല്ലെന്ന് ചുരുക്കം.\nപാർട്ടിയുടെ തെരഞ്ഞെടുപ്പുകളിലെ പ്രകടനം\n2000ൽ ആറു സീറ്റുകളാണ് സിപിഐ (എംഎല്) ലിബറേഷൻ നേടിയത്. 2005 ഫെബ്രുവരിയിൽ ഏഴും അതേ വർഷം ഒക്ടോബറിൽ നടന്ന തെരഞ്ഞെടുപ്പിൽ അഞ്ചും സീറ്റുകൾ സിപിഐ (എംഎല്) ലിബറേഷൻ നേടി. എന്നാൽ 2010ൽ ഇവർക്ക് ഒരു സീറ്റു പോലും നേടാനായില്ല. 2015 ലെ ബിഹാര് നിയമസഭ തെരഞ്ഞെടുപ്പില് സിപിഎമ്മിനും സിപിഐയ്ക്കും ആര്‍എസ്പിയ്ക്കും ഫോര്‍വേര്‍ഡ് ബ്ലോക്കിനും എസ് യുസിഐ(സി)യ്ക്കും ഒപ്പം ഇടതുമുന്നണിയായി മത്സരിച്ച പാര്‍ട്ടിയാണ് സിപിഐ (എംഎല്) ലിബറേഷൻ.\nമഹാസഖ്യത്തിനും എന്‍ഡിഎയ്ക്കും എതിരെ മത്സരിച്ച് അന്ന് ഇടതുപക്ഷം സ്വന്തമാക്കിയ മൂന്ന് സീറ്റിലും വിജയിച്ചത് സിപിഐ (എംഎല്) ലിബറേഷൻ സ്ഥാനാർഥികളായിരുന്നു. ഝാര്‍ഖണ്ഡില് 2015 ലെ തദ്ദേശ തെരഞ്ഞെടുപ്പില് ഗിരിദി ജില്ലയിലെ ഏറ്റവും വലിയ ഒറ്റക്കക്ഷിയായി ഉയര്‍ന്നിരുന്നു ലിബറേഷന് പാര്‍ട്ടി. 2014 ലെ നിയമസഭ തെരഞ്ഞെടുപ്പില് ഒരു സീറ്റും സ്വന്തമാക്കിയിരുന്നു.\nFirst published: November 11, 2020, 12:11 IST\nbiharBihar ElectionBihar Election 2020Bihar Election Results 2020Bihar election results 2020 live updatesBihar Elections 2020


vannappuram murder case | പൂജനടത്തി തട്ടിയെടുത്തത് ഒന്നരലക്ഷം രൂപ, മന്ത്രവാദി കൃഷ്ണനോട് അടിമാലി സ്വദേശിക്കും പകയുണ്ടായിരുന്നു ; ലിബീഷും അനീഷും നടപ്പിലാക്കിയത് ക്വട്ടേഷന്, വണ്ണപ്പുറം കൂട്ടക്കൊലയില് മറ്റൊരു വമ്പന്‍സ്രാവ് കൂടി മറഞ്ഞു നില്‍ക്കുന്നു | Mangalam\nMonday, April 22, 2019 Last Updated7Min 25 Sec ago English Edition\nSaturday 11 Aug 2018 09.08 AM\nപൂജനടത്തി തട്ടിയെടുത്തത് ഒന്നരലക്ഷം രൂപ, മന്ത്രവാദി കൃഷ്ണനോട് അടിമാലി സ്വദേശിക്കും പകയുണ്ടായിരുന്നു ; ലിബീഷും അനീഷും നടപ്പിലാക്കിയത് ക്വട്ടേഷന്, വണ്ണപ്പുറം കൂട്ടക്കൊലയില് മറ്റൊരു വമ്പന്‍സ്രാവ് കൂടി മറഞ്ഞു നില്‍ക്കുന്നു\nവണ്ണപ്പുറം: മന്ത്രവാദിയെയും കുടുംബത്തെയും അതിക്രൂരമായി കൊലപ്പെടുത്തിയ സംഭവത്തില് പോലീസ് പിടിയലായിരിക്കുന്ന അനീഷിനും ലിബിനും പുറമേ മറ്റൊരു വമ്പന് സ്രാവ് ഇനിയും മറയത്ത് തന്നെ നില്‍ക്കുന്നതായി സംശയം. അനീഷിന്റെ പകയ്ക്ക് പുറമേ മറ്റൊരാളുടെ പ്രേരണയും ഇയാള് നല്‍കിയ ക്വട്ടേഷനുമാണ് കൃഷ്ണനെയും കുടുംബത്തെയും വകവരുത്തിയതിലേക്ക് നീണ്ടതെന്നാണ് സംശയം.\nകൃഷ്ണന്റെ അരികില് മന്ത്രവാദത്തിനായി പതിവായി എത്തുകയും ഒന്നര ലക്ഷത്തോളം രൂപ ചെലവഴിക്കുകയും ചെയ്ത അടിമാലി സ്വദേശിയായ ഒരു കൃഷ്ണകുമാറിന്റെ പേരു കൂടി അനീഷ് പോലീസിന് നല്‍കിയിട്ടുണ്ട്. ഇയാളെ കണ്ടെത്താനായിട്ടില്ല. ഇയാള്‍ക്കും കൃഷ്ണനോട് പകയുണ്ടായിരുന്നു എന്നാണ് സൂചനകള്. കൃത്യം ലീബീഷും അനീഷും മാത്രം ചേര്‍ന്നാണ് നടത്തിയതെന്നതും സംശയാസ്പദമായി നില നില്‍ക്കുന്ന ഘടകങ്ങളാണ്. രാത്രി 12.30 യോടെ കൃഷ്ണന്റെ വീട്ടിലെത്തിയ അനീഷും ലീബീഷും അരമണിക്കൂര് കൊണ്ട് കൊലപാതകം നടത്തി മടങ്ങിയെന്നാണ് ഇവര് പറഞ്ഞത്. കായികാഭ്യാസിയും കരുത്തനുമായ കൃഷ്ണന് ഉള്‍പ്പെടെ നാലു പേരെ രണ്ടുപേര് ചേര്‍ന്ന് കൊലപ്പെടുത്തിയെന്നത് ഉള്‍പ്പെടെയുള്ള കാര്യങ്ങള് ഇപ്പോഴും പോലീസ് സംശയാസ്പദമായി തന്നെ കാണുകയാണ്.\nകേസില് കഴിഞ്ഞ ദിവസം മൂവാറ്റുപുഴയില് നിന്നും വെള്ളൂര്‍കുന്നം സ്വദേശി പട്ടരുമഠത്തില് സനീഷ് (30), തൊടുപുഴ ആനക്കൂട് സ്വദേശി ഇലവുങ്കല് ശ്യാം പ്രസാദ് (28) എന്നിവരെ പോലീസ് അറസ്റ്റ് ചെയ്തിരുന്നു. ഇവരില് ശ്യാമിനോട് ഒരു ക്വട്ടേഷനുണ്ടെന്നും കമ്പകക്കാനത്ത് എത്തണമെന്നും കേസിലെ പ്രധാനപ്രതികളില് ഒരാളായ ലിബീഷ് പറഞ്ഞിരുന്നതായി ഇയാള് പോലീസിനോട് പറഞ്ഞിട്ടുണ്ട്. ലിബീഷിന്റെ കൂട്ടുകാരാണ് സനീഷും ശ്യാംപ്രസാദും. പക്ഷേ കൃത്യത്തില് തങ്ങള് പങ്കാളികളായിരുന്നില്ലെന്നാണ് ഇരുവരും പറയുന്നത്. കൊലപാതകം ചെയ്യാനും മൃതദേഹം മറവ് ചെയ്യാനും ലീബീഷിന് കയ്യുറ വാങ്ങി കൊടുത്തത് ശ്യാം പ്രസാദാണ്. കൃഷ്ണന്റെ വീട്ടില് നിന്നും മോഷ്ടിച്ച സ്വര്‍ണ്ണം പണയം വെച്ചുകൊടുത്തത് സനീഷായിരുന്നു. 20,000 രൂപ പ്രതിഫലവും വാങ്ങി.\nകൊലപാതത്തിനു ശേഷം ശ്യാം ലിബീഷിനും അനീഷിനും ഒപ്പം മദ്യപിക്കുകയും ചെയ്തു. ലിബീഷിനെയും സനീഷിനെയും ശ്യാമിനെയും തൊടുപുഴയിലെ സ്വര്‍ണ്ണപ്പണയ സ്ഥാപനത്തില് എത്തിച്ച് 40,000 രൂപയ്ക്ക് പണയം വെച്ചിരുന്ന സ്വര്‍ണ്ണവും കണ്ടെത്തിയിട്ടുണ്ട്. കൊരങ്ങാട്ടിയിലെ അനീഷിന്റെ വീട്ടില് നടത്തിയ തെരച്ചിലില് കൃഷ്ണന്റെ വീട്ടില് നിന്നും കവര്‍ന്ന സ്വര്‍ണ്ണവും താളിയോലയും കൊലപാതകത്തിനായി പോയ ബൈക്കും ഇട്ടിരുന്ന വസ്ത്രങ്ങളും കണ്ടെത്തിയിരുന്നു. എന്നാല് കൊലപാതകം നടത്താന് സമയം കുറിച്ചു നല്‍കുകയും പിന്നീട് പിടിക്കപ്പെടാതിരിക്കാന് കോഴിയെ വെട്ടുന്ന പൂജയും നടത്തിയ മന്ത്രവാദിയും കൃഷ്ണനുമായി ഒന്നരലക്ഷം രൂപയുടെ പൂജകള് നടത്തിയ കൃഷ്ണകുമാറും ഒളിവിലാണ്.\nഇന്ന് നിശബ്ദ പ്രചാരണം, തെരഞ്ഞെടുപ്പിന് പോലീസ് സുസ്ജജം ; 58,138 ഉദ്യോഗസ്ഥര്, 11,781 സ്‌പെഷല് ഓഫീസര്‍മാര്\nചെറിയ ജോലിക്ക് കിട്ടുന്ന കനത്ത പ്രതിഫലം പ്രലോഭിപ്പിക്കുന്നു ; കഞ്ചാവ് മാഫിയയുടെ കാരിയര്‍മാരാകാന് വീട്ടമ്മമാരും വിദ്യാര്‍ത്ഥിനികളും ; പരിശോധനയില് കുടുങ്ങിയത് നിരവധി പേര്


India likely 3rd higgest market 2020, 2020 ല് ഇന്ത്യ ലോകത്തെ മൂന്നാമത്തെ ചെറുവാഹന വിപണി - Malayalam DriveSpark\n2020 ല് ഇന്ത്യ ലോകത്തെ മൂന്നാമത്തെ ചെറുവാഹന വിപണി\nPublished: Wednesday, June 15, 2011, 13:29 [IST]\n2020-ാമാണ്ടോടെ ഇന്ത്യ കാറുകളുടെയും ചെറുവാഹനങ്ങളുടെയും ഏറ്റവും വലിയ മൂന്നാമത്തെ വിപണിയായിത്തീരുമെന്ന് പഠനം. നിലവിലുള്ളതിന്റെ നാല് മടങ്ങ് വളര്‍ച്ചയാണ് ഈ മേഖലയില് സംഭവിക്കാന് പോകുന്നത്. ഗവേഷണസ്ഥാപനമായ ജെഡി പവര് ആന്റ് അസോസിയേറ്റ്‌സിന്റേതാണ് ഈ അഭിപ്രായം.\n2010-ല് രാജ്യത്താകെയുള്ള ലൈറ്റ് വെഹിക്കിളുകളുടെ എണ്ണം 2.7 ദശലക്ഷമാണ്. ഇനിയൊരു പത്തു വര്‍ഷം പിന്നിടുമ്പോള് ഇത് 11 ദശലക്ഷത്തില് എത്തി നില്‍ക്കുമെന്നാണ് കണക്കു കൂട്ടുന്നത്. നിലവില് ബ്രിട്ടന്, ഇറ്റലി എന്നീ രാഷ്ട്രങ്ങളെ മറികടന്ന് ആറാം സ്ഥാനമാണ് ഇക്കാര്യത്തില് ഇന്ത്യക്കുള്ളത്.\nചെറുവാഹനങ്ങളുടെ ഏറ്റവും വലിയ മാര്‍ക്കറ്റായി ചൈന മാറുമെന്നാണ് ഗവേഷണ റിപ്പോര്‍ട്ട് പറയുന്നത്. 202-ഓടെ 35 ദശലക്ഷം ചെറുവാഹനങ്ങള് ചൈനീസ് തെരുവുകളെ ഭരിക്കും. അമേരിക്കയായിരിക്കും പിന്നാലെയെത്തുക. അമേരിക്കയിലെ ചെറുവാഹന സാന്നിധ്യം 17.4 ദശലക്ഷമായിരിക്കും.\nകഴിഞ്ഞ 20 വര്‍ഷത്തിനിടയില് വളര്‍ച്ച പ്രാപിച്ച സാമ്പത്തിക പ്രവര്‍ത്തനങ്ങളും ഉപഭോക്തൃ നിയന്ത്രിത വിപണിയുമാണ് ഇന്ത്യന് വാഹന വിപണിയുടെ വളര്‍ച്ചയ്ക്ക് പിന്നിലെന്ന് റിപ്പോര്‍ട്ട് ചൂണ്ടിക്കാട്ടി. 300 ദശലക്ഷം വരുന്ന ഇന്ത്യന് ഇടത്തരക്കാരുടെ സാമ്പത്തിക വളര്‍ച്ചയും ഈ നേട്ടത്തിന് കാരണമാണ്. കഴിഞ്ഞ ഒരു ദശകത്തിനിടയിലെ ഏറ്റവും വലിയ വളര്‍ച്ചയാണ് കാര് വിപണിയില് കഴിഞ്ഞ സാമ്പത്തികവര്‍ഷത്തില് ഉണ്ടായത്.\nകൂടുതല്... #automobile #അമേരിക്ക #ഇന്ത്യ #ഓട്ടോമൊബൈല് #കാര് #ചൈന #ട്രക്ക് #ദില്ലി #car #china #new delhi #truck\nindia is likely to become the world's third-biggest market for cars and light trucks by 2020 withafourfold jump in sales of such vehicles\nStory first published: Wednesday, June 15, 2011, 13:29 [IST]


കുത്തി നോവിക്കുന്നവരെ തിരിച്ചറിയാനാകുമെന്നും ട്രോളുകള്‍ക്ക് മറുപടിയുമായി നടന് കൈലാഷ് – Intensive Promoter\nHome / Latest News / കുത്തി നോവിക്കുന്നവരെ തിരിച്ചറിയാനാകുമെന്നും ട്രോളുകള്‍ക്ക് മറുപടിയുമായി നടന് കൈലാഷ്\nകുത്തി നോവിക്കുന്നവരെ തിരിച്ചറിയാനാകുമെന്നും ട്രോളുകള്‍ക്ക് മറുപടിയുമായി നടന് കൈലാഷ്\nIntensive Promo April 14, 2021\tLatest News Leaveacomment 165 Views\nസ്വയം വിലയിരുത്താനും നവീകരിക്കാനും വേണ്ടി വിമര്‍ശനങ്ങളെല്ലാം ഏറ്റുവാങ്ങുന്നുവെന്നും മഹാനടന്മാരെ കണ്ടുപഠിക്കാന് ശ്രമിക്കുന്നതെന്നും കൈലാഷ് പറഞ്ഞു. പുതിയ ചിത്രമായ മിഷന് സിയിലെ ഫസ്റ്റ് ലുക്ക് പോസ്റ്ററുമായി ബന്ധപ്പെട്ടുയര്‍ന്ന ട്രോളുകള്‍ക്ക് മറുപടിയുമായി നടന് കൈലാഷ്.\nമിഷന് സിയ്ക്ക് ശേഷമുള്ള ചിത്രത്തിനു വേണ്ടി ഒരുങ്ങുന്നതിന്റെ ഭാഗമായി വയനാട്ടിലേക്ക് പോയിരിക്കുകയായിരുന്നെന്നും ഏറെ കഴിഞ്ഞാണ് ട്രോളുകളെ കുറിച്ച് അറിഞ്ഞതെന്നും കൈലാഷ് പറയുന്നു. സ്‌നേഹിക്കുന്നരോടും ഒപ്പം നില്‍ക്കുന്നവരോടും കുറ്റപ്പെടുത്തുന്നവരോടും എന്നും പ്രിയം മാത്രമേയുള്ളുവെന്ന് പറഞ്ഞുകൊണ്ടാണ് കുറിപ്പ് അവസാനിക്കുന്നത്. അതേസമയം മനപ്പൂര്‍വമുള്ള കുത്തിനോവിക്കലുകള് തനിക്ക് തിരിച്ചറിയാനാകുമെന്നും കൈലാഷ് കൂട്ടിച്ചേര്‍ത്തു.\nഅപ്പാനി ശരത്തിനെ നായകനാക്കി വിനോദ് ഗുരുവായൂര് സംവിധാനം ചെയ്ത മിഷന് സി എന്ന സിനിമയില് കൈലാഷിന്റെ കഥാപാത്രത്തിന്റെ ഫസ്റ്റ്‌ലുക്ക് പുറത്ത് വന്നതിന് പിന്നാലെയായിരുന്നു കൈലാഷിനെതിരെ സമൂഹമാധ്യമങ്ങളില് അധിക്ഷേപം നിറഞ്ഞത്. കൈലാഷിനെതിരെ ഉയര്‍ന്ന അധിക്ഷേപ ട്രോളുകളില് പ്രതിഷേധവുമായി സിനിമാ പ്രവര്‍ത്തകര് രംഗത്ത് വന്നിരുന്നു. മിഷന് സിയുടെ സംവിധായകന് വിനോദ് ഗുരുവായൂരിനും നടന് അപ്പാനി ശരത്തിനും പിന്നാലെ സംവിധായകന് അരുണ് ഗോപിയും വി.എ ശ്രീകുമാര് മേനോന് തുടങ്ങിയവരും നടന് പിന്തുണയുമായെത്തിയിരുന്നു.\nകൈലാഷിന്റെ കുറിപ്പിന്റെ പൂര്‍ണ്ണരൂപം\nഅടുത്ത സിനിമയിലെ കഥാപാത്രമാവാനായി എന്നാലാവുംവിധം മനസ്സിനെ പാകപ്പെടുത്തിക്കൊണ്ടായിരുന്നു കഴിഞ്ഞയാഴ്ച്ച വയനാടന് ചുരം കയറിയത്. ഈ വേളയില്, ‘മിഷന് – സി’ എന്ന ചിത്രത്തിലെ എന്റെ ക്യാരക്ടര് പോസ്റ്ററിനെ ചൊല്ലി മലനാട്ടിലാകെ ട്രോളുകള് തലങ്ങും വിലങ്ങും പാഞ്ഞു തുടങ്ങിയെന്ന് ഞാനറിഞ്ഞത് പിന്നീടാണ്.\nവിമര്‍ശനങ്ങളെല്ലാം ഞാന് ഏറ്റുവാങ്ങുന്നു; സ്വയം വിലയിരുത്താനും സ്വയം നവീകരിക്കാനും വേണ്ടി. നടനവിദ്യയുടെ മറുകര താണ്ടിയവര് ആരുമില്ലെങ്കിലും പല മഹാനടന്മാരെയും കണ്ടുപഠിക്കാനാണ് ഓരോ നിമിഷവും എന്റെ പരിശ്രമം. അതു പ്രായോഗികമാക്കാനാണ് എളിയ ഉദ്യമം. പക്ഷേ, മനപ്പൂര്‍വമുള്ള നോവിക്കലുകള് എനിക്ക് തിരിച്ചറിയാനാവും. എങ്കിലും, ഇന്നീ ചുരം തിരിച്ചിറങ്ങുമ്പോള് സന്തോഷം മാത്രമേയുള്ളൂ.\nവഴിയരികില് നിറയെ മഞ്ഞ പടര്‍ത്തി കണിക്കൊന്നകള്. ‘മഞ്ഞ’യ്ക്കുമുണ്ട് വിവിധാര്‍ത്ഥങ്ങള്. മഞ്ഞപ്പത്രത്തിലെ അമംഗളകരമായ മഞ്ഞയെയല്ല, മംഗളകരമായ മഞ്ഞയെ പുല്കാനാണ് ഇഷ്ടം. സ്‌നേഹിക്കുന്നരോടും ഒപ്പം നില്‍ക്കുന്നവരോടും കുറ്റപ്പെടുത്തുന്നവരോടും എന്നും പ്രിയം മാത്രം. ഏവര്‍ക്കും വിഷു ദിനാശംസകള് ! ഒപ്പം പുണ്യ റംസാന് ആശംസകളും.\nPrevious വീട് ജപ്തി ചെയ്യാനെത്തി രാജമ്മയുടെ ദുരിതം കണ്ട് പിരിവെടുത്ത് കടമടച്ച് ബാങ്ക് ജീവനക്കാര്\nNext ലക്ഷ്മിക്ക് കാര്യങ്ങളെല്ലാം അറിയാം അവർ അതിൽ ഉരുകി ജീവിക്കും മരണം വരെയും


ഷാരൂഖിന്റെയും മോഹന്‍ലാലിന്റെയും സിനിമകളില് താരമായിരുന്ന മംഗലാംകുന്ന് കര്‍ണന് ചരിഞ്ഞു; മരണകാരണം ഹൃദയാഘാതം - metromatinee.com Lifestyle Entertainment & Sports\nഉത്സവ പറമ്പുകളിലെ പ്രൗഡിയായിരുന്ന മംഗലാംകുന്ന് കര്‍ണന് ചരിഞ്ഞു. ഇന്ന് പുലര്‍ച്ചെ അഞ്ച് മണിയോടെയായിരുന്നു ചരിഞ്ഞത്. ഹൃദയാഘാതം മൂലമാണ് മരണം സംഭവിച്ചത് എന്നാണ് പ്രാഥമിക നിഗമനം. അറുപത് വയസ്സുള്ള കര്‍ണന് പ്രായാധിക്യത്തിന്റേതാ പ്രശ്‌നങ്ങള് ഉണ്ടായിരുന്നു. ഇന്ന് വാളയാര് വനത്തില് വെച്ചാണ് സംസ്‌കാരം.\nഉത്സവ പറമ്പുകളില് മാത്രമായിരുന്നില്ല സിനിമകളിലും സജീവ സാന്നിധ്യമായിരുന്നു മംഗലാംകുന്ന് കര്‍ണന്. മലയാള സിനിമയില് മാത്രമല്ല അങ്ങ് ബോളിവുഡിലും മംഗലാംകുന്ന് കര്‍ണന് വേഷമിട്ടിട്ടുണ്ട്. മോഹന്‍ലാല് നായകനായ നരസിംഹം, കഥാനായകന് എന്നീ ചിത്രങ്ങള്‍ക്ക് പുറമേ മണിരത്നം സംവിധാനം ചെയ്ത ദില്‍സെയിലും മംഗലാംകുന്ന് കര്‍ണന് തലപൊക്കത്തോടെ നിന്നു.\nകേരളത്തില് ചിത്രീകരിച്ച ജിയ ജലേ എന്ന ഗാനരംഗത്തിലും കര്‍ണന് പ്രത്യക്ഷപ്പെട്ടു. അതില് ചിറക്കല് കാളിദാസനും മാറ്റ് ഒട്ടനവധി ആനകളുമുണ്ടായിരുന്നു. കൂടാതെ ധാരാളം പരസ്യ ചിത്രങ്ങളിലും കര്‍ണന് താരമായിട്ടുണ്ട്.\n1991 ല്ഡ വാരണാസിയില് നിന്ന് കേരളത്തിലെത്തുന്ന കര്‍ണന് തലപ്പൊക്കം കൊണ്ടു തന്നെ പ്രശസ്തമായിരുന്നു. ഇരിക്കസ്ഥാനത്തുനിന്ന് നോക്കുമ്പോള് 302 സെന്റീമീറ്ററാണ് ഉയരം. വടക്കന് പറവൂരിലെ ചക്കുമരശ്ശേരി ശ്രീകുമാര ഗണേശക്ഷേത്രത്തിലെ തലപ്പൊക്ക മത്സരത്തില് തുടര്‍ച്ചയായി ഒമ്പതുവര്‍ഷം വിജയിയായിരുന്നു കര്‍ണന്. ഇത്തിത്താനം ഗജമേളയിലും കര്‍ണന് വിജയിയായിട്ടുണ്ട്.\nRelated Topics:Mohanlal, sharookhan\n‘അമ്മായി അപ്പനും, ഭർത്താവും, മേശമേലെ മുരിങ്ങാക്കോലും, സിങ്കും, പൊട്ടിയ പൈപ്പും! ആർത്തവവും, ലൈംഗികതയും ഒക്കെ അതിനായി ഉപയോഗിക്കുന്നു; കുറിപ്പ് വൈറലാകുന്നു


കൈപ്പള്ളി :: Kaippally: പാവപ്പെട്ടവനും വേണം കക്കൂസ്.\nപാവപ്പെട്ടവനും വേണം കക്കൂസ്.\nCreated by Kaippally On: 2/07/2007 08:35:00 AM\nലോകത്തില് വന് സാമ്പത്തിക വളര്‍ച്ചയില് ഭാരതത്തിനു ഇന്നു നാലാമത്തെ സ്ഥാനമാണു്.\nഭാരതം കൈവരിക്കുന്ന നേട്ടങ്ങളുടെ പട്ടിക മറ്റു ദേശക്കാരുടെ മുന്നില് അവസരത്തിലും അനസവസരത്തിലും നിരത്തി അഭിമാനം കൊള്ളുന്നവനാണു ഞാന്. പക്ഷെ ദാരിദ്ര്യം ഇന്നും ഒരു പച്ചയായ ഉണങ്ങാത്ത വൃണമായി നിലനില്കുന്നു. പല വിദേശ സന്നദ്ധ സംഘടനകളും സര്‍ക്കാര് വിഭാഗങ്ങളും ദാരിദ്ര്യം ഉന്മൂലന പ്രവര്ത്തനങ്ങളില് ഏറ്റവും അധികം ശ്രദ്ധ കേന്ദ്രീകരിക്കുന്ന മേഖലകള് വിദ്യാഭ്യാസവും, ആരോഗ്യവും, തൊഴിലും അണു്. അടിസ്ഥാന സൌകര്യങ്ങളായ ജലവും ശൌചാലയങ്ങളും പലപ്പോഴും ഗൗനിക്കാറില്ല.\nwateraid എന്ന സന്നദ്ധ സംഘത്തിന്റെ നിഗമനത്തില് ഭാരതത്തില് പൊതുശുചിത്വം 30% പ്രധേശങ്ങളില് മാത്രമെ ഇപ്പോള് ഉള്ളു.\nഇതു പരിഹരിക്കാന് കക്കൂസ് നിര്മിക്കുന്നതിനു പകരം സര്‍ക്കാര് ഇതിനെ കുറിച്ചു പഠിക്കാനും, കുറേ പര്‍ക്ക് ജോലി കൊടുക്കാനുമായി ഒരു പതിനായിരം departmentഉകളും programsഉം commiteesഉം ministrysഉം ആരംഭിച്ചു. ഇവരില് എനിക്ക് അറിയാവുന്നതില് ചിലതിന്റെ പട്ടിക താഴേ:\nAccelerated Rural Water Supply Programme\nDepartment of Drinking Water Supply (DDWS)\nCentrally Sponsored Accelerated Urban Water Supply Programme for Small Towns\nCentrally Sponsored Rural Sanitation Programme\nMonitoring of Indian National Aquatic Resources\nMinistry of Health and Family Welfare,Government of India\nMinistry of Urban Development and Poverty Alleviation, Government of India\nNational Lake Conservation Plan\nNational Rivers Control Department\nസ്ഥാപനങ്ങള്‍ക്കോ സര്‍ക്കാര് departmentകള്‍ക്കോ പഞ്ഞമില്ലാത്ത ഭാരതത്തില് മൂത്രപുര എന്തുകൊണ്ടു ഭാരത്തതില് ഇല്ല എന്നതിനെ കുറിച്ചു പഠിക്കാനും. മൂത്രപുരകള് എങ്ങനെ ഉണ്ടാക്കമെന്നു പഠിക്കാനും. അതില്ലാത്തതുകൊണ്ടു എന്തെല്ലാം ഭവിഷത്താണു ഉണ്ടാകുന്നത് എന്നതിനെ കുറിച്ചു പഠിക്കാനും. ഈ പഠനങ്ങള് എല്ലാ എങ്ങനെ ഒരു സഞ്ചിതവും ധാരണാശക്തിയുള്ളതുമായ ഒരു സംക്ഷിപ്ത രുപമാകാം എന്നതിനെ കുറിച്ച് പഠിക്കാനും ആണു ഇവര് കഠിനാധ്വാനം ചെയ്യുന്നത്. കക്കൂസ് നിര്മിമിക്കാന് ആരുമില്ല എനൊരു ചെറിയ പ്രശ്നം മാത്രമേയുള്ളു. നിര്മിക്കാന് നിയോഗിച്ച സ്ഥാപനങ്ങള് ഉണ്ടാക്കിയ കാശു മതി ഭാരതത്തം നിറയേ മൂത്രപുരകള് നിര്മിക്കാന്.\nഇവന്മാരുടെയോക്കെ അമ്മേടെ രണ്ടാം അടിയന്തരം കഴിഞ്ഞാലും ഭാരതത്തില് പാവപ്പെട്ടവനു തൂറാന് കക്കൂസുണ്ടാവില്ല.\nLabels അനാസ്ഥ, കേരളം\nKaippally February 07, 2007 8:38 AM\nഇടിവാള് February 07, 2007 8:50 AM\nഹ ഹ ഹ ഹ ! കൈപ്പള്ളീ !...... ;)\nഒരു കാര്യത്തിലെങ്കിലും നമുക്കഭിമാനിക്കാം ! പൊതുജനങ്ങളുടെ അപ്പിയിടല് സൌകര്യാര്‍ത്ഥം ഇത്രേം ഡിപ്പാര്‍ട്ട്മെന്റുകള് ഉള്ള വേറൊരു രാജ്യം ഈ ലോകത്തുണ്ടോ ? അതിലെങ്കിലും റെക്കോഡ് മ്മക്ക് തന്നെ ;)\n22 ഡിപ്പാര്‍ട്ട്മെന്റേ..ഹോ, അത്രേമ്ം കക്കൂസു പണിതിരുന്നേല്, ലേശം കൂടി വൃത്തിയുണ്ടായേനേ !\nഎന്നു നന്നാവും നമ്മുടെ രാജ്യം ? ജയ്ഹിന്ദ് !\nസജിത്ത്|Sajith VK February 07, 2007 9:13 AM\nകേരളത്തില് സ്ഥിതി ഭേദമാണ്.... ഒരുപാടൊരുപാട്....\nഅനംഗാരി February 07, 2007 9:22 AM\nസ്വന്തമായി കക്കൂസ് ഇല്ലാത്തവര് സംഘടിച്ച് ഈ ആ ആപ്പീസ് ഏമാന്‍മാരുടെ കാര്യാലയത്തിലും, അവന്റെയൊക്കെ വീട്ടുമുറ്റത്തും പോയി അപ്പിയിട്ട് പ്രതിഷേധിക്കട്ടെ!എന്നാലെ ഇവനൊക്കെ ഇതിന്റെ സൂക്കേട് മനസ്സിലാവൂ.\nG.MANU February 07, 2007 9:29 AM\nrelevant article kaippilly...\nബയാന് February 07, 2007 9:46 AM\nസജിത്ത്: കേരളത്തില് കടലാക്രമെന്നും പറഞ്ഞു പാറയിട്ടപ്പോല്,പടിഞ്ഞാറു സൂര്യോദയം കാണാന് പോകുന്നവരെ ഇത്രയും ഇതു സഹായിക്കുമെന്നു.;ഇടട്ടെ, ഇനിയും പാറ ഇടട്ടെ.\nKaippally February 07, 2007 9:51 AM\n"കേരളത്തില് സ്ഥിതി ഭേദമാണ്...."\nഓ!!! സന്തോഷം !!\nതമ്പാനൂര് ബസ് സ്റ്റാന്റിന്റെ അടുത്തൂടെ ഒന്നും ഈ അടുത്ത് പോയിട്ടില്ല അല്ലെ?\nഈ കേരളം ഉഗാണ്ടാക്കടുത്തുള്ള വേറേ ഏതോ രാജ്യമൊന്നുമല്ലല്ലോ. ഈ "ഫാരതത്തില്" തന്നെയല്ലെ കേരളവും കണിയാപുരവും, കുറവന്‍കോണവും എല്ലാം.\nഎന്തെടുത്താലും കേരളം ഫയങ്കര മുന്നിലാണു കെട്ട. കള്ള വാറ്റായാലും, ആദിവാസ ബലാല്സംഗമായാലും, കൈക്കൂലി വാങ്ങി വിധി എഴുതുന്ന ജഡ്ജിമാരുടെ എണ്ണത്തിലായാലും,\nബലെ ഭേഷ് !\nവിശ്വപ്രഭ viswaprabha February 07, 2007 10:00 AM\nസുലഭ് ഇന്റര്‍നാഷണല് എന്നൊരു പ്രസ്ഥാനത്തെക്കുറിച്ച് കേട്ടിട്ടില്ലേ കൈപ്പള്ളീ?\nKaippally February 07, 2007 10:11 AM\nകേട്ടിട്ടുണ്ട്. അവരുടെ പല programകളും അഭിനന്ദനീയമാണു്. എന്റെ ചോദ്യം മറ്റോന്നുമല്ല. ഇതു എന്തുകോണ്ട് സര്‍ക്കാര് ചെയ്യുന്നില്ല?\nഇവര് ഈ departmentകള് നിലനിര്ത്താന് എത്ര കോടികള് ചിലവാക്കുന്നു. communication ഇത്രമാത്രം പുരോഗമിച്ച ഈ കാലത്തിലും എന്തിനു ഇത്രമാത്രം വിവിധ സര്‍ക്കാര് ഏജന്സികള്. ഇത്രമാത്രം ഏജന്സികളുടെ പ്രവര്ത്തനത്തില് duplication ധാരാളം ഉണ്ടാകും. എന്തുകോണ്ടു ഈ പ്രവര്ത്തനങ്ങള് ഏകോപിച്ചുകൂട.\nഎവിട? ഒന്നു കൂടണ്ടേ\nകണ്ണൂസ് February 07, 2007 10:34 AM\nഈ പറയുന്നതില് ആരും രാഷ്ട്രീയം മണക്കരുതേ പ്ലീസ്.\nകൈപ്പള്ളീ, ഈ പറഞ്ഞ വകുപ്പുകള് വെള്ളാനകള് തന്നെയായിരിക്കാം, എനിക്കും സംശയമൊന്നുമില്ല. പക്ഷേ, ഇവര് എന്തുകൊണ്ട് കക്കൂസ് കെട്ടുന്നില്ല, അല്ലെങ്കില് സര്‍ക്കാര് എന്തു കൊണ്ടു കെട്ടുന്നില്ല എന്ന ചോദ്യം അത്ര പ്രസക്തമാണെന്ന് തോന്നുന്നില്ല. ഒരു സര്‍ക്കാരിനും, അല്ലെങ്കില് അതിന്റെ നിര്‍ദ്ദേശ പ്രകാരം ഭരിക്കുന്ന ഒരു വകുപ്പിനും, ഇന്ത്യയുടെ 70% ജനങ്ങള്‍ക്ക് ( ആ 30% കണക്ക് ശരിയാണെങ്കില്) അടിസ്ഥാന സൌകര്യങ്ങള് എത്തിച്ചു കൊടുക്കാന് കഴിയില്ല. അവിടെയാണ് അധികാര വികേന്ദ്രീകരണം പ്രസക്തമാവുന്നത്. നമ്മുടെ രാജ്യത്ത് തദ്ദേശീയ ഭരണകൂടം എന്ന സങ്കല്‍പ്പം പ്രാവര്‍ത്തികമായാല് മാത്രമേ, ഇത് ഭംഗിയായി നടപ്പാക്കാന് കഴിയൂ. അതിന് മുന്‍കൈ എടുക്കേണ്ടത് സര്‍ക്കാറുകള് തന്നെ, പക്ഷേ എല്ലാവരും തമ്മില് അഭിപ്രായ ഐക്യം വേണം. (ദയവ് ചെയ്ത് അഴിമതിയുടേയും സ്വജന പക്ഷപാതത്തിന്റേയും കണക്കുകള് കാട്ടി ഇത് നിരുത്‌സാഹപ്പെടുത്താതിരിക്കുക. തുടങ്ങി, പ്രാവര്‍ത്തികമായാല് പിന്നെ അഴിമതിക്ക് വലിയ അവസരമൊന്നും ഉണ്ടാവില്ല പ്രാദേശിക ഭരണ സംവിധാനങ്ങളില്).\nമറ്റൊന്ന്, പലയിടങ്ങളിലും ജനം തുറന്ന പ്രദേശത്ത് അപ്പിയിടുന്നത് കക്കൂസുകള് ഇല്ലാഞ്ഞിട്ടല്ല (ഡെല്‍ഹിയിലെ ഓഖ്‌ല, മുംബൈയിലെ ധാരാവി എന്ന ചേരികള് ഉദാഹരണം). അവിടത്തെ കക്കൂസുകള്, ശരിയായ രീതിയിലുള്ള പരിപാലനം ഇല്ലാതെ ഉപയോഗ ശൂന്യമാവുന്നത് കൊണ്ടാണ്. ഇതിന് പ്രാദേശിക ഭരണകൂടങ്ങളുടെ സാന്നിധ്യം മാത്രം പോര, ജനങ്ങളുടെ സഹകരണവും വേണം. നമുക്ക് നന്നായി, വൃത്തിയുള്ള അന്തരീക്ഷത്തില് ജീവിക്കണം എന്ന് ജീവിക്കുന്നവര് കൂടി വിചാരിക്കണ്ടേ? അഞ്ചോ ആറോ മാസം കൊണ്ട് സൂരത്ത് എന്ന സെമി മെട്രോപോളിറ്റന് നഗരം വൃത്തി നിറഞ്ഞതാവാമെങ്കില്, ഇന്ത്യയില് എവിടേയും അത് പറ്റും. വേണ്ടത്, സഹകരണ മനോഭാവമാണ്. എന്തിനും, സര്‍ക്കാരിനേയും, അതിന്റെ വകുപ്പുകളേയും കുറ്റം പറയുന്നതില് അര്‍ത്ഥമൊന്നുമില്ല.\nനന്ദു February 07, 2007 10:37 AM\nകൈപ്പള്ളി, നല്ല പോസ്റ്റ് ;)\nവെള്ളാനകള് കൂടിയാലല്ല്ലേ പോക്കറ്റ് വീര്‍പ്പിക്കാന് പറ്റൂ സുഹൃത്തെ. പാവപ്പെട്ടവന് കക്കൂസ് കെട്ടികൊടുത്താലെന്ത് കൊടുത്തില്ലെങ്കിലെന്ത് വെള്ളാനകളുണ്ടെങ്കില് , കക്കൂസ് നിര്‍മ്മിക്കുമ്പോള് യൂറോപ്യന് വേണോ സാദാ വേണോ എന്നതിനെക്കുറിച്ഛ് ഒരു പഠനം, അഥവാ യൂറോപ്പ്യനാണെങ്കില് ഇതിന്റെ ഉപയോഗ്ഗം കണ്ടു പഠിക്കാന് ഒരു വിദേശ ടൂര് ഒക്കെ തരപ്പെടുത്താമല്ലോ?. പാവപ്പെട്ടന് പറമ്പ് അഭയം അതിലും പാവപ്പെട്ടവന് റെയില് വേ ട്രാക്കും. ഇതൊക്കെയേ ഇനിയും നടക്കൂ.\nപ്രദേശത്തിന് ധ വേണ്ട.\nനന്ദു February 07, 2007 10:41 AM\nവെള്ളാനകള് കൂടിയാലല്ല്ലേ പോക്കറ്റ് വീര്‍പ്പിക്കാന് പറ്റൂ സുഹൃത്തെ. പാവപ്പെട്ടവന് കക്കൂസ് കെട്ടികൊടുത്താലെന്ത് കൊടുത്തില്ലെങ്കിലെന്ത് വെള്ളാനകളുണ്ടെങ്കില് , കക്കൂസ് നിര്‍മ്മിക്കുമ്പോള് യൂറോപ്യന് വേണോ സാദാ വേണോ എന്നതിനെക്കുറിച്ഛ് ഒരു സാധ്യതാ പഠനം, അഥവാ യൂറോപ്പ്യനാണെങ്കില് ഇതിന്റെ ഉപയോഗം കണ്ടു പഠിക്കാന് ഒരു വിദേശ ടൂര് ഒക്കെ തരപ്പെടുത്താമല്ലോ?. പാവപ്പെട്ടന് പറമ്പ് അഭയം അതിലും പാവപ്പെട്ടവന് റെയില് വേ ട്രാക്കും. ഇതൊക്കെയേ ഇനിയും നടക്കൂ.\nഉത്സവം : Ulsavam February 07, 2007 2:32 PM\nഹ ഹ കലക്കന്!\nഎല്ലാ കാര്യങ്ങളും ഇങ്ങനെ തന്നെയല്ലേ കൈപ്പള്ളീ, എല്ലാം പഠനങ്ങളിലും, ആസൂത്രണത്തിലും, ഒക്കുമെങ്കില് ഒരു വിദേശരാജ്യ സന്ദറ്ശനത്തിലും ഒതുങ്ങും. കക്കൂസിനേയും വെറുതെ വിടണ്ട കാ‍ര്യമില്ലല്ലോ...\nഎന്തായാലും കക്കൂസുകള് ഉണ്ടാക്കിയത് കൊണ്ട് മാത്രം കാര്യമില്ല. അവ ശുചിയായി സൂക്ഷിക്കുകയും ഉപയോഗിക്കുകയും ചെയ്യാത്തിടത്തോളം തമ്പാനൂര് ബസ്റ്റാന്റിന്റെതു പോലുള്ള ഭീകരസ്മാരകങ്ങള് നാടിന് മുതല്‍ക്കൂട്ടാവും എന്ന് മാത്രം.\nSiju | സിജു February 08, 2007 12:59 PM\nകക്കൂസ് പണിതാല് മാത്രം മതിയാവില്ല, ജനങ്ങളെ അതുപയോഗിക്കാനായി ബോധവല്‍ക്കരണം നടത്തേണ്ടി വരും, അല്ലെങ്കില് വീണ്ടും റെയില്‍വേ ട്രാക്ക് തന്നെ\nAnonymous April 02, 2007 8:36 PM\nപ്രസംഗത്തില് നമ്മള് എല്ലവരെക്കാളും മുന്നില് തന്നെ.\nനമ്മുടെ ധാരണ നിയമങ്ങളുണ്ടക്കിയാല് എല്ലെമായി എന്നാണു. അത് പാലിക്കുന്നതിലല്ല. അതെ പോലെതന്നെയാനു ഡിപ്പാര്‍ട്മെന്റ്കളും, അതിനു മാത്രം ക്ഷാമമില്ല, നല്ലത് ഇതെല്ലാം സ്വകര്യവല്‍ക്കരിക്കുക തന്നെ.\nപേരിടാന് മറന്ന സൃഷ്ടി\nബ്ലോഗഭിമാനിയുടെ പ്രതേകം ശ്രദ്ധക്ക്\nഞാന് കാണ്ണാടിയില് നോക്കിയപ്പോള്..\nഎന്തിനു നീ എഴുതുന്നു ഹേ ബ്ലോഗിലെ കവിയെ?\nദ്രൌപതി വര്‍മ്മ എന്ന കള്ളന്/കള്ളി\nഒരു ഒണക്ക election commisioner\nഞങ്ങളും അഘോഷിച്ചു "വാലവന്റൈന്സ്" Day.\nതുളസി: വിശേഷണങ്ങള്‍കതീതമായ ഒരു Photographer\nഎല്ലാവനും വാലുള്ളവന്റെ Day's ആശംസകള്\nഅജ്ഞാതചര്യയും മലയാളം blogകളും\nഞാന് അറിഞ്ഞ് ഭാരതം\nചിത്രകാരന് comment censorship തുടങ്ങി.


Astrology | നിങ്ങളെക്കുറിച്ച് ഊഹാപോഹങ്ങൾ പരക്കും; നല്ലൊരു യാത്ര കൂടുതൽ ഊർജ്ജം പകരും: ഇന്നത്തെ ദിവസഫലം | Astrology Predictions5May 2022 – News18 Malayalam\nHome » photogallery » life » ASTROLOGY PREDICTIONS5MAY 2022 AK GH\nAstrology | നിങ്ങളെക്കുറിച്ച് ഊഹാപോഹങ്ങൾ പരക്കും; നല്ലൊരു യാത്ര കൂടുതൽ ഊർജ്ജം പകരും: ഇന്നത്തെ ദിവസഫലം\nവിവിധ രാശികളിൽ ജനിച്ചവരുടെ 2022 മെയ് 5ലെ ദിവസഫലം അറിയാം. തയ്യാറാക്കിയത്: പൂജ ചന്ദ്ര (സിത്താര- ദി വെൽനസ്സ് സ്റ്റുഡിയോ സ്ഥാപക) www.citaaraa.com\n| May 05, 2022, 06:09 IST\nഏരീസ് (Arise - മേടം രാശി) മാർച്ച് 21നും ഏപ്രിൽ 19നും ഇടയിൽ ജനിച്ചവർ: മറ്റുള്ളവരോട് നിങ്ങൾക്ക് ഇനിയും അധികം ക്ഷമ ചോദിക്കാനുള്ള അവസരങ്ങൾ ലഭിച്ചെന്ന് വരില്ല. അതിനാൽ ശ്രദ്ധയോടെ ഇന്നത്തെ പ്രവ‍ർത്തികൾ മുന്നോട്ട് കൊണ്ടുപോവുക. ചെയ്യേണ്ട കാര്യങ്ങൾ കൃത്യ സമയത്ത് തന്നെ ചെയ്ത് തീ‍ർക്കുക. നിങ്ങളുടെ മനസ്സിൻെറ അടിത്തട്ടിൽ സങ്കടങ്ങൾ ഏറെയുണ്ടാവും. അത് പരിഹരിക്കാൻ ഏറെ പണിപ്പെടേണ്ടതായി വരും. മറ്റുള്ളവരുടെ സ്വീകാര്യതയാണ് ഇപ്പോൾ നിങ്ങൾക്ക് ആവശ്യമുള്ളത്. അതിനായി ശ്രമം നടത്തുക. ഭാഗ്യചിഹ്നം – ഒരു നിശ്ചല ദൃശ്യം.\nടോറസ് (Taurus - ഇടവം രാശി) ഏപ്രില് 20നും മെയ് 20നും ഇടയില് ജനിച്ചവര്: ഇന്ന് വളരെ തിരക്ക് പിടിച്ച ദിവസമായിരിക്കും. എന്നാൽ നിങ്ങളുടെ ജോലികളെല്ലാം തന്നെ ആത്മസംതൃപ്തിയോടെ പൂ‍ർത്തിയാക്കാൻ സാധിക്കും. നിങ്ങൾക്ക് കൂടുതൽ ജോലിഭാരം അനുഭവപ്പെടും. ഉത്തരവാദിത്വങ്ങളെല്ലാം നിങ്ങൾക്ക് തന്നെയായിരിക്കും. ഒരു അടുത്ത സുഹൃത്തുമായി ബന്ധപ്പെട്ടുള്ള വളരെ നല്ല വാ‍ർത്ത നിങ്ങൾക്ക് സന്തോഷം പകരും. ഭാഗ്യചിഹ്നം – ഒരു വെള്ളി ആഭരണം.\nജെമിനി (Gemini - മിഥുനം രാശി) മെയ് 21നും ജൂൺ 21നും ഇടയിൽ ജനിച്ചവർ: മാസങ്ങൾ കഴിഞ്ഞ് പൂ‍ർത്തിയാക്കാനുള്ള ഒരു പദ്ധതിക്ക് വേണ്ടി ഇപ്പോൾ തന്നെ തയ്യാറെടുപ്പുകൾ നടത്തേണ്ടതായി വരും. അതിനുള്ള ആശയങ്ങൾ നിങ്ങളുടെ കയ്യിലുണ്ടാവും. നിങ്ങൾ ഒരേ സമയം പല പ്രവൃത്തികളിൽ ശ്രദ്ധ കേന്ദ്രീകരിക്കുന്നുണ്ടെങ്കിൽ അത് അവസാനിപ്പിക്കുന്നതിനുള്ള സമയമായിട്ടുണ്ട്. ഒരു കാര്യത്തിൽ മാത്രം പരമാവധി ശ്രദ്ധ കൊടുക്കുക. റിയൽ എസ്റ്റേറ്റ് മേഖലയിലുള്ളവ‍ർക്ക് സമഗ്രമായ പുരോഗതി ഉണ്ടാവാനുള്ള സാധ്യത കാണുന്നുണ്ട്. ഭാഗ്യ ചിഹ്നം – രണ്ട് പട്ടങ്ങൾ.\nകാൻസർ (Cancer - കർക്കിടകം രാശി) ജൂൺ 22നും ജൂലൈ 22നും ഇടയിൽ ജനിച്ചവർ: നിങ്ങളുടെ ഉള്ളിലെ പ്രതിഭയുടെ കഴിവുകൾ പുറത്തെടുക്കുന്നതിനുള്ള നിരവധി പുതിയ അവസരങ്ങൾ തെളിഞ്ഞ് വരും. അവയെല്ലാം നന്നായി തന്നെ ഉപയോഗപ്പെടുത്തുക. നിങ്ങളുടെ ആത്മവിശ്വാസം കാരണം മറ്റുള്ളവ‍ർക്ക് അസൂയ തോന്നാനുള്ള സാധ്യതയുണ്ട്. നിങ്ങളുടെ നേട്ടങ്ങളെക്കുറിച്ച് ചില കേന്ദ്രങ്ങളിൽ നിന്ന് അടിസ്ഥാനമില്ലാത്ത ഊഹാപോഹങ്ങൾ പ്രചരിക്കാനുള്ള സാധ്യതയുണ്ട്. അതിനാൽ ജാഗ്രത പുല‍ർത്തുക. ഭാഗ്യ ചിഹ്നം – ഒരു ഗിറ്റാർ.\nലിയോ (Leo - ചിങ്ങം രാശി) ജൂലൈ 23നും ആഗസ്റ്റ് 22നും ഇടയിൽ ജനിച്ചവർ: ഇന്നത്തെ ദിവസത്തിൻെറ തുടക്കത്തിൽ നിങ്ങൾക്ക് അനാവശ്യമായ ചില ഉത്കണ്ഠകൾ ഉണ്ടാവും. എന്നാൽ എല്ലാ ആശങ്കകളെയും അതിജീവിച്ച് കൊണ്ടായിരിക്കും ഇന്നത്തെ ദിവസം മുന്നോട്ട് പോവുക. സാധാരണ ഗതിയിൽ സംഭവിക്കാത്ത ഒരു കാര്യം ഇന്ന് ജീവിതത്തിൽ സംഭവിച്ചേക്കും. അതേക്കുറിച്ച് ആലോചിച്ച് സമയം കളയാനുള്ള സാധ്യതയുണ്ട്. പഴയ ഒരു സഹപ്രവ‍ർത്തകൻ യാതൊരുവിധ മുന്നറിയിപ്പുമില്ലാതെ നിങ്ങൾക്ക് മുന്നിലെത്തും. ഭാഗ്യചിഹ്നം – ഒരു മൃഗത്തിൻെറ നിഴൽ.\nവിർഗോ (Virgo) (കന്നി രാശി) ആഗസ്റ്റ് 23നും സെപ്റ്റംബർ 22നും ഇടയിൽ ജനിച്ചവർ: ആഘോഷങ്ങളുടെ ഭാഗമായി പുറത്ത് പോയി ഉച്ചയ്ക്ക് ഭക്ഷണം കഴിക്കുന്നതും സുഹൃത്തുക്കളോടൊപ്പം സമയം ചെലവഴിക്കുന്നതും നിങ്ങൾക്ക് കൂടുതൽ ഊ‍ർജ്ജം പകരും. നിങ്ങളുടെ മനസ്സ് കൂടുതൽ ശ്രദ്ധ കേന്ദ്രീകരിക്കേണ്ടത് ഇന്നത്തെ ദിവസത്തിൻെറ രണ്ടാം പകുതിയിലാണ്. നിങ്ങൾ തേടിക്കൊണ്ടിരുന്ന ഒരു ചോദ്യത്തിന് ഉത്തരം ലഭിക്കും. പഴയ കാലത്ത് നല്ല ആത്മബന്ധമുണ്ടായിരുന്ന ഒരാൾ സഹായിക്കും. ഭാഗ്യചിഹ്നം – ഒരു കാർട്ടൂൺ.\nലിബ്ര (Libra - തുലാം രാശി): സെപ്റ്റംബർ 23നും ഒക്ടോബർ 23നും ഇടയിൽ ജനിച്ചവർ: കുറേക്കാലമായി ചെയ്യാനുണ്ടായിരുന്ന ഒരു അസൈൻമെൻറ് ചെയ്ത് തുടങ്ങും. അതുമായി ബന്ധപ്പെട്ട് പ്രവ‍ർത്തിക്കുമ്പോൾ സന്തോഷം തോന്നും. അപ്രതീക്ഷിതമായി ചില യാത്രകൾക്ക് പദ്ധതിയിടുന്നത് നിങ്ങൾക്ക് വലിയ ആവേശം പകരും. നിങ്ങളിൽ നിന്ന് മറുപടി പ്രതീക്ഷിക്കുന്ന ഒരാൾക്ക് വൈകാതെ അത് നൽകേണ്ടതുണ്ടെന്ന് ഓ‍ർമ്മിക്കുക. ഭാഗ്യചിഹ്നം – ഒരു ചുവന്ന കല്ല്.\nസ്‌കോർപിയോ (Scorpio - വൃശ്ചിക രാശി) ഒക്ടോബർ 24നും നവംബർ 21നും ഇടയിൽ ജനിച്ചവർ: നിങ്ങൾ ഇത് വരെ രഹസ്യമായി കൊണ്ട് നടന്നിരുന്ന കാര്യം അപ്രതീക്ഷിതമായി ഒരാൾ പുറത്ത് കൊണ്ടുവരും. നിങ്ങൾക്ക് തീ‍ർക്കാനുള്ള വളരെ പ്രധാനപ്പെട്ട ചില കാര്യങ്ങളുണ്ട്. അതിൽ പരമാവധി ശ്രദ്ധ കേന്ദ്രീകരിച്ച് എത്രയും പെട്ടെന്ന് തീ‍ർക്കാനുള്ള വഴികൾ നോക്കുക. ആരോഗ്യ കാര്യത്തിൽ ശ്രദ്ധിക്കുക. മരുന്നുകളും മറ്റും കഴിക്കുന്നവരാണെങ്കിൽ മുടക്കാതിരിക്കുക. ഭാഗ്യചിഹ്നം: ഒരു നക്ഷത്ര സമൂഹം.\nസാജിറ്റെറിയസ് (Sagittarius - ധനു രാശി) നവംബർ 22നും ഡിസംബർ 21നും ഇടയിൽ ജനിച്ചവർ: സാധാരണ ദിവസങ്ങളേക്കാൾ സമാധാനം തോന്നുന്ന ഒരു ദിവസമായിരിക്കും. കുറച്ച് ദിവസത്തേക്ക് ഇത്തരത്തിൽ തന്നെയായിരിക്കും ദിവസങ്ങൾ മുന്നോട്ട് പോവുക. ജോലിസ്ഥലത്ത് ഒരു പുതിയ ടാസ്ക് ചെയ്യാൻ പദ്ധതികൾ തയ്യാറാക്കേണ്ടി വരും. മികച്ച കഴിവുള്ള നിങ്ങൾക്ക് കീഴിലുള്ള ഒരു ജീവനക്കാരൻ ജോലിയിൽ വലിയ സഹായങ്ങൾ ചെയ്യും. ഭാഗ്യചിഹ്നം – ഒരു പുഴ.\nകാപ്രികോൺ (Capricorn - മകരം രാശി) ഡിസംബർ 22നും ജനുവരി 19നും ഇടയിൽ ജനിച്ചവർ: ജോലിസ്ഥലത്തെ സഹപ്രവ‍ർത്തകരോടൊപ്പമുള്ള ഒരു ഉല്ലാസ യാത്ര ഏറെക്കാലമായുള്ള തിരക്ക് പിടിച്ച ജീവിതത്തിന് ആശ്വാസം പകരുന്നതായിരിക്കും. നിങ്ങൾക്ക് വലിയ വിശ്വാസമുള്ള ഒരു സുഹൃത്ത് ഏറെ ഉപകാരിയായി മാറും. ഒരു ബന്ധു സഹായം തേടിയേക്കും. ഭാഗ്യചിഹ്നം – ഒരു പെട്ടി.\nഅക്വാറിയസ് (Aquarius -കുംഭം രാശി) ജനുവരി 20നും ഫെബ്രുവരി 18നും ഇടയിൽ ജനിച്ചവർ: നിങ്ങളോട് തന്നെ ഒരു ആത്മഭാഷണം നടത്തുന്നത് ഇപ്പോഴത്തെ സാഹചര്യത്തിൽ നല്ലതാണ്. ചെറിയ കാര്യങ്ങൾ തന്നെ ഇന്ന് നിങ്ങളെ സന്തോഷിപ്പിക്കും. അത് പോലെ തന്നെ ഇന്ന് നിങ്ങൾക്ക് വല്ലാത്ത അസ്വസ്ഥത സൃഷ്ടിക്കുന്ന സംഭവങ്ങളുമുണ്ടാവും. നിങ്ങളുടെ ആരോഗ്യകാര്യങ്ങളിലും ദിനചര്യകളിലും ശ്രദ്ധിക്കുക. ഭാഗ്യചിഹ്നം – ഒരു വലിയ പരസ്യ ബോർഡ്\nപിസെസ് (Pisces- മീനം രാശി) ഫെബ്രുവരി 19നും മാർച്ച് 20നും ഇടയിൽ ജനിച്ചവർ: ഒരാൾ നിങ്ങളെ വല്ലാതെ പ്രശംസിക്കുമെങ്കിൽ അത് നിങ്ങൾ ഗൗരവത്തോടെ കാണാൻ സാധ്യതയില്ല. അയാൾ ആത്മാ‍ർഥതയില്ലാതെയാണ് അങ്ങനെ ചെയ്യുന്നതെന്ന് നിങ്ങൾക്ക് മനസ്സിലാവും. നിങ്ങൾ ഏറെക്കാലമായി അവസാനിപ്പിക്കാൻ ആഗ്രഹിച്ച് കൊണ്ടിരിക്കുന്ന ഒരു ശീലം നി‍ർത്താൻ സാധിക്കും. ഭാഗ്യചിഹ്നം – ഒരു സിൽക്ക് സ്കാർഫ്.


നീലക്കുയിലുകള് പാറിപ്പറക്കാത്ത മാനത്ത് ഓണക്കാലം വരച്ച ജലച്ചായ ചിത്രങ്ങള്.\nകാര്‍മുകിലിന്റെ തേന്മാവില് പാട്ടിന്റെ ഊഞ്ഞാലുകള് അഴിയുന്നു.\nനാല് കൊല്ലം മുമ്പുള്ള ഒരു വൈകുന്നേരം.\nമാഹി എത്താറായപ്പോള് ബസ്സില് ദെലീമയുടെ ശബ്ദത്തില് ഉണരുണരൂ ഉണ്ണിപ്പൂവേ എന്ന ഗാനം ഉയര്‍ന്നു. വല്ലാത്ത ഒരു ആഹ്ലാദത്തില് ആയിപ്പോയി ഞാന്.\nദെലീമക്കൊരിക്കലും മാപ്പ് കൊടുക്കാത്ത ഞാന് എല്ലാ കുറ്റങ്ങളും ഇതോടെ ക്ഷമിച്ചു.\nഎന്തൊരു യാദൃച്ഹികത !\nരാഘവന് മാഷെ ആദ്യമായി കാണാന് പോവുകയായിരുന്നു ഞങ്ങള്.\nയാദൃച്ഹികതയുടെ താമരനൂല് സ്പര്‍ശം പലപ്പോഴും അനുഭവിച്ചിട്ടുണ്ട്.\nപലരെയും കണ്ടപ്പോള്..കാണുന്നതിനു മുമ്പ്..കണ്ടതിനു ശേഷം..ഒരിക്കലും കാണാതിരുന്നപ്പോള്.\nഎന്റെ നാട്ടില് നിന്ന് ഇത്രയും അടുത്തായിട്ടും എന്ത് കൊണ്ട് രാഘവന് മാഷെ മുമ്പ് കണ്ടില്ല എന്നതിന്റെ ഉത്തരം എന്റെ സുഹൃത്ത് ഈ ലേഖനത്തില് ഒരിടത്ത് പറയുന്നുണ്ട്.\nഉണരുണരൂ എന്ന് ജാനകി ഉച്ചശ്രുതിയില് പാടുമ്പോള്, ഉണര്‍ന്നിരിക്കുമ്പോള് പോലും നമ്മള് വീണ്ടും ഉണര്‍ന്നു പോകും.\nഈ ഗാനം അഞ്ജനം നോക്കാതെ തന്നെ എനിക്ക് ആദ്യം കാണിച്ചു തരുന്നത് ഒരു പുഴയാണ്.\nമാധവി ( അംബിക) തോണി തുഴഞ്ഞു ഈ പാട്ട് പാടുന്നത് ആ പുഴയില് വെച്ചാണ്.\nഞങ്ങളുടെ നാട്ടിലെ പുഴ.\nഅക്കരെക്കു പോകാനുള്ള കടത്തു തോണി ഇപ്പോഴില്ല.പകരം കുഞ്ഞിരാമന് വക്കീല് പാലം ഉണ്ട്.\nആ കടവില് നിന്ന് തോണിയില് കയറി എത്രയോ തവണ ഞാന് അക്കരെ പോയിട്ടുണ്ട്.\n-എന്റെ അമ്മയെ കാണാന്.\nപുഴക്കപ്പുറം പുറങ്കര .\n.അവിടെയുള്ള സ്കൂളില് ടീച്ചര് ആയിരുന്നു എന്റെ അമ്മ.\nഇടയ്ക്കു ഇപ്പോഴും ആ സിനിമയുടെ ചിത്രീകരണത്തെ കുറിച്ച് അമ്മ പറയാറുണ്ട്.\nസ്കൂളിനു തൊട്ടപ്പുറമായിരുന്നു ഈ സിനിമയിലെ ചന്ദ്രന് (സത്യന്) താമസിച്ച ബംഗ്ലാവ്\nആ മുനമ്പില് പുഴയും കടലും സംഗമിക്കുന്നു.\nഅതാണ് ഞങ്ങളുടെ സാന്റ്ബാങ്ക്സ്.\nചിലപ്പോള് ഞാനും സുഹൃത്തുക്കളും വൈകുന്നേരം അവിടെ പോയിരുന്നു വര്‍ത്തമാനം പറഞ്ഞു നേരം വെളുത്ത് പോയിട്ടുണ്ട് .\nഇംഗ്ലണ്ടിലേക്ക് പോകുന്നതിനു മുമ്പ് പ്രകൃതി ഭംഗിയുള്ള ചില ചിത്രങ്ങള് വരക്കാന് വന്നതായിരുന്നു ഈ സിനിമയിലെ നായകന്.\nഉണരുണരൂ, കൊന്നപ്പൂവേ എന്നീ ഗാനങ്ങളും ഈ ഗാനങ്ങള് ആലപിച്ച നായികയും നായകനെ അനുരാഗബദ്ധനാക്കി.സാന്റ്ബാങ്ക്സിലും പരിസരത്തും വെച്ചായിരുന്നു ഈ .എം. കോവൂര് എഴുതിയ കഥ സിനിമയായത്.\nപില്‍ക്കാലത്ത് ഈ ബംഗ്ലാവ് ബിര്‍ള വാങ്ങി.\nപട്ടിണിപ്പാവങ്ങളായ (ബിര്‍ളയുലുമായി നോക്കുമ്പോള്) എന്റെ വീട്ടുകാര്‍ക്ക് മുമ്പില് ആ\nബംഗ്ലാവിന്റെ ഗേറ്റ് ഹ്രസ്വ സന്ദര്‍ശനങ്ങള്‍ക്ക് അക്കാലത്തും തുറന്നിരുന്നു.\nകാവല്‍ക്കാരനായ റോബര്‍ട്ട് അച്ഛന്റെ പഴയ ശിഷ്യന് ആയിരുന്നു.\nഭരതന്റെ 'ഒഴിവുകാലം' എന്ന സിനിമ ചിത്രീകരിച്ചതും സാന്റ്ബാങ്ക്സിലും ഈ ബംഗ്ലാവിലും\nഈ പ്രകൃതിരമണീയമായ സ്ഥലത്തു ആകെയുള്ള രണ്ടു സ്ക്കൂളുകള് ഞങ്ങളുടെ കുടുംബത്തിന്റെതായിരുന്നു. ഒന്ന് ഇപ്പോഴും ആണ്.\nഅത് കൊണ്ട് ഈ പ്രദേശത്തോടും ജനങ്ങളോടും പ്രകൃതിയോടും കൂടുതല് അടുപ്പമുണ്ട്.\nകുട്ടിക്കാലം തൊട്ടേ ഉണരുണരൂ എന്ന ഗാനത്തോടും.\nഅമ്മയെ കാണാനിലെ കൊന്നപ്പൂവേ കൊങ്ങിണിപ്പൂവേ , പ്രാണന്റെ പ്രാണനില് , മധുര പതിനേഴുകാരി , കഥ കഥ പൈങ്കിളിയും, ഗോക്കളെ മേച്ചു കൊണ്ടും , പെണ്ണായി പിറന്നെങ്കില് തുടങ്ങിയ ഗാനങ്ങള് ആര്‍ക്കെങ്കിലും മറക്കാനാവുമോ?\nഉണരുണരൂ എന്ന ഗാനത്തോട് കൂടുതല് ഒരു ഇഷ്ടം ഉണ്ട് .\nബസ്സില് നിന്ന് ഈ പാട്ട് കേട്ടത് ദെലീമയുടെ ശബ്ദത്തില് ആയതു ഒരു കണക്കില് നന്നായി.\nഅല്ലെങ്കില് പാട്ടിന്റെ ജാനകിക്കാട്ടില് ഞാന് അകപ്പെട്ടു പോകുമായിരുന്നു.\n(ജാനകിക്കാട് വടകരയില് നിന്നും ഒരു മണിക്കൂറോളം യാത്ര ചെയ്‌താല് എത്തുന്ന ഒരു\nസ്ഥലം ആണ്.കടത്തനാടിന്റെ ഭംഗി കാണാന് എത്തുന്നവര് പോകുന്ന ആ സ്ഥലത്തെ കാട്\nവി. കെ.കൃഷ്ണമേനോന്റെ സഹോദരി ആയ ജാനകി അമ്മയുടെ വകയായിരുന്നു.\nഗവണ്മെന്റിനു വിട്ടു കൊടുത്തപ്പോള് ആ കാട് ജാനകിക്കാടായി)\nഇപ്പോള് ഞാന് എസ്സ് .ജാനകിയെയും ദെലീമയെയും ഓര്‍ക്കുന്നില്ല. രാഘവന് മാഷെ മാത്രം ഓര്‍ക്കുന്നു.\nരാഘവന് മാഷെ ആദ്യമായി കണ്ടത് എപ്പോഴാണ്?\nരണ്ടു ദശകങ്ങള്‍ക്കും മുമ്പ് - 1984-ല്.\nഅന്ന് തന്നെയാണ് ദേവരാജന് മാഷെ ആദ്യമായി കണ്ടത്- അവസാനമായും.\nരാഘവന് മാസ്റ്ററുടെ സപ്തതിയോടനുബന്ധിച്ചു കോഴിക്കോട് ടൌണ് ഹള്ളില് നടന്ന മീറ്റിംഗില് ഒരു കാഴ്ചക്കാരനായി സംബന്ധിക്കാന് കഴിഞ്ഞത് ഇന്ന് ആലോചിക്കുമ്പോള് ഒരു ഭാഗ്യമായി കരുതുന്നു.\nമഹാരഥന്മാര് അണിനിരന്ന വേദി.\nരാഘവന് മാസ്റ്റര്‍ക്ക് ആശംസകള് അര്‍പ്പിച്ചു സംസാരിക്കുക മാത്രമല്ല ദേവരാജന് മാസ്റ്റര്\nചെയ്തത്,തന്റെ സംഗീത സങ്കല്പങ്ങളെ വിശദീകരിക്കുകകയും ചെയ്തു അദ്ദേഹം.\nകാറ്റടിച്ചു കൊടും കാറ്റടിച്ചു എന്നാ ഗാനത്തിന് സംഗീതം നല്കിയതെങ്ങനെ എന്ന് അദ്ദേഹം\nപാടിക്കൊണ്ട് വിശദീകരിച്ചത് ജീവിതത്തിലെ വലിയ സംഗീതാസ്വാദന പാഠം ആയി മാറി.\n-ശിവന് ഏതാനും ശബ്ദങ്ങളിലൂടെ പ്രപഞ്ചരഹസ്യം വെളിപ്പെടുത്തിയത് പോലെ.\nനൂറു കണക്കിന് രാഗങ്ങള് പഠിച്ചാലും സംഗീതം അറിയാന് കഴിയണമെന്നില്ല എന്നാണു എനിക്ക് തോന്നുന്നത്.\nപക്ഷെ ഇത്തരം ഒരനുഭവം അജ്ഞരായ എന്നെ പോലുള്ള കേവല ആസ്വാദകര്‍ക്ക് ധാരാളം.\nദേവരാജന് മാസ്റ്റര് രാഘവന് മാസ്റ്ററോടു കാണിച്ച ആദരവ് കണ്ടു കാണികള് പോലും\nസ്കൂള് കുട്ടികള് തമ്മില് പറയുന്നത് പോലെയുള്ള തമാശകള് നിറഞ്ഞ അവരുടെ പ്രസംഗങ്ങള്\nഅവരുടെ ആത്മബന്ധത്തെ വെളിപ്പെടുത്തി.\nഎന്നെ പോലുള്ളവര് അറിയാതെ പോകേണ്ട എന്ന് കരുതി ദേവരാജന് മാഷ് ഇങ്ങനെ പറഞ്ഞു:\n"രാഘവന് മാഷ് ഇപ്പോള് താമസിക്കുന്നത് കായംകുളത്ത് ആണ് .കെ പി എ.സിയുടെ പുതിയ നാടകങ്ങള്‍ക്ക് സംഗീതം നല്‍കുന്ന കൂട്ടത്തില് പാട്ട് പഠിപ്പിക്കലും ഉണ്ട്.പതിനേഴു പതിനെട്ടു വയസ്സുള്ള പെണ്‍പിള്ളേര്‍ക്ക് സ്പെഷ്യല് ട്യൂഷന് നല്‍കുന്നുണ്ട് എന്നാണു എനിക്ക് മനസ്സിലാക്കാന് കഴിഞ്ഞത്."\nബാലമുരളി കൃഷ്ണയുടെ സിംഹനാദത്തിലുള്ള പൊട്ടിച്ചിരിയില് ടൌണ് ഹാള് കുലുങ്ങി.\nരാഘവന് മാസ്റ്ററും ആ ചിരിയില് പങ്കു ചേര്‍ന്നു .\nപിന്നെ രാഘവന് മാസ്റ്ററെ കാണുന്നത് ഈ ദിവസം ആണ്.\nബസ് തലശ്ശേരിക്കിപ്പുറം തലായിക്കടുത്തു എത്തി.\nഇവിടെയാണ് ഇറങ്ങേണ്ടത്- ചക്കളത്ത് മുക്ക് .\nഎന്റെ കൂടെയുണ്ടായിരുന്ന അറിയപ്പെടുന്ന ഡോക്യുമെന്ററി സംവിധായകന് ആയ സി.വി .സത്യന് എന്നോടു പറഞ്ഞു:\n(വിട പറഞ്ഞ പ്രിയ സുഹൃത്ത് എ.അയ്യപ്പനെ കുറിച്ച് മലയാളത്തില് ഉള്ള ഏക ഡോക്യുമെന്ററി സിനിമ സംവിധാനം ചെയ്തത് സി.വി. സത്യന് ആണ്)\n"ഈ മണ്ണില് കാലു കുത്തുമ്പോള് മുട്ട് വിറക്കുന്നു.നവോത്ഥാന കേരളത്തിന്റെ ശില്‍പികളില് ഒരാളെ ആണല്ലോ നമ്മള് കാണാന് പോകുന്നത്"\nജനകീയ രാഷ്ട്രീയ പ്രശ്നങ്ങളുമായി ബന്ധപ്പെട്ടു പലപ്പോഴും കനത്ത പോലീസ് മര്‍ദനം എല്ക്കുകയും ജയില് വാസം അനുഭവിക്കുകയും ചെയ്ത സത്യന് ആരെയെങ്കിലും പേടി ഉള്ളതായി ഞാന് അതിനു മുമ്പ് വിശ്വസിച്ചിരുന്നില്ല. സത്യന്റെ വാക്കുകളിലെ വിവേകം എന്നെ സ്പര്‍ശിക്കുക തന്നെ ചെയ്തു.\nആദ്യം കണ്ട ആളോടു വഴി ചോദിച്ചപ്പോള് അദ്ദേഹം സന്തോഷപൂര്‍വ്വം വഴി ചൂണ്ടിക്കാട്ടി.\nപിന്നെയും ഒരു വളവു കഴിഞ്ഞപ്പോള് മറ്റൊരാളോടും വഴി ചോദിച്ചു.അയാള്‍ക്കും വഴികാട്ടിയാവാന് ഉത്സാഹം.\nകോണ്‍ക്രീറ്റിട്ടു മിനുക്കിയ ഒരു വലിയ വീട്ടു മുറ്റത്ത് ഞങ്ങള് എത്തിച്ചേര്‍ന്നു.ഒരു കാര് മുറ്റത്ത് നിര്‍ത്തിയിട്ടുണ്ട്.\nഉള്ളില് നിന്നും ഉച്ചത്തില് ഒരു അപ്രിയ കഠോര ഗാനം.\nരാഘവന് മാഷ് പുറത്തു വരുന്നതിനു മുമ്പ് സംഗതി മനസ്സിലായി.\nഇത് ഒരു രാഷ്ട്രീയക്കാരന് രാഘവന് മാഷുടെ വീടാണ്.\nസംഗീത സംവിധായകന് രാഘവന് മാഷ് എന്ന് പറഞ്ഞപ്പോള് വീട് അതിനു അടുത്ത് തന്നെയാണ്.\nനേരെ പോയി ഇടത്തോട് പോയാല് വലത്തോട്ട് കാണുന്ന ഇടവഴിയുടെ ഇടതു ഭാഗത്ത്.\nമലയാള സിനിമ സംഗീതത്തിന്റെ കോണ്‍ക്രീറ്റ് മുറ്റങ്ങളില് നിന്ന് സ്വാഭാവിക ജൈവ സംഗീതത്തിന്റെ നാലുകാലോലപ്പുരയിലേക്ക് പോകണമെങ്കില് ഒരു പാട് ദൂരം പോകേണ്ടതുണ്ടെങ്കിലും ഈ വഴിക്ക് അത്ര ദൈര്‍ഘ്യം ഇല്ല.\nപഴയ ഇരുനില വീട്.\nകെ രാഘവന്റെ വീട്\nരാഘവന് മാഷ് മെല്ലെ കോലായിലേക്ക് വന്നു.\nകാലിനു രണ്ടും കുഴമ്പു ഇട്ടിട്ടുണ്ട് .സ്നേഹം പ്രകടിപ്പിക്കാന് ശ്രമിക്കുമ്പോഴും പേശികള് വിലക്കുന്നു.\nജോണ് അബ്രഹാമിന്റെ സുഹൃത്താണ് സത്യന് എന്ന് പറഞ്ഞപ്പോള് ജോണുമായുള്ള ബന്ധത്തെ കുറച്ചായി സംസാരം.ആ സംസാരം മാഷെ അല്പം പ്രസന്നന് ആക്കി.\nഭാസ്കരന് മാഷ്, വയലാര്, യേശുദാസ്, ജാനകി..ഓര്‍മ്മകള് ഇടറുന്നില്ല.\nഭാസ്കരന് മാഷെ പറ്റി പറയുമ്പോള് സ്നേഹത്തിനു പുറമേ ആദരവും.ഇപ്പോഴും ഇടയ്ക്കു വിളിക്കാറുണ്ട് എന്ന് പറഞ്ഞു.\n(2006-il ആയിരുന്നു ഈ കൂടിക്കാഴ്ച )\nനാഴിയൂരിപ്പാല് കൊണ്ട് എന്ന ഗാനത്തെ കുറിച്ച് ഞാന് സംസാരിച്ചപ്പോള് ഗായത്രി ശ്രീകൃഷ്ണന്\nഇപ്പോള് ഡല്‍ഹിയില് ആണ് താമസം എന്ന് സത്യന് പറഞ്ഞു.അത് അറിയില്ലായിരുന്നു എന്ന് മാഷ് പറഞ്ഞു.\nഅവരുടെ അക്കാലത്ത് അല്പം ചര്‍ച്ചാ വിഷയം ആയ മിശ്രവിവാഹത്തെ പറ്റി പറഞ്ഞു.\nനാടക ഗാനങ്ങളെ കുറിച്ച് സംസാരിച്ചപ്പോള് ശബരിമലയിലും കല്ല് എന്ന ഗാനം എനിക്ക്\n(നാടകം : ഭരതക്ഷേത്രം)\nവയലാറിന്റെ ഈ നാടക ഗാനം അക്കാലത്ത് അമ്പലങ്ങളില് കച്ചേരിക്ക് പോകുമ്പോള് കീര്‍ത്തനങ്ങളുടെ കൂടെ സ്ഥിരമായി പാടാറുണ്ടായിരുന്നു എന്ന് മാഷ് പറഞ്ഞപ്പോള് അതെനിക്ക് ഒരു പാട് കാഴ്ചകള് നല്‍കിയ ഒരു അറിവായിരുന്നു.\nകായലരികത്ത് എന്ന ഗാനം കച്ചേരികള്‍ക്കിടയില് പാടാറുണ്ടായിരുന്നു എന്ന് കേട്ടിരുന്നു.\nമണിയടി കേട്ടാല് ഉണരുമോ?\nമന്ത്രം ജപിച്ചാല് ഉണരുമോ?\nമരിച്ച ദൈവത്തിന് സ്മാരകശിലയില്\nമാലയിട്ടാല് വരം തരുമോ?\nസംഗീതത്തിനു ഇങ്ങനെയൊരു രാഷ്ട്രീയ പ്രയോഗ സാധ്യത ഉണ്ടെങ്കില് അത് അക്കാലത്തെ ജനങ്ങളുടെ ഉയര്‍ന്ന സാംസ്കാരിക ബോധത്തെയും സഹിഷ്ണുതയെയും ആണ് കാണിക്കുന്നത്.\nഇന്ന് അത് സാദ്ധ്യം ആകുമോ?\nഅന്ധ വിശ്വാസങ്ങളും ജാതീയതയും അനാചാരങ്ങളും നിറഞ്ഞ അക്കാലത്ത് സാമൂഹ്യ ജീവിതത്തില് ചില തുറന്ന സ്ഥലങ്ങള് ഉണ്ടായിരുന്നു.ആ സ്ഥലങ്ങളിലൂടെയാണ് നവോത്ഥാനം ഭാഷയിലും സാഹിത്യത്തിലും സംഗീതത്തിലും കടന്നു വന്നത് .\nമലയാള സിനിമസംഗീതത്തിലെ യുഗസ്രഷ്ടാവായ രാഘവന് മാസ്റ്ററെ സാദ്ധ്യമാക്കിയതും ആ കാലം ആണ്.\nപിന്നെയും കുറെ നേരം ഞങ്ങള് പലതും പറഞ്ഞിരുന്നു.\nഓരോ വാക്കും വിലയേറിയത് ആണെങ്കിലും അദ്ദേഹത്തിന്റെ പ്രക്ഷീണഭാവം കണ്ടപ്പോള് യാത്ര പറയാം എന്ന് വിചാരിച്ചു.\n'.....പരിചയപ്പെടാന് കഴിഞ്ഞതില് സന്തോഷമുണ്ട്.എല്ലാ നന്മകളും നേരുന്നു' എന്ന് അദ്ദേഹം\nഎഴുതി തന്നപ്പോള് മനസ്സൊരു നിമിഷം വിതുമ്പിയോ?\nഎസ്. ജാനകിയുടെ ഏറ്റവും പ്രശസ്തമായ രണ്ടു ഗാനങ്ങള് ചിത്രീകരിക്കപ്പെട്ടത് എന്റെ നാട്ടില് വെച്ചായിരുന്നു .\nഅഞ്ജനക്കണ്ണെഴുതി , ഉണരുണരൂ ഉണ്ണിപൂവേ എന്നിവയാണ് ആ ഗാനങ്ങള് .\nകാട്ടിലെ കിളി പെണ്ണിന്\nമഴവില്ല് നനയ്ക്കുന്ന മുകിലുകളെയും കളിയാട്ടമാടുന്ന തിരകളെയും കാണാന് ഉണ്ണിപ്പൂവുകള്‍ക്ക്\nമാത്രമേ കഴിയു .\nനിസ്വ ജീവിതങ്ങള്‍ക്ക് മുന്നില് പ്രകൃതി തുറന്നു വെച്ച സ്വപ്ന സമാനമായ ഭാവനാദൃശ്യങ്ങള്.\nമഴയും വെയിലുമുള്ളപ്പോള് നടക്കാറുള്ള കുറുക്കന്റെ കല്യാണം ചിത്രീകരിച്ച കുറോസവക്ക്\nമാത്രം ചിത്രീകരിക്കാന് കഴിയുന്ന കാഴ്ചകള്.\nഎസ് ജാനകിയുടെ ശബ്ദത്തിന്റെ നിഷ്കളങ്ക പ്രവാഹത്തിലൂടെ മലയാള ഗാനശാഖക്ക് കിട്ടിയ സമ്മാനം.കാര്‍ഷിക കേരളത്തിന്റെ പ്രകൃതിയെ ഇത്ര മനോഹരമായി ആവിഷ്കരിക്കുന്ന ഭാവഗാനങ്ങള് കുറവാണ് .\nകവിതയും ഗാനവും കണ്ടു മുട്ടിയ അപൂര്‍വമായ ഒരു പുലര്‍കാലം.\nരാഘവന് മാസ്റ്ററുടെ സര്‍ഗ്ഗപ്രതിഭയുടെ ജലലീല മഴവില്ല് നനയ്ക്കുന്നു .\nകരിക്കൊടി വള്ളികള് ഭാസ്കരന് മാഷുടെ വേറെ ഏതെങ്കിലും ഗാനത്തില് വന്നിട്ടുണ്ടോ?\nഭാസ്കരന് മാഷുടെ പ്രധാനപ്പെട്ട ഒരു കവിതയില് വളരെ വികാര നിര്‍ഭരമായ ഒരു സന്ദര്‍ഭത്തില് കരിക്കൊടി വള്ളികള് ഞാന് കണ്ടിട്ടുണ്ട്.\nവയലാര് അന്തരിച്ചപ്പോള് അശ്രുപൂജകള് അര്‍പ്പിച്ചു കൊണ്ട് ഭാസ്കരന് മാഷ് എഴുതിയ ആ മണ്ണില് എന്ന കവിതയില്.\n"താന്തനായ് നിശബ്ദപാദനായ് പാതിരാ-\nപൂന്തിങ്കളിപ്പോഴും തന് പുഷ്പ ചക്രമായ്\nഅക്കായല് വക്കില് കരിക്കൊടി വള്ളിയില്\nരാക്കുയില് കണ്ഠം വിതുമ്പിയിരിക്കവേ\nകണ്ടു മടങ്ങാറുണ്ടെന്നറിഞ്ഞു ഞാന്"\nവീണ്ടുമൊരിക്കല് കൂടി അടുത്ത കാലത്ത് രാഘവന് മാഷെ കണ്ടു.\nകഴിഞ്ഞ ജൂലൈ 7- ആം തിയതി.\nപനി പിടിച്ചു അദ്ദേഹം ക്ഷീണിതന് ആയതു കൊണ്ട് കൂടുതല് ഒന്നും സംസാരിക്കാന് കഴിഞ്ഞില്ല.\nവളരെ കുറച്ചു നേരം കൂടെ ചെലവഴിച്ചു എന്ന് മാത്രം.\nഞങ്ങള് കാണുമ്പോള് അദ്ദേഹം എഴുന്നേറ്റു വന്നതെയുള്ളു\nഒരു ചെറിയ ട്രാന്സിസ്റ്റെര് റേഡിയോ തൊട്ടടുത്തുണ്ട്.\nലോക കപ്പ് ഫുട്ബോള് വിശേഷങ്ങള് കേള്‍ക്കുകയായിരുന്നു ആ അവസ്ഥയിലും അദ്ദേഹം.\nബോംബെയില് അദ്ദേഹം ഫുട്ബോള് കളിക്കാരനായ കാലത്തെ കുറിച്ച് ഞാന് സൂചിപ്പിച്ചു.\nശരി വച്ചു കൊണ്ട് ഓര്‍മകളുടെ ഒരു ചെറിയ ചിരി.\nഒരു കാര്യം ചോദിക്കാമോ എന്ന് മടിച്ചു. എങ്കിലും ചോദിച്ചു:\n"മാഷ് മാഷുടെ സിനിമ ഗാനങ്ങള് ഇപ്പോള് കേള്‍ക്കാറുണ്ടോ ?"\n"റേഡിയോയില് വരുമ്പോള് കേള്‍ക്കും.റേഡിയോയില് വരുന്ന പാട്ടുകള് എല്ലാവരുടെയും\nകേള്‍ക്കും" എന്നായിരുന്നു മറുപടി.\nപിന്നെ അദ്ദേഹം മറ്റൊരു ചോദ്യത്തിനുത്തരമായി പറഞ്ഞ കാര്യം.\n"എന്റെ ഒരു പാട്ടും ഞാന് ശേഖരിച്ചു വെച്ചിട്ട് ഒന്നുമില്ല. റേഡിയോയില് വരുമ്പോള് കേള്‍ക്കും. അത്ര മാത്രം.".\nഗാനങ്ങള് ശേഖരിച്ചു വെച്ചിട്ടില്ലാത്ത പാട്ടുകാരുടെയും സംഗീത സംവിധായകരുടെയും\nനഷ്ടബോധം ഒട്ടുമില്ല ആ ശബ്ദത്തില്.\nഅദ്ദേഹത്തിന്റെ മകന് കനകംബരന് എ.ഐ.ആര്-ലെ ഉദ്യോഗസ്ഥന് ആയതു കൊണ്ട് പാട്ടുകള് ആഗ്രഹിച്ചാല് വിളിപ്പുറത്ത് തന്നെയുണ്ട്.\nപക്ഷെ ഇപ്പോള് മാഷുടെ ശബ്ദത്തില് 96 വയസ്സിന്റെ നിര്‍മ്മമതയും അസ്വസ്ഥതയും മാത്രം.\nഅതായിരുന്നു എന്നെ ദുഃഖിപ്പിച്ചത്.\nമഴയത്ത് റോഡില് തിരിച്ചെത്തിയപ്പോള് പടിഞ്ഞാറു ഭാഗത്ത് നോക്കി.\nനിത്യ സാക്ഷിയായ കടല്. കടപ്പുറത്ത് ചില കുടിലുകള്.ചിലത് വീടുകളായി മാറിയിട്ടുണ്ട്.\nആ വഴിക്ക് എപ്പോള് പോകുമ്പോഴും ആ കുടിലുകള് ശ്രദ്ധിക്കാതിരിക്കാന് കഴിയാറില്ല.\nഈ കടപ്പുറത്ത് ഇത് പോലുള്ള കുടിലുകളില് ഒന്നില് ആയിരിക്കും രാഘവന് മാസ്റ്റര് ജനിച്ചത്.\nഈ കടപ്പുറം അദ്ദേഹത്തിന്റെ കുട്ടിക്കാലത്തിനു പശ്ചാത്തല സംഗീതമൊരുക്കി.\nമത്സ്യ തൊഴിലാളിയായ അച്ഛന്. ദാരിദ്ര്യവും ദൈന്യതയും സാമൂഹികമായ അവഗണനകളും ആ കുട്ടിക്കാലത്തിനു ശ്രുതിയായി.\nമലയാള സംഗീതത്തിലെ കുലപതികളായ മഹത് പ്രതിഭകള് ദേവരാജന് മാസ്റ്റര്, ബാബുരാജ്, ചിദംബരനാഥ് , ദക്ഷിണാമൂര്‍ത്തി എല്ലാവര്‍ക്കും സംഗീത പാരമ്പര്യം ഉണ്ടായിരുന്നു. അങ്ങനെ ഒരു പാരമ്പര്യവും രാഘവന് മാസ്റ്റര്‍ക്ക് അവകാശപ്പെടാന് ഇല്ല.\nതലശ്ശേരിയിലെയും പരിസരങ്ങളിലെയും വലിയ മുസ്ലിം വീടുകളില്‍കളില് നിന്ന് കേട്ട ഖവാലികളും മാപ്പിളപ്പാട്ടുകളും അദ്ദേഹത്തിന്റെ കുട്ടിക്കാലത്തെ സ്വാധീനിച്ചു .\nനാടന് പാട്ടുകളും നാടന് കലാരൂപങ്ങളും രാഘവന് മാസ്റ്ററുടെ മനസ്സില് ഇടം കണ്ടെത്തി.\nഉത്തര മലബാറിന്റെ സംസ്കാര തനിമകളായ തെയ്യവും തിറകളും അബോധ മനസ്സില് ഈണങ്ങളുടെ നിറക്കൂട്ടുകള് ചാര്‍ത്തി.നേരത്തെ കളരി പഠിച്ച രാഘവന് മാസ്റ്ററുടെ സംഗീത അവബോധത്തിന് ശാസ്ത്രീയ സംഗീതാഭ്യസനം മെയ് വഴക്കം നല്‍കി.\nആകാശവാണിയിലെ ഔദ്യോഗിക ജീവിതവും യാത്രകളും ഇതര സംഗീത ധാരകളെ മനസ്സിലാക്കാന് അദ്ദേഹത്തിനു അവസരങ്ങള് നല്‍കി.\nസാന്ദ്രവും വ്യത്യസ്തവുമായ രൂപത്തില് ഒരു പുതിയ സംഗീത സംസ്കാരമാകാന് ആ അറിവുകള് അദ്ദേഹത്തിന്റെ ഹൃദയത്തില് തപസ്സു ചെയ്തു- ശമീവൃക്ഷത്തിലെ അഗ്നി പോലെ .\nഅഗ്നിശുദ്ധി ചെയ്ത ആ സംഗീത ബോധം 1954-ല് നീലക്കുയിലിലൂടെ മലയാളിയുടെ സംഗീത ജാതകം മാറ്റിയെഴുതി.\nഒരു ശാസ്ത്രീയ സംഗീത ഗായകന് മാത്രം ആകാന് ആഗ്രഹിച്ച രാഘവന് മാസ്റ്റര് ലളിത സംഗീതത്തിന്റെ ആദിമ വിരാട് രൂപമായി.ശാസ്തീയ സംഗീതത്തിന്റെ പോലും വേരുകള് പ്രാക്തന സംഗീതം ആയ നാടന്‍പാട്ടുകളില് ആണെന്ന ഉന്നതമായ തിരിച്ചറിവ് കൊണ്ടാണ് പിന്നീട് മലയാളത്തിലുണ്ടായ മികച്ച സംഗീത മാതൃകകളെയെല്ലാം ഉള്‍ക്കൊള്ളാന് കഴിയുന്ന ഒരു ഗാനവ്യവസ്ഥ ആകാന് രാഘവന് മാസ്റ്ററുടെ\nസംഗീതത്തിനു കഴിഞ്ഞത്. ആസ്ട്രേലിയയിലെ അബോറിജിനല് ആര്‍ട്സ് പികാസ്സോ തുടങ്ങിയ ആധുനിക ചിത്രകാരന്മാരിലൂടെ രൂപാന്തരം നേടിയത് പോലെയുള്ള ഒരു പരിണാമം ആണത് .\nതീയില് മുളച്ചത് ഒന്നും വെയിലത്ത് വാടുകയില്ല.\nഅത് കൊണ്ട് തന്നെ രാഘവന് മാസ്റ്ററുടെ ഒരു മോശം ഗാനം കണ്ടെത്തുക പ്രയാസമാണ്.\nരാഘവന് മാസ്റ്ററെ കണ്ടെത്തുക അതിലേറെ പ്രയാസമാണ്.\nഇനിയും ഈ വഴിയിലൂടെ കുറെയേറെ നടക്കേണ്ടി വരും.\nകടപ്പുറത്ത് നിന്നും തിരിച്ചു വരുമ്പോള് ആകാശത്ത് നീലക്കുയിലുകള് പറക്കുന്നു.\nകരിക്കൊടി തണലത്തു കാട്ടിലെ കിളിപ്പെണ്ണിന് കവിത കേട്ടുറങ്ങുന്ന പൂക്കള്.\nPosted by Ajay Menon at 4:58 PM 18 comments:\nLabels: എസ് ജാനകി, കെ രാഘവന്, പി ഭാസ്കരന്\nഈ ബ്ലോഗിലെ തച്ചോളി ഒതേനന് എന്ന പോസ്റ്റില് തച്ചോളി ഒതേനന് സിനിമയില് സത്യന്റെ ഡ്യൂപ്പ്\nആയി വേഷമിട്ട രാഘവന് ഗുരിക്കളെ പറ്റി ഞാന് എഴുതിയിരുന്നു.\nപത്തിരുപതു വര്‍ഷം മുമ്പ്, യശ:ശരീരനായ പ്രശസ്ത പത്രപ്രവര്‍ത്തകന് കെ.ജയചന്ദ്രന്റെ കൂടെ കടത്തനാട്ടിലെ കളരികളെ കുറിച്ചുള്ള ഒരു ഫീച്ചര് ചെയ്യുവാന് പോയപ്പോള് ആണ് രാഘവന് ഗുരിക്കളെ പരിചയപ്പെടുന്നത്.\nമാതൃഭൂമി വടകര ലേഖകന് വിജയന് മാസ്റ്റരും കൂടെ ഉണ്ടായിരുന്നു.\nകഴിഞ്ഞ ഏപ്രില് ഒമ്പതാം തീയതി അന്തരിച്ച രാഘവന് ഗുരിക്കള്‍ക്ക് ആദരാഞ്ജലി അര്‍പ്പിച്ചു കൊണ്ട്\nമലയാള മനോരമയുടെ പ്രാദേശിക പേജില് ഏപ്രില് പത്തിന് വന്ന അനുസ്മരണ കുറിപ്പ് ഇവിടെ ചേര്‍ക്കുന്നു.\nഈ അനുസ്മരണ കുറിപ്പ് എഴുതിയ മലയാള മനോരമ വടകര ലേഖകന് നന്ദി!\nPosted by Ajay Menon at 3:11 PM 1 comment:\nLabels: തച്ചോളി ഒതേനന്


മഹാരാഷ്ട്രയില് റിസോര്‍ട്ട് നാടകം, എംഎല്‍എമാര് രംഗ് ശാരദ ഹോട്ടലിലേക്ക്, തീരുമാനത്തില് മാറ്റമില്ല | shivsena mlas moved to hotel rangsharda - Malayalam Oneindia\nPublished: November72019, 14:42 [IST]\nമുംബൈ: മഹാരാഷ്ട്രയില് മുഖ്യമന്ത്രി പോര് കടുക്കുന്നു. എംഎല്‍എമാര് ഉദ്ധവ് താക്കറെയ്ക്ക് പിന്നില് അണിനിരന്നിരിക്കുകയാണ്. മുഖ്യമന്ത്രി സ്ഥാനത്തിനായുള്ള ആവശ്യത്തില് നിന്ന് പിന്നോട്ടില്ലെന്നാണ് എംഎല്‍എമാര് തീരുമാനമെടുത്തിരിക്കുന്നത്. അതേസമയം ബിജെപി പാര്‍ട്ടി പിളര്‍ത്തുന്നത് തടയാനുള്ള ശ്രമങ്ങളും ശിവസേന ആരംഭിച്ചിരിക്കുകയാണ്. എംഎല്‍എമാര് റിസോര്‍ട്ടിലേക്ക് മാറുമെന്നാണ് തീരുമാനിച്ചിരിക്കുന്നത്.\nഅതേസമയം കര്‍ണാടകത്തില് കോണ്‍ഗ്രസ് എംഎല്‍എമാരെ ദീര്‍ഘകാലം റിസോര്‍ട്ടില് താമസിപ്പിച്ചതിന് സമാനമായ നാടകങ്ങള്‍ക്കാണ് മഹാരാഷ്ട്രയും സാക്ഷ്യം വഹിക്കാന് പോകുന്നത്. നിയമസഭയുടെ കാലാവധി കഴിയാന് ഇനി ദിവസങ്ങള് മാത്രമാണ് ബാക്കിയുള്ളത്. അതുകൊണ്ട് ഒന്നുകില് രാഷ്ട്രപതി ഭരണം അതല്ലെങ്കില് പ്രതിപക്ഷത്തെ പിളര്‍ത്തി സര്‍ക്കാരുണ്ടാക്കുക എന്നീ പദ്ധതികളാണ് ബിജെപിക്ക് മുന്നിലുള്ളത്.\nശിവസേന എംഎല്‍എമാരെ മുംബൈയിലെ ട്രൈഡന്റ് ഹോട്ടലിലേക്ക് മാറ്റാനാണ് ലക്ഷ്യമിട്ടിരുന്നത്. ബിജെപി എംഎല്‍എമാരെ ചാക്കിട്ട് പിടിക്കുന്നത് ആരംഭിച്ചിട്ടുണ്ടെന്നാണ് ഉദ്ധവ് താക്കറെ ആരോപിക്കുന്നത്. ഉദ്ധവിന്റെ സാന്നിധ്യത്തില് നടന്ന യോഗത്തില് രംഗ് ശാരദ ഹോട്ടലിലേക്ക് മാറ്റാനാണ് തീരുമാനിച്ചിരിക്കുന്നത്. ശിവസേന എംഎല്‍എമാര് എല്ലാവരും ഒറ്റക്കെട്ടായി നില്‍ക്കുമെന്ന് തീരുമാനിച്ചിരിക്കുകയാണ്. ഉദ്ധവ് എന്ത് പറയുന്നുവോ അത് പോലെ പ്രവര്‍ത്തിക്കാനാണ് തീരുമാനം.\nസര്‍ക്കാരുണ്ടാക്കാനുള്ള എല്ലാ തീരുമാനവും ഉദ്ധവ് താക്കറെയുടെ കൈകളിലാണ്. ഉദ്ധവിന്റെ നേതൃത്വത്തിലാണ് എംഎല്‍എമാരെ രംഗ് ശാരദ ഹോട്ടലിലേക്ക് മാറ്റുക. ഉദ്ധവ് താക്കറയെുടെ ഭവനമായ മാതോ ശ്രീയില് നിന്ന് മിനുട്ടുകള് മാത്രം അകെലയാണ് ഈ ഹോട്ടല്. സര്‍ക്കാരിന്റെ കാലാവധി അവസാനിക്കാന് ഇനി രണ്ട് ദിവസമാണ് ഉള്ളത്. അതുകൊണ്ട് ഇനി കൈവിട്ട കളികള് ബിജെപിയില് നിന്നുണ്ടാവുമെന്നാണ് ഉദ്ധവ് ഭയപ്പെടുന്നത്.\nറാവത്ത് മാധ്യങ്ങളെ കാണും\nസഞ്ജയ് റാവത്ത് സാമ്‌ന ഓഫീസില് അടുത്ത ഒരു മണിക്കൂറിനുള്ളില് മാധ്യമങ്ങളെ കാണും. അതേസമയം അടുത്ത രണ്ട് ദിവസത്തേക്ക് ശിവസേന എംഎല്‍എമാര് രംഗ് ശാരദ ഹോട്ടലില് താമസിക്കും. എന്നാല് ആര്‍എസ്എസുമായി ചര്‍ച്ചയ്ക്കില്ലെന്നാണ് ശിവസേന തല്‍ക്കാലം തീരുമാനിച്ചിരിക്കുന്നത്. ആര്‍എസ്എസ് അധ്യക്ഷന് മോഹന് ഭാഗവതും ഉദ്ധവും തമ്മില് ഇതുവരെ സംസാരിച്ചിട്ടില്ല. ശിവസേനയിലെ എംഎല്‍എമാരും കോണ്‍ഗ്രസ്, എന്‍സിപി സഖ്യത്തിലെ എംഎല്‍എമാരും കൂറുമാറില്ലെന്ന് റാവത്ത് പറഞ്ഞു.\nഉദ്ധവ് താക്കറെയും എംഎല്‍എമാരും തമ്മിലാണ് നിര്‍ണായക കൂടിക്കാഴ്ച്ച നടന്നത്. മുംബൈയിലെ മാതോശ്രീ ടവറിലാണ് കൂടിക്കാഴ്ച്ച നടന്നത്. മുഖ്യമന്ത്രി സ്ഥാനത്തിന് മേലുള്ള ആവശ്യത്തില് നിന്ന് ഒരിഞ്ച് പോലും പിന്നോട്ട് പോകേണ്ടെന്നാണ് എംഎല്‍എമാര് തീരുമാനിച്ചിരിക്കുന്നത്. ഉദ്ധവിനോട് ഇക്കാര്യം ആവശ്യപ്പെട്ടിട്ടുണ്ട്. അതേസമയം ഉറപ്പായും ശിവസേനയുടെ എംഎല്‍എമാരുടെ പിന്തുണ ലഭിക്കുമെന്ന് നിതിന് ഗഡ്കരി പറഞ്ഞു. അവരുമായി ചര്‍ച്ച നടക്കുന്നുണ്ടെന്നും ഗഡ്കരി വ്യക്തമാക്കി.\nബിജെപി ഗവര്‍ണറെ കാണും\nമുതിര്‍ന്ന ബിജെപി നേതാക്കള് ഗവര്‍ണറെ കാണുമെന്ന് പറഞ്ഞിരിക്കുകയാണ്. ആര്‍എസ്എസ് ഇക്കാര്യത്തില് ഇടപെടില്ലെന്നുംഅവര് വ്യക്തമാക്കി. അതേസമയം നിതിന് ഗഡ്കരിയെ മുഖ്യമന്ത്രിയാക്കാന് താല്‍പര്യമില്ലെന്ന് മുംഗന്‍തിവാര് പറഞ്ഞു. ഇക്കാര്യം ഗഡ്കരിയും വ്യക്തമാക്കി. അതേസമയം ബിജെപി സംഘം രാജ് ഭവനിലെത്തിയിട്ടുണ്ട്. സര്‍ക്കാര് രൂപീകരണത്തിലാണ് ചര്‍ച്ച നടക്കുന്നത്. ശിവസേനയെ കൂടാതെ സര്‍ക്കാരുണ്ടാക്കേണ്ടെന്ന് ബിജെപിയിലെ പ്രമുഖ മന്ത്രിമാര് ആവശ്യപ്പെട്ടിട്ടുണ്ട്.\nshivsena mlas moved to hotel rangsharda\nStory first published: Thursday, November 7, 2019, 14:42 [IST]